(14 މާރިޗު 2021 އާ ގުޅޭ)\n"ދަނީތަ؟" ހުޅުވުނު ދޮރާއެކު ނޯޔާގެ އަޑު އިވުނެވެ.\n"މުހިންމު ވާހަކައެއްތަ؟" އެނބުރި ނޯޔާއަށް ބަލާލަމުން އަސްލަން އަހާލި އެވެ.\nއަސްލަންގެ މޫނުން ފާޅުވާން ހުރި އަސަރުތަކުން އޭނާ މަޑުކުރަން ބޭނުން ނުވާކަން ނޯޔާ ދެނެގަތެވެ. ދަރީންނާ ގުޅިފައިވި ކޮންމެ ވާހަކައެއް އަސްލަންއަށް މުހިންމުވާނޭ ނޯޔާ ހީކުރި ނަމަވެސް އޭނާ މިވަގުތު އެހުރީ ނޯޔާއާ ކުރިމަތިލާން ބޭނުން ނުވެފަ އެވެ. އެއީ ކީއްވެކަން ނޯޔާއަށް އެނގެއެވެ. ދެމެދުގައި ގާތްކަމެއް ނެތްއިރު ވެސް ކުރިމަތީ ހުރީ ފިރިމީހާކަން ބުނެ ދިނީ ޚުދު އަސްލަން އެވެ. އޭނާގެ ހަށިގަނޑު އަސްލަންގެ ކުރިމަތީ ކަޝްފުވުމުން ލަދުން ގޮސް މަރުވާވަރުވި އެވެ. އެހެން ވިޔަސް އެ ނަފްސަށް ނޯޔާ ވިސްނައި ދިނީ އަސްލަންގެ ދުލުން ބޭރުކުރި ބަސްތަކެވެ. ފިރިމީހާއަށް ފޮރުވަން ޖެހޭ އެއްޗެއް ކަމުގައި އަނބިމީހާގެ ހަށިގަނޑު ނުވެއެވެ. އެކަމަކު މިހާރު ކުރިމަތިން ފެންނަން އެ ހުރީ އޭރު ނޯޔާގެ ގާތުގައި ހުރި ފިރިމީހާއެއް ނޫނެވެ. ދުރުގައި ބަލަން ނުބަލަން އެ ހުރީ އަސްލަން އެވެ. ހަމައެކަނި އަސްލަންއެވެ. ތިން ކުދީންގެ ބައްޕައެވެ. އޭނާ ނޯޔާއާ ގާތްވާން ޖެހިލުން ވެއެވެ. މިހާރު މިވަގުތު ވެސް އޭނާ އެ މަސައްކަތް ކުރަނީ އެކަހެރިވާށެވެ. މަޑުމަޑުން ނޯޔާ ދެފަރާތަށް ބޯ ހޫރާލިއެވެ. އަސްލަން ކުރި ސުވާލަށް އޭނާ ޖަވާބު ދިނީ އެފަދައިންނެވެ.\n"ގުޑްނައިޓް." އަސްލަންއާ ނަޒަރު ސީދާ ކޮށްލުމެއް ނެތި މަޑުމަޑުން ނޯޔާ ބުނެލި އެވެ. އެތެރެއަށް ޖެހިލައި، ކޮޓަރިއަށް ވަދެ ދޮރުލައްޕާލިއިރު ވެސް އަސްލަން ދުރުގައި ހުރިތަން ނޯޔާ ދުށްޓެވެ.\n"ގުޑް... ނައިޓް..." ދޮރު ލެއްޕުނު ފަހުން އަސްލަންގެ އަނގައިން ބަސްތައް ބޭރުވެލީ ސިއްރުންނެވެ.\n"ރީން..." ކަންފަތް ދޮށުން އިވުނީ ފަވާދުގެ އަޑެވެ. ތުން ފިއްތާލުމާއެކު އަރީން ރަޖާގެ ތެރޭ ބޮޑަށް ފޮރުވެލިއެވެ. ފަވާދު ގާތްވެލުމާއެކު އަނެއްކާ ވެސް ގޮވާލިއެވެ.\n"އުނދަގޫނުކޮށްބަލަ!" ފަހަތަށް ފަވާދު ކޮށްޕާލަމުން އަރީން ބުންޏެވެ.\n"ނުވައެއް ޖަހަނީ... ތެދުވެބަލަ، ރޭގަ ނިދަން އައީ ކޮންއިރަކު؟" ކުރުއަތް މައްޗަށް އޮވެ ފަވާދު ވާހަކަދެއްކިއެވެ.\nއަރީން ވާހަކަ ނުދެއްކުމުން ފަވާދު އެނދުން ތެދުވީއެވެ. އޭނާ ކޮޓަރިން ނުކުމެގެން ސިޓިންރޫމަށް އާދެވުނުއިރު އައިޕެޑް ހިފައިގެން ބެލްކަނީގައި ފަލަކް އުޅޭތަން ފެނުނެވެ. ފޮޓޯ ނެގުމުގައެވެ. ކާމޭޒުދޮށުގައި ސީރިއަލް ތަށި ކައިރިކޮށްލައިގެން ރީވާ އިނެވެ. އެކުއްޖާގެ ސަމާލުކަން ވެސް މޭޒުމަތީ ބަހައްޓާލެވިފައި ހުރި އައިޕެޑަށް ހުއްޓިފައި ވިއެވެ. ބައްޕަ އައިކަން ދެބެންނަށް އެނގުނު ކަމުގައި ވިޔަސް ފަރުވާލެއް ނެތެވެ. ފަވާދު އައިސް މޭޒު ދޮށުގައި އިށީނދެ ރީވާއަށް ގޮވާލިއެވެ. ދަރިފުޅާ ވާހަކަދައްކާލަން ގަސްދުކޮށެވެ. ނަމަވެސް ދެތިން ވާހަކައެއް ދައްކާލެވެނުއިރު ރީވާގެ ފުށުން ފޫހިކަން ފާޅުވާން ފެށިއެވެ. ފަވާދުގެ ހިތަށް އުނދަގޫވި އެވެ. ދަރީންނާ ގާތް ގުޅުމެއް ނެތީ ކީއްވެބާއޭ އޭނާގެ ހިތަށް އަރައެވެ. ގައިމު އޭނާއަކީ ގޯސް ބައްޕައެއް ނޫނެވެ. ދަރީންނަށް ވަގުތު ހުސްކުރެ އެވެ. އެކަމަކު އެ ދަރީން ބައްޕައާއެކު ވަގުތު ހޭދަކުރާން ބޭނުން ނުވަނީ އެވެ. ރަނގަޅު މަގުގައި ބޮޑެތިވާ ކުދިބަޔަކަށް އެކުދީންވާން ފަވާދު އެދެއެވެ. އެކަމަކު ދެވޭ ނަސޭހަތުގައި އެކުދީންނެއް ނުހިފައެވެ. ދީނީ ކަންކަމަށް ލޯތްބެއް ނެތެވެ. ފަރުވާތެރިއެއް ނުވެއެވެ. ނަމާދު ކުރަނީ ވެސް ފަވާދު އަޅާފާނޭ ފިޔަވަޅަކަށް ބިރުން ކަހަލައެވެ. ގޭތެރެއިން ޤުރުއާން ކިޔަވާ އަޑެއް އޭނާއަށް ނީވެއެވެ. އަބަދު ދަނޑިބުރި ހިފައިގެން ހުރެ ހަރުކަށި ކަމާއެކު ކަންކަން ކުރުވާ މީހަކަށް ވާން ފަވާދު ނޭދެއެވެ. ދަރީންނަށް އަދަބުދޭން އޭނާ ފަސްޖެހެނީއެވެ. މިހާރު އޮތް ގާތްކަން ވެސް ނެތިގެން ހިނގައިދާނެތީއެވެ. އެކުދީންނަށް ބައްޕައަށްވުރެ މަންމަ ކަމުދެއެވެ.\n"ސާރާ ޓިއުޝަނަކަށް ފޮނުވުން ކިހިނެއްވާނެ؟ އަންނަ އަހަރު ގްރޭޑު އެކަކަށް ދާނެ." އަނުމް ފެންވަރުވާފައި ދޮރު ކައިރީ ހުރި އަސްލަންގެ އަތަށް ދިއްކޮށްލަމުން ނޯޔާ ބުންޏެވެ.\n"ޓިއުޝަނަކަށް ފޮނުވާވަރެއް އަދި ނުވެއެއްނު. މާބޮޑު ކިޔެވުންތަކެއް އެ އުމުރުގަ ކިޔަވާކަށް ނޯންނާނެ." އަސްލަން ބުންޏެވެ. އޭނާ ތުވާލި ކޮޅުން އަނުމްގެ ގައި ހިއްކާލުމާއެކު ގެނެސް އެނދުމަތީ އަޅާފައި އޮތް ރަބަރުމަތީ ބައްވާލި އެވެ. އެކުއްޖާ ރީތި ކުރާ އެއްޗެހި ހިފައިގެން އައިސް ނޯޔާ ކައިރިވެލި އެވެ.\n"ކިޔެވުން ގޯހެއް ނޫން، ސާރާ މާ މަޑުމަޑުން ހުންނާތީވެ، ޓިއުޝަންތަކުގައި އެކި މިޒާޖުގެ ކުދީންނާ ބައްދަލުވާނެ، ކުދީންނާ ގުޅިގެން އުޅޭން ދަސްވާނެ... ވާހަކަ ދައްކާ އުޅެން ހިތްވަރު ލިބޭނެ، އާންޓީ ވެސް ދެ ފަހަރަކު އެ ވާހަކަ ދައްކާފަ އޮތީމަ... މާ މަޑުން ހުންނަނީއޭ ބުނީ، އާންޓީ ސުވާލެއް ކުރީމަ ވެސް ފޫޅަށް އަޑު އިވޭ ވަރަށް އެކުއްޖާގެ އަޑު ނުކުންނަނީ، ސްކޫލުން އަންނަ ގޮތަށް ދެން އޮތް ހުރިހާ ވަގުތެއް ހޭދަވެގެން މިދަނީ ގޭގަ، އަހަންނާ ވެސް އިސްވެ ވާހަކައެއް ނުދައްކާ..." ނޯޔާ ދެއްކި ވާހަކަތަކާ މެދު އަސްލަން ވިސްނަން އިނީ އެވެ. އަނގައިން ނުބުނެ އެވެ. ދެން ވެސް ވާހަކަ ދެއްކީ ނޯޔާ އެވެ.\n"ޤުރުއާން ޓީޗަރެއް ވެސް ހޯދަން އަހަރެން ބޭނުން، ކުޑަ ދުވަސްކޮޅެއްގެ ތެރޭ މަސައްކަތް ކޮށްލަނިކޮށް ސާރާއަށް ހަތިމުން ފެށޭނެ، އަހަރެން ކިޔަވައި ދިނުމަށްވުރެ އެ ދެބެން ފަރުވާ ބަހައްޓައިގެން ސަމާލުކަން ދޭނެ ޓީޗަރެއް އަންނަން ފަށައިފިއްޔާ، އޭރުން ފިލާވަޅުތައް ނަގައިދިނީމަ ދަސް ނުކޮށް ހުންނާކަށް ނުކެރޭނެ، މަލްކޮގެ ކޮންސެންޓްރޭޝަން ގެއްލޭނެ ވަރަށް އަވަހަށް، އަހަރެންނަށް އަދަބު ދޭން ނުކެރުނަސް އެނގޭނެ ޓީޗަރު އެކަހަލަ ކަންކަން ދޫކޮށް ނުލާނެކަން، ކޮންމެ ހެން ކުރަން ޖެހޭ ކަމެއް މީ، ޤުރުއާން ވެސް ކިޔަވަން ވާނީ ރަނގަޅަށް އެނގިގެން."\nނޯޔާ ވާހަކައިގަ ހުރެ އަނުމް ތައްޔާރުކޮށް ނިންމާލި އެވެ. އެ ހުރިހާއިރު އަސްލަންގެ ނަޒަރު ނޯޔާއަށް ހުއްޓިފައި ހުރިކަން އެނގުނީ ނޯޔާ ހިންދެމިލުމުންނެވެ. އެއާއެކު ނިކަން އަވަހަށް އަސްލަން ނަޒަރު ބަދަލު ކޮށްލި އެވެ. ރީތިކޮށް ނިމިފައި އޮތް ކުޑަދަރިފުޅު ނަގައިގެން އަސްލަން ތެދުވީ އެވެ.\n"ކީކޭ ބުނަނީ؟" އަސްލަން އަނގައިން ނުބުނެ ދާން އުޅުމުން ނޯޔާ އަހާލި އެވެ.\n"އެންމެ ރަނގަޅު، އަހަރެން ކޮށްދޭންވީ ކޮންކަމެއް؟" އަސްލަން ހުއްޓި ނޯޔާއަށް ބަލާލި އެވެ.\n"އަހަރެން ހަމައްޖައްސާފަ ބުނާނަން." ނޯޔާ ބުނެލި އެވެ. އަސްލަން ހޫންއަކާއެކު ބޯ ޖަހާލާފައި ކޮޓަރިން ނުކުތީ އެވެ.\nމަޑުމަޑުން ނޯޔާ އެނދުގައި އިށީނެވެ. ރޭގައި ކަންތައްވީ ގޮތް ނޯޔާ ހަނދާނެއް ނުނެތެވެ. އެހެންވިޔަސް އަސްލަން ގަޔާނުވާ ކަމަކާ ގުޅޭ ގޮތުން ވާހަކަ ނުދައްކަން ނޯޔާ ނިންމީ އެވެ. އަސްލަން ގާތްކުރި ވަރަކަށް އެ ފުރުސަތު ނޯޔާ ދޭން ބޭނުމެވެ. އަސްލަންގެ ހިތާ ހަމައަށް ވާސިލުވުމުގައި އަވަސް އަރުވާލާ އަންހެނަކަށްވާން ނޯޔާ ބޭނުމެއް ނޫނެވެ. އަސްލަންއެކޭ އެއްފަދައިން ދެމެދުގައި އޮތް ސުލްހަވެރި ކަމަށް ނޯޔާ ވެސް އިސްކަން ދެއެވެ. އެކަކުއަނެކަކަށް ދަސްވެ ފަރިތަވާން ވަގުތު ނަގާނޭކަން ނޯޔާގެ ޟަމީރު އެއްބަސްވެއެވެ. އެހާތަނުން އަސްލަންއަށް ނޯޔާގެ މައްޗަށް ފުރިހަމަ އިތުބާރު ކުރެވޭނެކަމުގައި އޭނާ ޤަބޫލުކުރެއެވެ. މި ދިރިއުޅުން ނޯޔާ ބަލައިގެންފިކަމެވެ. ފިރިއަކާއެކު ތިން ދަރީންނަކީ ނޯޔާގެ ދިރިއުޅުން ކަމެވެ. ތަފާތު ފުރިހަމަކަމެއް އެ ދިރިއުޅުމުގައިވާކަން ޔަގީނެވެ. ކޮންމެ ހިތްނުތަނަވަސްވުމެއްގައި ނޯޔާ ވަކީލު ކުރަނީ ﷲ އަށެވެ. އޭނާއަށް ކުރިމަތިވާ ދަތި އަނދުގޫ ހުރަސްތައް ނެތިކޮށްލެވޭނެ ފަރާތަކީ ހަމައެކަނި އެއީއެވެ. އިމްތިހާނުގެ ވަގުތުގައި ކެތްތެރިވާން އޭނާ ދަނެއެވެ. ޔަގީނުންވެސް އޭނާއަށް ޓަކައި ލިޔުއްވިކަމެއް މެނުވީ ތަނަވަސްވެގެން ނުވެއެވެ. ޝަކުވާ ކުރުމުގެ ނުބައި ސިފަ އިން އޭނާގެ ދޫ ރައްކާތެރިކުރީ ﷲ އޭނާގެ ހާލު މޮޅަށް ދެނެވޮޑިގެންވާކަން އެނގޭތީއެވެ.\nގަބޫލު ކުރަން ދަތިވާފަދަ އަޖައިބު ކަމެއް އަސްލަންގެ ނަފްސަށް ވެރިވެފައި ވިއެވެ. ނޯޔާގެ ސިކުނޑީގައި ހިނގާ ހަރުދަނާ ހިޔާލުތަކުގެ ތަނަވަސްކަން ދެނެގަތުމަށް އަސްލަން ނުކުޅެދެއެވެ. ދަރީންގެ މުސްތަގުބަލާމެދު ވިސްނުން ނޯޔާއަށްވުރެ އަސްލަންއަށް ހައްޤުކަން ބޮޑުކަން އޭނާއަށް ވިސްނެ އެވެ. އެކަމަކު ނޯޔާ ފާޅުކުރީ އޭނާ ހިތަށް ވެސް ނާރާ ވާހަކަތަކެކެވެ. މަންމައަކަށް ނުވާއިރު މަންމައެއްގެ ވިސްނުމާއި އިހްސާސްތައް ނޯޔާގެ ހުރީތީ ހައިރާންވެ އަންތަރީސް ވާހާވެއެވެ. އޭނާއަށް ހީވެފައި އޮތީ މައިވަންތަކަމަކީ އަންހެނުން ދަރިމައިވުމަށްފަހު އެމީހުންގެ އަށަގަންނަ ކުލުންވެރިކަމެއް ކަމަށެވެ. ވީއިރު، މީހަކާ ނީނދެ ހުރި އަންހެންކުއްޖަކަށް ކުއްލިއަކަށް މަންމައަކަށްވާން އެނގޭނީ ކިހިނެއް ހެއްޔެވެ؟. ނޯޔާގެ ގަސްދާ މެދު ބޭއިހްތިޔާރުގައި ވިޔަސް އަސްލަން ސުވާލު އުފެދެއެވެ. މީހަކު އެހާ ރަނގަޅުވެދާނެ ހެއްޔެވެ؟. ނޯޔާގެ ފުށުން ކަމުނުދާ ސިފައެއް ޔަގީނުން ވެސް އަދިއެއް އަސްލަން ނުދެކެއެވެ. އަމިއްލަ އެދުމެއްނެތި ހަޔާތުގެ ބައެއް ގުރުބާންކޮށްފާނެ ހެއްޔެވެ؟. އެހެންވެއްޖެނަމަ ނޯޔާއަކީ އޭނާއާއި ތިން ދަރީންގެ މައްޗަށް ﷲ މެދުވެރި ކުރެއްވި ބޮޑު ނިޢުމަތެކެވެ.\nހުކުރު ދުވަހުގެ ހަވީރުގެ ވަގުތެވެ. ވިއްސާރަ އައްޔެއް ނުކުރެއެވެ. އެހެން ނަމަވެސް އެވަގުތު ވާރޭއެއް ނުވެހެއެވެ. ސޯފާގައި ކުދީންނާއެކު އަސްލަން އިނެވެ. ކޮޓަރިން ނުކުތް ގޮތަށް ނޯޔާ ވަނީ ބަދިގެއަށެވެ. ބެލް އަޅާލީ އެވަގުތެވެ. ތަކުރާރުކޮށް ރަނގަބީލު އަޅާ އަޑަށް އެޕާޓްމެންޓްގެ ދޮރު ހުޅުވީ އަސްލަން އެވެ. ނޯޔާގެ ރަހުމަތްތެރިޔާ އަންނާނޭ ބުނެފައި އޮތީމަ އެވެ. އޭނާ އައުމުން ހުސެންއާއެކު ކޮފީއަކަށް ދާން ނުކުންނާނޭކަން އަސްލަން އޮތީ ބުނެފައެވެ.\n"ލޫނާ..." ހައިރާން ކަމާއެކު އަސްލަން ބުނެލެވުނެވެ.\n"ކިހިނެއްތަ؟" ލޫނާ ހިނިތުންވެލި އެވެ.\n"މިއުޅެނީ ބޭރަށް ދާން... ގުޅާލިނަމަ." އަސްލަން ބުންޏެވެ. އެ ގަޑީގައި ލޫނާ އައުމުން ނޯޔާއަށް އުނދަގޫވާނޭކަން އަސްލަންއަށް ވިސްނުނީ އެވެ.\n"އަންހެނުން ވެސް." ލޫނާ އަހާލި އެވެ. އޭނާ އެތެރެއަށް ވަންނަން ދިމާ ކުރުމުން އަސްލަން އެއްފަރާތަށް ޖެހިލި އެވެ. ކާ މޭޒުދޮށުގައި ސައިހަދަން ހުރި ނޯޔާ ބަލާލީ ޔަޝާ ވަދެގެން އަންނަނީއޭ ހީކޮށެވެ. އެކަމަކު އޭނާއަށް ވެސް ވީ އަސްލަންއަށް ވީވަރެވެ. ލޫނާ އަންނަ ކަމެއް އެނގިފައެއް ނެތެވެ.\n"ނޯޔާ..." ލޫނާ ގޮވާލުމުން ނޯޔާ ހިނިތުންވުމެއް ދިނެވެ. ދޮރުލައްޕާލާފައި އަސްލަން ބަލާލީ ނޯޔާއަށެވެ.\n"އަސްލަން ބުނި ބޭރަށް ދާށޭ މިއުޅެނީ، ދެން ކާކަށް ތި ސައި ހަދަނީ؟" ކާމޭޒާ ކައިރިވެލި ލޫނާ ބުންޏެވެ.\n"އަހަރެން ބޭރަށް ދާން ކަމަށް އުޅުނީ." އަސްލަން ކުރިއަށް އަންނަމުން ބުނެލި އެވެ.\n"ތީނަ ދޭބަލަ، މަ އެބަހިފަހައްޓަންތަ؟.... އަހަރެން ނޯޔާއާ އަނގަތަޅާލަން މަޑުކޮށްލަފާނަމޭ... ދޯ ނޯޔާ." ލޫނާ ބުންޏެވެ. ނޯޔާ ހިނިތުންވުމަކާއެކު ބޯ ޖަހާލީ އެވެ.\n"ކޮފީއަށް ދާން ހިނގާ." އިރުކޮޅަކު ނޯޔާއާއި ލޫނާއަށް ބަލަން ހުރެފައި އަސްލަން ބުންޏެވެ. ލޫނާގެ ނަޒަރު އަސްލަން އާއި ނޯޔާއަށް ދަތުރުކޮށްލިއެވެ.\n"ސައި ހަދަނިކޮށް..." ލޫނާ ބުނެލިއެވެ.\n"ދާނަންތަ؟" އަސްލަން އަހާލިއެވެ.\n"ތެދެއް ނޯޔާ... ދާންވީތަ..." ސަމާސާގެ ހުނުމަކާއެކު ލޫނާ އަހާލި އެވެ.\nނޯޔާގެ ނަޒަރު އަމާޒުވީ އަސްލަންއަށެވެ. ކޮފީއަށް ދާން ލޫނާއަށް ދައުވަތު ދިނީ އަސްލަން އެވެ. އެކަމުގައި ނޯޔާ ބުނަންވީ ކީކޭ ހެއްޔެވެ. އޭނާއަކަށް ލޫނާގެ ގޮތެއް ނޭނގެއެވެ. ލޫނާއަކީ އަސްލަންގެ ރައްޓެއްސެކެވެ. އެއް އޮފީހެއްގައި މަސައްކަތް ކުރާ ދެ މީހުންނެވެ. ދެމެދުގައި އޮތީ ޒަމާންވީ އެކުވެރި ކަމެކެވެ. އެ ދެމެދުގައި އޮތީ އެކުގައި ކޮފީތަކަށް ދާވަރުގެ ގާތް ކަމެއްކަން ނޯޔާއަށް އެނގޭނީ ކިހިނެއް ހެއްޔެވެ. އެކަމަކު އަސްލަން އެ ދިން ދަޢުވަތުން ނޯޔާގެ ހިތަށް އުނދަގޫވި އެވެ. ލޫނާއަށް އިތުބާރުކުރަން ދަތިވީ އެވެ. ހިނިތުންވެ ވާހަކަ ދެއްކިޔަސް ހިތްހެޔޮކަމާއި ގާތްކަން އިހްސާސް ނުކުރެވެނީއެވެ. އަސްލަންއަށް ޖަވާބު ދިނުމުގެ ގޮތުން ނޯޔާގެ ހިޔާލަކަށް ލޫނާ އެހިގޮތް ކަމަކު ނުދިޔައެވެ. ހިނިތުންވާން ނޭނގިފައި ނޯޔާ ހުރިއިރު ދުލުކުރީގައި ބުނާނޭ ބަހެއް ވެސް ނުވެއެވެ. ސީދާ އަސްލަންއާ ނަޒަރު ސީދާ ކޮށްލެވުނު ގޮތަށް ނޯޔާއަށް ހުރެވުނީއެވެ.\n"ހުސެން ވެސް އެބައާދޭ." ނޯޔާގެ ނަޒަރު ވަކި ނުވުމުން އަސްލަން ބުންޏެވެ. ޔަޝާއާ ބައްދަލުވާނޭތީ އެކަމަށް ނޯޔާ އުންމީދު ކޮށްގެން ހުރިވަރު އަސްލަންއަށް އެނގެއެވެ. އެ ފުރުސަތު ލޫނާގެ ސަބަބުން ގެއްލެން އަސްލަން ބޭނުން ނުވަނީ އެވެ. ގޭތެރޭގެ އެކި ކަންކަމުގައި ނޯޔާ ބުރަކޮށް އުޅޭއިރު އޭނާ އަމިއްލަ ކަމަކު ތަނަކަށް ވެސް ނުދާކަން އަސްލަންއަށް އެނގެ އެވެ. އެކުވެރިޔާއާ ބައްދަލުވެ ވާހަކަ ދައްކާލުމަކީ ނޯޔާގެ ސިކުނޑިއަށް ލުއިކަ މާއި ހިތްހަމަޖެހުން ލިބޭނޭ ކަމެއްކަން އަސްލަންއަށް ވިސްނެ އެވެ. އެ ފުރުސަތު ނޯޔާއަށް ލިބެން ޖެހޭނެކަމުގައި އަސްލަން އަށް ޤަބޫލު ކުރެވެއެވެ. ލޫނާއާ ދިމާއަށް ނުކުންނާށޭ ބުނާކަށް އަސްލަންއަކަށް ނުކެރޭނެ އެވެ. ރީތި ގޮތުގައި ލޫނާގެ ކިބައިން ނޯޔާ މިނިވަން ކުރަން ސިކުނޑިއަށް އައީ އެ ޚިޔާލެވެ. ހުސެންއާ ދެމީހުންގެ ކޮފީގައި ލޫނާ ބައިވެރި ކުރުމެވެ. ނޯޔާއަށް އެކުވެރިޔާއާއެކު ގޭގައި ހަމަޖެހިލެވޭނީ އޭރުންނެވެ.\nހުސެންގެ ނަން އަސްލަން ހާމަކުރުމުން އެގެއަށް ލުނާ އައި ދުވަހުގެ މަތިން ނޯޔާ ހަނދާންވި އެވެ. އޭނާ މަންމަ ގޭގައި އުޅެފައި ކުދީން ގޮވައިގެން އެނބުރި އައި އިރު އެޕާޓްމެންޓުން ނުކުތްތަން ފެނުނީ ހަމައެކަނި އަސްލަންއާއި ހުސެންނެވެ. އެމީހުން ދެއްކި ވާހަކައާ ބެހޭ ގޮތުން ނޯޔާ ސުވާލެއް ނުކުރެއެވެ. އެ ދުވަހު ލޫނާ ނުފެނުނީ ކީއްވެބާއޭ ނޯޔާ ހިތަށް އެރިއެވެ. އޭނާގެ ނަޒަރު ކައިރީގަ ހުރި ލޫނާއަށް ހުއްޓިލިއެވެ.\n"ސައިބޯންވީނު..." ތަނަށްވެރިވި ހިމޭންކަން ކަނޑުވާލުމަށް ނޯޔާ ވާހަކަ ދެއްކި އެވެ.\n"މިއަދަކު ނޫން، އެބުނީ ކޮފީއަށް ދާން، އެހެން ދުވަހަކުން އަންނާނަން ނޯޔާ އަތުން ސައި ބޯން." ލޫނާ ފާޅުކުރީ ހިތްހެޔޮ ކަމާއި ގާތްކަމެވެ. ހިތުގެ ހާލު މޮޅަށް ފަރުދާކޮށްގެން ހުރެއެވެ.\nއަނެއްކާ ވެސް ދޮރުގެ ރަނގަބީލުގެ އަޑު އިވުނެވެ. މިފަހަރު ވެސް ދޮރު ހުޅުވީ އަސްލަން އެވެ. ޔަޝާ ބަލާލުމުން ވަންނާށޭ އަސްލަން ބުނެލި އެވެ.\n"މިއަދު މީނަ އުޅޭ ދުވަހަކީތަ؟" ދޮރުން ވަން ޔަޝާގެ ހިތާ ސުވާލު ކޮށްލެވުނެވެ. ގޭތެރެއިން ލޫނާ ފެނުމުން ޔަޝާ މަޑުޖެހިލި އެވެ. ނޯޔާ އަތުން އަންނާށޭ އިޝާރާތް ކޮށްލުމުން އެ ދިމާއަށް ޔަޝާ އައެވެ.\n"ފްރެންޑެއްތަ؟" ލޫނާ އަހާލި އެވެ. ނޯޔާ ހަމައެކަނި ބޯ ޖަހާލީ އެވެ. ޔަޝާ ތައާރަފް ކޮށްދިނުމުގެ ވިސްނުމެއް ނޯޔާގެ ނެތްކަހަލަ އެވެ. ޚުދު އޭނާ ވެސް ލޫނާއާ ގާތްކަމެއް އުފައްދަން ބޭނުންނުވާ ކަހަލައެވެ. ޔަޝާއާއި ލޫނާ އެކަކު އަނެކަކަށް ރަނގަޅަށް ބަލާލި އެވެ. ހިނިތުންވުމެއް ބަދަލުކޮށްލި އެވެ. ނޯޔާއަށް އެތެރެއަށް ސިއްރުން ހީނލެވުނީ ޔަޝާގެ ހިނިތުންވުން ފެނިފައެވެ. އޭނާގެ އެ "ފޭކް" ހިނިތުންވުމަކީ ނޯޔާއަށް ފެނި އާދަވެފައިވާ ހިނިތުންވުމެކެވެ.\nސޯފާގައި ތިބި ކުދީންގެ ކައިރިއަށް ލޫނާ ދިއުމުން އަސްލަން ނުކުތީ ބެލްކަންޏެވެ. އޭނާ ފޯނުކޯލެއް ކުރަނީއެވެ. ޔަޝާ އިށީނީ ކާ މޭޒު ދޮށުން ގޮނޑިއެއްގަ އެވެ.\n"ހާދަ މީހުން ގިނަވީ؟ އެއީ ކާކުތަ؟" ކޮޅަށް ހުރި ނޯޔާގެ އަތުގައި ކޮނޑު ޖައްސާލަމުން ޔަޝާ ވާހަކަ ދެއްކީ ސިއްރުންނެވެ.\n"ހުސެން އަތުވެއްޖެ." ބެލްކަނީގައި ހުރެފައި ގޭތެރެއަށް ވަދެގެން އައި އަސްލަން ބުނެލި އެވެ. ދެބެންގެ ގައިގާ ބައްދާލާފައި ބޮސް ދެމުން ލޫނާ ތެދުވި އެވެ. ދެން އައިސް އުނދޯލީގައި އޮތް އަނުމްގެ ކޮލުގައި ކޮއްޓާލި އެވެ. އަސްލަންގެ ފަހަތުން އޭނާ ނުކުންނަން ދިޔައީ ދެނެވެ.\n"ނޯޔާ... ދަނީ..." ދޮރުފަތުގައި ހިފަހައްޓާލައިގެން ލޫނާ ނުކުންނަން ދެން މަޑުކޮށްގެން ހުރެފައި އަސްލަން ގޮވާލި އެވެ. ނޯޔާ ބަލާލުމުން ދަނީ ކަމުގައި އޭނާ ބުންޏެވެ.\n"ކާކު އެއީ؟ ކޮންތާކަށް ކަމަނާގެ ފިރިކަލުން އެ ނައްޓާލީ." ދޮރުލެއްޕުމާއެކު އަނެއްކާ ވެސް ޔަޝާ ސިއްރުން އަހާލިއެވެ.\n"ރައްޓެހިންނާއެކު... ކޮފީއަކަށް..." ނޯޔާ ބުނެލިއެވެ.\n"އޯ! އަންހެނުން ގޭގައި ބަހައްޓާފައި އެހެން އަންހެނުން ގޮވައިގެން ކޮފީތަކަށް... ސަޅި." ޔަޝާ ނޫން ގޮތަކަށް ބުނެލި އެވެ. އޭނާގެ ކޮނޑުގައި ނޯޔާ ބޮނޑިއެއް އެޅިއެވެ.\n"އޭރުވެސް އެނގޭ ތިކަހަލަ އެއްޗެކޭ ޔަޝާ ބުނާނޭކަން." އެކުވެރިޔާ ހާމަކުރި ވާހަކައާ މެދު ނޯޔާ ވިސްނާކަން އަންގަން ބޭނުން ނުވީއެވެ. އޭނާ ސީރިއަސްކޮށް އެވާހަކަ ނަގައިފިނަމަ ޔަޝާ ދެން ފާޅުކުރާ ޚިޔާލުގެ އަސަރު ގަދަވާނެއެވެ. އެ ކައިވެންޏާމެދު، އަސްލަންއާމެދު، ތިންކުދީންގެ މަންމައަކަށް ނޯޔާ ވުމާމެދު ޔަޝާ އެއްގޮތަކަށް ވެސް ގަޔާނުވާކަން އެނގޭތީއެވެ.\n"އޭނާ ނޯޔާ ގޮވައިގެން ޑޭޓަކަށް ދިޔަތަ؟ އައި ތިންކް ތި މީހުން މެރީކުރި ފަހުން މިހާރު ތްރީ މަންތްސްވާނެކަން... މަންތްލީ އެނިވާސަރީއެއް ނެތްތަ؟ ކޮންކަމެއް ކުރީ؟." އެއްބުމަ ހިއްލާލައި ނޯޔާއަށް ބަލަން އިނދެ ޔަޝާ އަހާލިއިރު އެ ސުވާލުގެ ޖަވާބު ވެސް އޭނާއަށް ބުނަން އެނގޭ ކަހަލައެވެ. (ނުނިމޭ)


SunOnline: Transfer Talk: Ibrahimovic enburi ManUnited ah athuvedhaanetha?\nއިބްރަހިމޮވިޗް އެނބުރި މެންޔޫއަށް އަތުވެދާނެތަ؟\nއަޙްމަދު މުޖްތަބާ 27 Oct 2018, 11:11\nއެލްއޭ ގެލެކްސީއަށް ކުޅެމުން އަންނަ ސްވިޑެން ތަރި ޒްލަޓަން އިބްރަހިމޮވިޗް-- ފޮޓޯ: ގެޓީ\nމެންޗެސްޓަރ ޔުނައިޓެޑަކީ އަދިވެސް އިނގިރޭސި ފުޓްބޯޅައިގެ ގަދަ ބާރެކެވެ. އުނދަގޫ ދުވަސްތަކެއް ހޭދަކުރުމަށް ފަހު، މިދިޔަ ސީޒަން ނިމުނު އިރު ކްލަބު އޮތީވެސް ހަމަ ރަނގަޅު ފޯމެއްގައެވެ. މި ސީޒަނަށް ކުރިމަތިލީ މިދިޔަ ސީޒަނުގެ ލީގުގެ ދެވަނައިގެ ގޮތުގައި މިފަހަރުގެ ޗެމްޕިއަންސް ލީގުގެ ޖާގައެއްވެސް ހޯދައިގެންނެވެ. ނަމަވެސް މިހާރު އެ ކްލަބުން ގުނަމުން ދަނީ އަނެއްކާވެސް ދަތި ދުވަސްތަކެކެވެ. ލީގު ތާވަލަށް ބަލާއިރު، މިވަގުތު ޔުނައިޓެޑް އޮތީ 14 ޕޮއިންޓާއެކު 10 ވަނައިގައެވެ. ކުޅުނު9މެޗުގެ ތެރޭން3މެޗުން ބަލިވެފައިވާއިރު މޮޅުވީ4މެޗުންނެވެ.\nމިފަހަކަށް އައިސް ޔުނައިޓެޑަށް ދިމާވި އެންމެ ބޮޑު އެއް މައްސަލައަކީ، ލަނޑު ނުޖެހޭ މައްސަލައެވެ. ރޮމެލޫ ލުކާކޫ، މަކަސްރަޝްފަރޑް، އެލެކްސް ސަންޗޭޒް ފަދަ ވަރުގަދަ ތަރީންނާއެކުވެސް ނަތީޖާ ނެރުމުގައި ކްލަބު ވަނީ މާޔޫސީ ހާލަތެއްގައެވެ.\nޔުނައިޓެޑްގެ ފޯވާޑްލައިން އެ ކުޅުންތެރިއަކަށް ބަރޯސާވާ، ލުކާކޫއަށް އޭނާ އެންމެ ފަހުން ކުޅުނު އަށް މެޗުގައިވެސް ލަނޑެއް ކާމިޔާބު ކުރެވިފައެއް ނުވެއެވެ. ނަމަވެސް، މޮރީނިއޯ ގަބޫލުކުރާ ގޮތުން ޓީމުގެ މިހާރުގެ ހާލަތަށް ބަލާއިރު، ލުކާކޫއަށް ރެސްޓެއް ދެވޭކަށްވެސް ނެތެވެ. އެހެންކަމުން އިތުރު "ޗޮއިސް"ތަކެއް ހޯދަން އެބަޖެހެއެވެ.\nވޭތުވެދިޔަ ދެހަފްތާއެއްހާ ދުވަހު، ޔުނައިޓެޑާގުޅޭގޮތުން ދެކެވުނު ވާހަކަ ތަކުގެ ތެރޭގައި، އެޓީމުގެ ކުރީގެ ތަރި ޒްލަޓަން އިބްރަހިމޮވިޗް އެނބުރި އަތުވެއްޖެ ނަމަ، ޔުނައިޓެޑްގެ މައްސަލައަށް ކޮންމެވެސް ވަރެއްގެ ހައްލެއް އަތުދެދާނެކަމަށް ވާހަކަ ދެކެވުނެވެ. އަދި އެކަމަށް ޔުނައިޓެޑުން މަސައްކަތްތަކެއް ކުރަމުންދާ ކަމުގެ އަޑުތަކެއްވެސް ފެތުރުނެވެ.\nއެމެރިކާގެ ލޮސްއެންޖަލްސް ގެލެކްސީ ނުވަތަ އެލްއޭ ގެލެކްސީއަށް ކުޅެމުން އަންނަ ސްވިޑެން ތަރި ޒްލަޓަން އިބްރަހިމޮވިޗް، އޭނާގެ ކުރީގެ ކްލަބު މެންޗެސްޓަރ ޔުނައިޓެޑާ އަލުން ގުޅިދާނެތޯ މިއީ މިދުވަސްވަރު ގަދައަށް ދެކެވޭ ވާހަކައެކެވެ. އެމެރިކާގެ މޭޖަރ ލީގު ސޮކަރ (އެމްއެލްއެސް) ނިމެން ގާތްވެފައިވާއިރު، ގެލެކްސީއަށްވެސް ބާކީ އޮންނާނީ އެންމެ މެޗެކެވެ. އެހެންކަމުން ސީޒަން ނިމުމުން، ޖެނުއަރީ ޓްރާންސްފަރގައި، އިބްރަހިމޮވިޗް ލޯނު އުސޫލުން ޔުނައިޓެޑާ ގުޅޭން އުޅޭކަމަށް އަޑުތައް ފެތުރުނީއެވެ.\nނަމަވެސް އެ ސުވާލަށް މިވަނީ ޖަވާބު ލިބިފައެވެ. "މެޓްރޯ ޔޫކޭ"ގައި ބުނެފައި ވާގޮތުން، ޖެނުއަރީ ޓްރާންސްފަރގައި އިބްރަހިމޮވިޗް ޔުނައިޓެޑާ ގުޅިދާނެތޯ ސުވާލުކުރުމުން ޔުނައިޓެޑްގެ ކޯޗު ހޯޒޭ މޮރީނިއޯ ބުނީ، "ނޫން" ކަމަށެވެ.\nމީގެ އިތުރުން އުމުރުން 37 އަހަރުގެ ފޯވާޑް، އިބްރަހިމޮވިޗްވެސް ވަނީ އޭނާ އެހެން ދިމާއަކަށް ދާން މިވަގުތު ބޭނުން ނުވާފަދަ މޭރުމަކުން ވާހަކަ ދައްކައިފައެވެ. އެގޮތުން އޭނާ މިވަގުތު ހުރީ، މަސައްކަތުގެ ވަގުތާ، އަރާމުކޮށްލާން ލިބޭ ހުސްވަގުތާ ވަރަށް ބޮޑަށް ހަމަހަމަވާ ހާލަތެއްގައި ކަމަށް އޭނާ ވަނީ ބުނެފައެވެ.\nއަނިޔާގައި ހުރުމަށްފަހު އަލުން ކުޅުމުގެ ތެރެއަށް އައިސް، މާކަ ގިނަ ދުވަސްތަކެއް ނުވާ ކަމަށާއި، އަދި އޭނާގެ އުމުރާ ބަލާފައި އެހާ ބުރަކޮށް މަސައްކަތް ކުރާން ބޭނުން ނުވާކަމަށްވެސް އިބްރަހިމޮވިޗް ބުނެފައިވެއެވެ.\nއެފްއޭއެމްގެ ބަޖެޓަކަށް 94 މިލިއަން ރުފިޔާ ފާސް ކޮށްފި\nމަހްލޫފް އަނެއްކާވެސް އެފްއޭއެމްއަށް ވަރުގަދަ ސުވާލެއް


އިދިކޮޅުން މިއަދު ބޭއްވި ނޫސްވެރިންގެ ބައްދަލުވުން\nމިދިޔަ މަހުގެ ކަރަންޓު ބިލް އެއްވެސް ރައްޔިތަކު ނުދެއްކުމަށް އިދިކޮޅު ޕްރޮގްރެސިވް ކޮންގްރެސް ކޯލިޝަނުން ގޮވާލައިފިއެވެ.\nމިގޮތަށް ގޮވާލާފައިވަނީ އިދިކޮޅު ފަރާތްތަކުން މިއަދު ބޭއްވި ނޫސްވެރިންގެ ބައްދަލުވުމެއްގައެވެ. ނޫސްވެރިންގެ ބައްދަލުވުމުގައި ވާހަކަ ދައްކަވަމުން އިދިކޮޅު ޕީއެންސީގެ ނައިބު ރައީސް މުހައްމަދު ނިމާލު ވިދާޅުވީ ކަރަންޓު ބިލްތަކުން ފެންނަނީ މަކަރާއި ހީލަތް ކަމަށެވެ. އަދި ސަރުކާރުން މަސައްކަތް ކުރަނީ ރައްޔިތުން ބިކަހާލުގައި ޖައްސަން ކަމަށް ނިމާލު ވިދާޅުވިއެވެ.\nއަދި އެއްވެސް ރައްޔިތަކު ކަރަންޓު ބިލް ނުދެއްކުމަށް ނިމާލު ގޮވާލެއްވިއެވެ.\nނިމާލަކީ ގިނަ ދުވަހު ސްޓެލްކޯ އަދި ފެނަކައިގައިވެސް މަސައްކަތް ކުރެއްވި ބޭފުޅެކެވެ. ނިމާލް ވިދާޅުވީ އެއީ ރަނގަޅު މަޤްސަދެއްގައި ހަދާފައިވާ ކަރަންޓު ބިލެއް ނޫން ކަމަށާއި ސިފަ ކުރެވެނީ ޓެކްނިކަލް ގޮތުން ކޮށްފައިވާ ވައްކަމެއްގެ ގޮތުގައި ކަމަށެވެ.\nޖޫން މަހުގެ ކަރަންޓު ބިލް ބޮޑުވެގެން ވަރަށް ގިނަ ފަރާތްތަކުން ދަނީ ކަންބޮޑުވުން ފާޅުކުރަމުންނެވެ. އާންމުކޮށް 2000 ރުފިޔާ އަރާ ބައެއް ގެތަކަށް މިދިޔަ މަހުގެ ބިލް ގައި 4000 ރުފިޔާ އަރާފައި ހުއްޓެވެ. ސްޓްލެކް އިން އެންމެ ފުރަތަމަ ބުނެފައިވަނީ އެއީ ސަބްސިޑީއަށް ވާ ފައިސާ ހިމަނާފައި ނުވުމުން އިތުރުވި އިތުރުވުމެއް ކަމަށެވެ. ނަމަވެސް ކޮވިޑު-19 ގެ ކުރިންވެސް ކަރަންޓި ބިލު ބޮޑު ނުވާވަރަށް ވެފައި ވުމުން އެކަން ބައެއް ފަރާތްތަކުން ފާހަގަ ކުރުމުން ސްޓެލްކޯ އިން ވަނީ އެކަން ބަލަމުންދާކަމަށް ބުނެފައެވެ.


vnews - Nashid ge aa lava "Keyolhaa" mihaaru Lavafoshin\nނާޝިދުގެ އާ ލަވަ "ކެޔޮޅާ" މިހާރު ލަވަފޮށިން އަޑުއަހާލެވޭނެ\nލަވަފޮށީގައި ހިމެނޭ ނާޝިދުގެ އާ ލަވަ "ކެޔޮޅާ" ގެ ކަވަރ އާޓްވަރކް\nޒީރޯ ޑިގްރީ އެޓޯލް ބޭންޑްގެ މަޝްހޫރު ލަވަކިޔުންތެރިޔާ އަޙްމަދު ނާޝިދު (ފުލޫ ނާޝިދު) ނިޔާވިތާ އިއްޔެ އެއް އަހަރު ފުރިހަމަ ވެފައިވާއިރު، ނާޝިދުގެ ހަނދާނުގައި މުޅިން އާ ދިވެހި ލަވައެއް، ދިވެހި މިޔުޒިކް ސްޓްރީމިން ޚިދުމަތްދޭ "ލަވަފޮށި" އެޕްލިކޭޝަނުން އަޑުއަހާލެވޭ ގޮތަށް އާންމުކޮށްފި އެވެ.\nނާޝިދު ނިޔާވިއިރު އޭނާ އުފައްދަވަމުން ގެންދެވި ސޯލޯ އަލްބަމް "ޖަރނީ" ގައި ހިމެނޭ އެއް ލަވަ ކަމުގައިވާ "ކެޔޮޅާ" މިހާރު ލަވަފޮށީގެ އަހުލުވެރިންނަށް އަޑުއަހާލަން ފުރުސަތު ލިބިފައިވާއިރު މި އަލްބަމްގައި ހިމެނޭ އެހެން ލަވަތަކާއެކު މުޅި އަލްބަމް ވަރަށް އަވަހަށް ރިލީސްކުރާނެ ވާހަކަ މީގެކުރިން ނާޝިދުގެ އާއިލާއިން ވަނީ ހާމަކޮށްފަ އެވެ.\n"ކެޔޮޅާ" އަކީ ނާޝިދުގެ އަޑުން ހުށަހަޅާދެއްވާފައިވާ އަވަސް ޓެމްޕޯގެ ލަވައެކެވެ. މިލަވައިގައި ނާޝިދުގެ ގިޓާ ސޯލޯތައް ހިމެނިފައިވާއިރު ނާޝިދުގެ ކުރީގެ ލަވަތަކުގައިވެސް ހިމެނިފައިވާ ފަދަ ޅެންވެރިކަމެއް މިލަވައިންވެސް ފާހަގަކުރެވެ އެވެ.\nމި ލަވައާއެކު ނާޝިދުގެ އިގިރޭސި ލަވަ އަލްބަމް "ބަރޑް އިން ފްލައިޓް" ގެ ހުރިހާ ލަވައެއްވެސް ލަވަފޮށި އެޕްލިކޭޝަން މެދުވެރިކޮށް އަޑުއެހޭގޮތަށް ވަނީ އާންމުކޮށްފައެވެ. މިއީ 2003 ވަނަ އަހަރު ނާޝިދު އުފެއްދި ބްލޫޒް ސޯލޯ އަލްބަމެކެވެ. ބައިނަލްއަޤްވާމީ ސްޓޭޖްތަކުގައިވެސް މިއަލްބަމްގެ ލަވަތަކަށް ވަރަށް ބޮޑު ތަރުޙީބު ލިބިފައިވެއެވެ.\nލަވަފޮށީގައި ހިމެނޭ ނާޝިދުގެ ލަވަތަކުގެ އަލްބަމް ކަވަރ\nނާޝިދާއި އޭނާގެ ބޭންޑް ޒީރޯ ޑިގްރީ އެޓޯލް ވަނީ ދިވެހި މިއުޒިކަށް އިންގިލާބެއް ގެނެސްދީފަ އެވެ. އެބޭންޑުން އުފެއްދި "ދޯނި" އަލްބަމަކީ މިހާތަނަށް ރާއްޖޭގައި އެންމެ މަގުބޫލުކަން ހޯދާފައިވާ ދިވެހި ލަވައިގެ އަލްބަމެވެ. ނާޝިދުގެ އުމުރުން 53 އަހަރުގައި ނިޔާވެފައިވަނީ ކެންސަރަށް ފަރުވާ ހޯއްދަވަމުން ގެންދަވަނިކޮށް މާލޭގެ އޭޑީކޭ ހޮސްޕިޓަލްގައި މިދިޔަ އަހަރުގެ އޮކްޓޯބަރު މަހުގެ 10 ވަނަ ދުވަހު އެވެ.\nނާޝިދުގެ ހަނދާނުގައި ލަވަފޮށިން އާންމުކޮށްފައިވާ ލަވަތައް އަޑުއަހާލުމަށް "ލަވަފޮށި" އެޕްލިކޭޝަން ފޯނަށް ހިލޭ ޑައުންލޯޑް ކުރެވޭނެ އެވެ. އައިފޯނަށާއި އެންޑްރޮއިޑް ފޯނަށްވެސް މި އެޕްލިކޭޝަން އެޅޭނެ އެވެ. ލަވަފޮށި އަކީ ދިވެހި ލަވައާއި ދިވެހި އުފެއްދުންތަކުގެ އެންމެ ބޮޑު ކަލެކްޝަން ހިމެނޭ ޚިދުމަތެވެ. އަދި މިއީ ދިވެހި ލަވަ އަޑުއެހުމަށް ދިވެހިންގެ މެދުގައި އެންމެ މަޤްބޫލު އެއް ވަސީލަތަށް ވަނީ ވެފަ އެވެ. މި ޚިދުމަތް އަދި ފޯރުކޮށްދެމުންދަނީ މުޅީން ހިލެ އެވެ.


ރޭޕު — Ihavandhoo.com\n7 އޮގަސްޓު 20130މުޙައްމަދު ނަސީމް\nބަހަކީ އަޑުއަހާލަން އެހާ ފަސޭހަ ބަހެއް ނޫނެވެ. ކެމްބްރިޖް އެޑްވާންސްޑު ލާރނާސް ޑިކްޝަނަރީ (ސެކަންޑް އެޑިޝަން/ 2006) ބުނާ ގޮތުން މި ލަފުޒުގެ މާނައަކީ މީހެއްގެ ނުގަބޫލުގައި ޖިންސީ ޖަރީމާއެއް ހިންގުމެވެ. ދިރާސާތަކުން ދައްކާގޮތުގައި ދުނިޔޭގައި މި ޖަރީމާ އެންމެ ގިނަ އަދަދަކަށް ހިންގާ ކަމަށް ރެކޯރޑްކުރެވިފައިވާ ގައުމަކީ އެމެރިކާއެވެ. އެމެރިކާގައި މިނެޓަކު 1.3 އަންހެނުން ރޭޕްކުރެވޭ ކަމަށް ތަފާސްހިސާބުތަކުން ދައްކައެވެ. އެހެންކަމަށްވާނަމަ ގަޑިއަކު 78 ރޭޕް ކުރެވޭނެއެވެ. ހަމައެހެންމެ ދުވާލަކު 1872 އަދި މަހަކު 683,280 ރޭޕް ހިނގާނެއެވެ. މިއީ ޖަރުމަނުގެ ރެކޯޑްތަކާ އަޅާކިޔާއިރު4ގުނަ މަތީ އަދަދެކެވެ. އަދި އިނގިރޭސިވިލާތަށް ވުރެ 13 ގުނަ، ޖަޕާނަށް ވުރެ 20 ގުނަ މަތީ އަދަދެއްވެސް މެއެވެ. އެހެންނަމަވެސް މި މަޒުމޫނުގައި އަޅުގަނޑު އަލިއަޅުވާލަން ގަސްދުކުރަނީ މި ދެންނެވި “ރޭޕް” އަކަށް ނޫނެވެ. ރޭޕްގެ ނަމުން ނަންދެވިފައިވާ ގަހަކަށެވެ.\nރީނދޫ ކުލައިގެ މަލެއް އަންނަ މި އާދަޔާ ޚިލާފު ގަހަކީ ކެބެޖު ޢާއިލާއަށް ނިސްބަތްވާ ގަހެކެވެ. މި ގަހަށް “ރޭޕް” (Rape) ގެ އިތުރުން އޮއިލް ސީޑް ރޭޕް، ރައްޕާ، ރެއްޕީ އަދި ރައްޕާސީޑް ފަދަ ނަންނަމުންވެސް މުހާތަބުކޮށް އުޅެއެވެ. 14 ވަނަ ގަރުނުގައި އިނގިރޭސިވިލާތުން ފެނުނުކަމަށް ރެކޯޑްކުރެވިފައިވާ މި ގަހަށް ދެވިފައިވާ ސައިންޓިފިކް ނަމަކީ Brassica napus އެވެ.\nމި ގަހުން ނުހަނު ގިނަގުނަ ބޭނުންތައް އިންސާނުންދަނީ ކުރަމުންނެވެ. ކައްކާތެލާއި ޖަނަވާރު ކާނާ އަދި ބަޔޯޑީސަލް އުފެއްދުމަށް ކޮންމެ އަހަރަކު ގިނަ އަދަދަކަށް ރޭޕްގަސް ހައްދައެވެ. މި ގަސް ހައްދާ ގައުމުތަކުގެ ތެރޭގައި ވިލާތުގެ އިއްތިހާދުގެ އިތުރުން އެމެރިކާ، އޮސްޓުރޭލިޔާ، ކެނެޑާ، ޗައިނާ އަދި އިންޑިޔާ ފަދަ ގައުމުތައް ފާހަގަކުރެވެއެވެ. ހަމައެކަނި އިންޑިޔާއަށް ބެލިކަމުގައިވިޔަސް އެ ގައުމުގެ ދަނޑުބިންތަކުގެ ތޭރަ އިންސައްތަ ހިއްސާކުރަނީ ރޭޕްގަހުގެ ދަނޑުވެރިކަމެވެ.\nރޭޕްގަހުގެ މަލަކީ ގިނަ އަދަދަކަށް މަލުގެ ފޮނި އުފައްދާ ބާވަތެއް ކަމުން މާމުއި ކުޅަދުރު ގެންގުޅޭ ފަރާތްތަކަށް މާމުއި އުފެއްދުމަށްވެސް މި ގަހަކީ ރަނގަޅު އެހީތެރިއެކެވެ. ރޭޕްމަލުގައި ހަތަރު ފިޔަ ހުރެއެވެ. ފިޔަތަކުގެ ކުލައަކީ ގަދަ ރީނދޫ ކުލައެވެ. ކޮންމެ މަލެއްވެސް ގިނަ އަދަދެއްގެ ރޭޕްއޮށް އުފައްދައެވެ. ރޭޕްއޮށަކީ ސައިބޯނި ހެދުމާއި މާރޖިރިން ހެދުމުގައިވެސް ބޭނުންކުރެވޭ އެއްޗެކެވެ. މީގެއިތުރުން ރޭޕްއޮށުން އުފައްދާ ކައްކާތެލަކީ 20 ވަނަ ގަރުނުގެ ފަހުކޮޅުން ފެށިގެން އެންމެ ހަލުވި މިނެއްގައި ބޭނުންކުރެވެމުން އަންނަ ކައްކާތެލެވެ. ސެޗިއުރޭޓެޑް ސަރުބީ ހިމެނޭ މިންވަރު އެ ތެލުގައި މަދުވުމަކީ އެކަމުގެ އެންމެ ބޮޑު ސިއްރު ކަމުގައި ކަމާބެހޭ މާހިރުން ދެކެލައްވައެވެ.\nއަޅުގަނޑުމެންގެ މައުލޫމާތުގެ ޚަޒާނާއަށް ރޭޕްގަހަކީ އައު އެއްޗަކަށް ވެދާނެއެވެ. ނަމަވެސް މި ގަހަކީ ދުނިޔޭގެ ބާޒާރުގައި އަދި ދަނޑުވެރިކަމުގެ ސިނާޢަތުގައި މަޝްހޫރު ގަހެކެވެ. ތަފާތު ގިނަ ނަންނަމުން މުހާތަބު ކުރެވޭ މި ގަހުން އުފައްދާ ބާވަތްތައް ނުހަނު ގިނައެވެ. ކައްކާތެލުން ފެށިގެން ޖަނަވާރު ކާނާ އަދި ބަޔޯޑީސަލްގެ އިތުރުން ޖެޓް އިންޖީނުގެ އަޑީތެޔޮ އުފެއްދުމަށްވެސް މި ލާމަސީލު ގަހުގެ އޮށް ބޭނުން ކުރެވެއެވެ. އެހެންކަމުން ރޭޕްގަހަކީ އޭގެ ނަމާ އެއްވަރަށް އޭގެ ބޭނުންތައްވެސް ގިނަ، ބޭނުންތެރި ގަހެކެވެ.


Ras Online - ޑޮލަރު ހޯދައިދޭނެކަމަށް ބުނެ އޮޅުވާލައިގެން ފައިސާ ހޯދައި މީހުންނަށް ލަނޑުދެނީ!\nޑޮލަރު ހޯދައިދޭނެކަމަށް ބުނެ އޮޅުވާލައިގެން ފައިސާ ހޯދައި މީހުންނަށް ލަނޑުދެނީ!\nޒަހީނުއްދީން ސަޢީދު9ސެޕްޓެމްބަރު 2020\nޑޮލަރު ހޯދައިދޭނެ ކަމަށް ބުނެ މީހުން އަތުން މަކަރާއި ހީލަތުން ފައިސާ ހޯދުން ވަނީ އިތުރުވެފައި\nމީހެއްގެ ބަލިހާލު ބޮޑުވުމުން ރާއްޖެއިން ބޭރަށް ގެންދަންޖެހޭ ކަމަށް ޑޮކްޓަރު ލަފާދިނުމުން ފުރުމުގެ ކުރިން ޑޮލަރު ލިބޭތޯ މަސައްކަތްފެށީމެވެ. ބެންކުން ލިބޭ ޑޮލަރުގެ އިތުރުން އިތުރު ޑޮލަރު ބޭނުންވާތީ ރައްޓެހިން މެދުވެރިވެގެން ޑޮލަރު ލިބޭތޯ މަސައްކަތްކުރަމުން ދަނިކޮށް ޑޮލަރު ވިއްކާ މީހެއްގެ ނަންބަރު އަޅުގަނޑަށް ލިބުނެވެ.\nއެ ނަންބަރަށް ގުޅުމުން އެމީހާ ވާހަކަދެއްކީ އެހައިމެ ރީތިކޮށެވެ. އަދި އެހައި ޔަގީންކަންވެސް ދިނެވެ. އަދި މިހާރު ޑޮލަރުގެ ބާޒާރުގެ ކަންކަން ހުރިގޮތުގެ ވާހަކަތައް ދައްކަމުންގޮސް ހެޔޮ އަގެއްގައި ޑޮލަރު ދޭނެކަމަށް އޭނާ ބުންޏެވެ. އޭނާގެ ވާހަކަތައް ހުރިގޮތުންނާއި އަޅުގަނޑަށް އަގުހެޔޮކޮށް ޑޮލަރު ލިބޭގޮތް ވުމުން އޭނާގެ އަތުން ޑޮލަރުގަތުމަށް އެއްބަސްވީމެވެ. އަދި ޑޮލަރަށް ބޭނުންވާ ފައިސާ ލިބުމުން ޑޮލަރު ޑެލިވަރ ކޮށްދޭނެކަމަށް ބުނުމުން، އަޅުގަނޑަށް ލިބުނު އެސްއެމްއެސްގައި އިން އެކައުންޓަށް ޑޮލަރަށްވާ ފައިސާ ޖަމާކުރުމަށްފަހު ސްލިޕް އޭނާއަށް ފޮނުވީމެވެ. ނަމަވެސް އޭނާގެ ހަބަރެއް ނުވިއެވެ. ގިނައިރުތަކެއް ވުމުން އަނެއްކާވެސް އޭނާގެ ހަބަރެއް ވޭތޯ މަސައްކަތްކުރީމެވެ. ނަމަވެސް އެކަމެއް ކާމިޔާބެއް ނުވިއެވެ. ނަމްބަރަކަށް ނުގުޅެއެވެ. މީހާގެ ނަން ފިޔަވައި އިތުރު މައުލޫމާތެއް ނޭނގުމުން ހަދާނެގޮތް ހުސްވިއެވެ. އޭގެފަހުންވެސް ތަކުރާރުކޮށް އެނަންބަރަށް ގުޅޭތޯ މަސައްކަތްކުރި ނަމަވެސް ގުޅޭގޮތެއް ނުވިއެވެ.\nފުލުހުން ބުނީ މިހާރަކަށް އައިސް، ޑޮލަރު ހޯދައިދޭނެކަމަށްބުނެ މަކަރާއި ހީލަތުން ފައިސާ ހޯދާ މައްސަލަތައް ހުށަހެޅޭ މިންވަރު އިތުރުވަމުންދާކަން ފާހަގަކުރެވެމުންދާ ކަމަށެވެ. މީގެ އިތުރުން އޮންލައިންކޮށް ވިޔަފާރިކޮށް، އޮންލައިން ޓްރާންސްފަރ ކުރުމަށްފަހު ނުބައި ސްލިޕް ފޮނުވާ މައްސަލަތައްވެސް ހުށަހެޅޭ މިންވަރު އިތުރު ކަން ފާހަގަކުރެވެން ފަށައިފައިވާ ކަމަށް ފުލުހުން ބުނެ އެވެ. ހާއްސަކޮށް މިފަދަ މައްސަލަތައް އިތުރުވެފައިވާކަން ފާހަގަކުރެވިފައިވަނީ ކޮވިޑްގެ ހާލަތާ ގުޅިގެން އަޅާފައިވާ ފިޔަވަޅުތަކާއެކު އޮންލައިންކޮށް ވިޔަފާރިކުރާ ފަރާތްތައް އިތުރުވެ ގިނަ ވިޔަފާރިތަކުން އޮންލައިން ޓްރާންސްފަރ ގަބޫލުކުރަން ފެށުމުންކަން ވަނީ ފާހަގަކުރެވިފައެވެ.\nމިފަދަ މައްސަލަތައް ހުށަހެޅޭ މިންވަރު އިތުރުކަން ފާހަގަކުރައްވައި، ޖެނެރަލް އިންވެސްޓިގޭޝަން ޑިޕާޓްމަންޓްގެ ޑެޕިއުޓީ ހެޑް އިންސްޕެކްޓަރ އޮފް ޕޮލިސް އަހްމަދު ހަނީފް ވިދާޅުވީ އެ ޑިޕާޓްމަންޓަށް ހުށަހެޅިފައިވާ މައްސަލަތަކަށް ބަލާއިރު، ޑޮަލަރު ހޯދައިދޭނެކަމަށްބުނެ މަކަރާއި ހީލަތުން ފައިސާ ހޯދާ މައްސަލަތަކާއި ވިޔަފާރިކުރުމަށްފަހު ނުބައި ޓްރާންސްފަރ ސްލިޕް ފޮނުވާ މައްސަލަތައްވެސް ހުށަހެޅޭ މިންވަރު އިތުރުކަމަށެވެ. އަދި ޑޮލަރު ހޯދުމަށް މުއާމަލާތުކުރާ ފަރާތުގެ ފުރިހަމަ މައުލޫމާތު ނޭނގުމަކީ މިފަދަ މައްސަލަތަކުގެ ތަހުގީގަށް ފާހަގަކުރެވިފައިވާ ބޮޑު މައްސަލައެއް ކަމަށް އޭނާ ވިދާޅުވިއެވެ.\nއެހެންކަމުން އަޅުގަނޑުމެން އެންމެންވެސް މިފަދަ މައްސަލަތަކަށް ހާއްސަ ސަމާލުކަމެއް ދޭން އެބަޖެހެއެވެ. ވަކިން ހާއްސަކޮށް ފައިސާގެ މުއާމަލާތެއް ކުރާނަމަ މުއާމަލާތުކުރާ ފަރާތުގެ ސައްހަ މައުލޫމާތު ހޯދައި ޔަގީން ކުރުމަށްފަހު ނޫނީ ފައިސާގެ މުއާމަލާތް ނުކުރުމަކީ ރައްކާތެރިކަމުގެ ގޮތުން އެޅިދާނެ ފިޔަވަޅެކެވެ. އަދި މިފަދަ ފަރާތްތަކާ ފޯނުން މުއާމަލާތުކުރުމުގެ ބަދަލުގައި އެމީހަކާ ބައްދަލުކޮށް، ކާކުކަން ރަނގަޅަށް ބެލުމާއި ފައިސާ ޖަމާކުރަން ފޮނުވާ އެކައުންޓަކީ ރަނގަޅު އެކައުންޓް ނަންބަރުތޯ ޔަގީންކުރުމަކީވެސް މިފަދަ މައްސަލަތަކުން ރައްކާތެރިވުމަށް އެޅިދާނެ ފިޔަވަޅެކެވެ.


Shamau ves Male mayor kamah shauguverikan faalhukohfi\nޝަމާއު ވެސް މާލެ މޭޔަރު ކަމަށް ޝައުގުވެރިކަން ފާޅުކޮށްފި\nޑެޕިއުޓީ މޭޔަރު ޝަމާއު -- ފައިލް ފޮޓޯ | އަވަސް\nކުރިޔަށް އޮތް ލޯކަލް ކައުންސިލް އިންތިހާބުގައި މާލެ ސިޓީ ކައުންސިލްގެ މޭޔަރު ކަމަށް ކުރިމަތިލުމަށް އެމްޑީޕީގެ ޕްރައިމަރީގައި ވާދަ ކުރަން ނިންމާފައިވާ ކަމަށް މިހާރު އެ ކައުންސިލްގެ ޑެޕިއުޓީ މޭޔަރު ޝަމާއު ޝަރީފް އިއުލާން ކުރައްވައިފި އެވެ.\nއާ އަހަރުގެ ތަހުނިޔާ މެސެޖަކާއެކު މިއަދު ކުރެއްވި ޓުވީޓެއްގައި ޝަމާއު ވިދާޅުވީ އާންމުންނާއި އެމްޑީޕީގެ އިސް ފަރާތްތަކާ މަޝްވަރާ ކުރުމަށް ފަހު ލޯކަލް ކައުންސިލް އިންހާބަށް އެ ޕާޓީން ބާއްވާ ޕްރައިމަރީގައި މޭޔަރު ކަމަށް ކުރިމަތިލުމަށް ނިންމާފައިވާ ކަމަށެވެ. އަދި މިދިޔަ 13 އަހަރު ތެރޭގައި އޭނާ ކުރި މަސައްކަތް ރައްޔިތުން ބަލައިގަންނާނެ ކަމަށް ޔަގީން ކުރައްވާ ކަމަށް ވެސް ޝަމާއު ވިދާޅުވި އެވެ.\n"އަޅުގަނޑުގެ މި ނިންމުމަށް ފަހު މާޔޫސްއެއް ނުވާނަން އެއީ އަޅުގަނޑު އަބަދުވެސް އެމްޑީޕީގެ މެންބަރުންނަށާއި ރައްޔިތުންނަށް އިތުބާރު ކުރަން،" ޝަމާއު ވިދާޅުވި އެވެ.\nއެމްޑީޕީގެ ޓިކެޓުގައި މޭޔަރު ކަމަށް ޝަމާއު ކުރިމަތިލާން ނިންމާފައިވާއިރު އެ ޕާޓީގެ ޓިކެޓަށް މިހާރުގެ މޭޔަރު ޝިފާ މުހައްމަދު އާއި އެމްޑީޕީގެ ސްޕޯކްސްޕާސަން އަދި އެސްޖީގެ ނައިބު އަފްޝަން ލަތީފް ވަނީ ޝައުގުވެރިކަން ފާޅު ކުރައްވައިފަ އެވެ. އޭގެ އިތުރުން އެ ޕާޓީގެ ގައުމީ މަޖިލީހުގައި ހެންވޭރު ދެކުނު ދާއިރާ މިހާރު ތަމްސީލް ކުރައްވާ އަހުމަދު ނިޔާޒު އަދި އަހުމަދު ރަޝީދު ވެސް ވަނީ ޓިކެޓަށް ވާދަ ކުރައްވާކަން އިއުލާން ކުރައްވައިފަ އެވެ.\nކައުސިން އިންތިހާބަށް އެމްޑީޕީގެ ޕްރައިމަރީ އޮތީ މި މަހު 31 ގަ އެވެ.\nއެމްޑީޕީ ލޯކަލް ކައުންސިލްތަކުގެ އިންތިހާބު އެމްޑީޕީގެ ރިޔާސީ ޕްރައިމަރީ + މާލޭ ސިޓީ ކައުންސިލް


Veterans Cup: New aai Maziya semi ah | Mihaaru\nނިއުގެ އައްޔަ (ކ) ލަނޑު ޖެހުމަށް ފަހު އެޓީމުގެ ޒެނިތުއާ އެކު އުފާފާޅުކުރަނީ.-- ފޮޓޯ: ނިޝާން އަލީ/މިހާރު\nވެޓެރަންސް ކަޕް: ނިއު އާއި މާޒިޔާ ސެމީ އަށް\n28 ޖޫން 2016 - 01:25\nވެޓެރަންސް ކަޕްގައި މިއަދު ކުޅުނު މެޗުން ޔުނައިޓެޑް ވިކްޓަރީ އަތުން 4-0 އިން މޮޅުވެ ނިއު ރޭޑިއަންޓް ސްޕޯޓްސް ކްލަބް މުބާރާތުގެ ސެމީ ފައިނަލުން ޖާގަ ހޯދައިފި އެވެ.\nނިއު ސެމީން ޖާގަ ހޯދީ ކުޅުނު ދެ މެޗުން މޮޅުވެ ގްރޫޕްގެ އެއް ވަނަ ޓީމުގެ ގޮތުގަ އެވެ. އެ ގްރޫޕްގެ ދެ ވަނައިގެ ގޮތުގައި ސެމީން ޖާގަ ހޯދީ މާޒިޔާ އެވެ. އެ ޓީމަށް ވަނީ ދެ މެޗުން ތިން ޕޮއިންޓް ލިބިފަ އެވެ. އެންމެ ފުލަށް ދިޔައީ ޕޮއިންޓެއް ނުލިބި ޔުނައިޓެޑް ވިކްޓަރީ އެވެ.\nޓާފް އެއް ނަންބަރު ދަނޑުގައި މިއަދު ހަވީރު ކުޅުނު މެޗުގައި ނިއުގެ އަލީ ޝަމީމް (ކޮޔަރު އައްޔަ) ވަނީ ހެޓްރިކެއް ހަދައިފަ އެވެ. މެޗުގެ މޮޅު ކުޅުންތެރިއާގެ މަގާމު ލިބުނީ ވެސް އައްޔަ އަށެވެ. ނިއުގެ އަނެއް ލަނޑު ޖެހީ މުހައްމަދު ޒިޔާދު އެވެ.\nމެޗުގެ 45 އަހަރުން މަތީގެ އެންމެ މޮޅު ކުޅުންތެރިއާގެ މަގާމު ލިބުނީ ނިއުގެ އަބްދުﷲ ޝިފާއު އަށެވެ.\nމުބާރާތުގެ ފުރަތަމަ ސެމީ ފައިނަލުގައި އަންނަ ބުދަ ދުވަހު ވެލެންސިއާ ކުޅޭނީ މާޒިޔާއާ އެވެ. ދެ ވަނަ ސެމީގައި ބުރާސްފަތި ދުވަހު ނިއު ރޭޑިއަންޓް ނުކުންނާނީ ބީޖީއާ ދެކޮޅަށެވެ. މުބާރާތުގެ ފައިނަލް ކުޅޭނީ އަންނަ މަހު ތިން ވަނަ ދުވަހު އެވެ.\nއިތުރު ލިޔުންތައް ނިއުރޭޑިއަންޓް ސ.ކ މާޒިޔާ ސ.ރ.ކ ޔުނައިޓެޑް ވިކްޓަރީ ވެޓަރަންސް ކަޕް


BREAKING NEWS: Covid-19: Fuluhunge Belumuge Dhashah Minute Eh Gai7Meehun - Vaguthu\nކޮވިޑް-19: ފުލުހުންގެ ބެލުމުގެ ދަށަށް މިނެޓަކު ހަތް މީހުން\n12 މަސް ކުރިން ( އޭޕްރީލް 17, 2020 )\nކޮވިޑް-19 ކޮންޓްރޯލް ކުރަން މާލެ ފުރަބަންދު ކުރުމުން ވެސް މަގުމަތީގައި އުޅޭތީ ފުލުހުން މިހާރު މީހުން ހައްޔަރު ކުރަން ފަށާފައި ވާއިރު މިނެޓަކު ހަތް މީހުން ދަނީ ހައްޔަރު ކުރަމުން ކަމަށް ސަރުކާރުން ވިދާޅުވެއްޖެއެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމެއްގައި މަބްރޫކް ވިދާޅުވީ މަގުމަތީގައި އުޅެގެން 20:30 އިން ފެށިގެން ފުރަތަމަ ހަތް މިނެޓްގެ ތެރޭގައި 77 މީހަކު ވަނީ ފުލުހުންގެ ބެލުމުގެ ދަށަށް ގެންގޮސްފައިވާ ކަމަށެވެ.\nމަބްރޫކް ވިދާޅުވީ ހައްޔަރުކުރި މީހުންގެ ތެރޭގައި ބިދޭސީން ވެސް ހިމެނޭ ކަމަށެވެ. ނަމަވެސް ހައްޔަރުކުރި ބިދޭސީންނާއި ދިވެހިންގެ އަދަދު ވަކިން ވިދާޅެއް ނުވެއެވެ.\nމަގުމަތީގައި އުޅޭ މީހުން ހައްޔަރު ކުރަން ފަށާފައި މިވަނީ މަގުމަތީގައި އުޅޭ މީހުން ހައްޔަރު ކުރާނެ ކަމުގެ އިންޒާރު މިރޭ 20:15 ހާއިރު ފުލުހުން ދިނުމަށް ފަހުއެވެ.\nބުދަ ދުވަހު މާލެ އިން ކޮވިޑް-19 ފެނުމާއި އެކު މާލެ ވަނީ ފުރަބަންދު (ލޮކްޑައުން) ކޮށްފައެވެ. ބުދަ ދުވަހުގެ މެންދުރުފަހު 15:30 އިން ފެށިގެން މާލޭގެ މަގުމައްޗަށް ނިކުމެ އުޅުން މަނާކޮށްފައި ވީނަމަވެސް ގިނަ އަދަދެއްގެ ބަޔަކު މަގުމަތިން ފެނެއެވެ. އަދި ފިހާރަތައް ކައިރީގައި ގިނަ ބަޔަކު ކިއު ހަދައިގެން ތިބޭ މަންޒަރު ފެނިފައި ވެއެވެ.\nފުލުހުން ވަނީ ކޮވިޑް-19 ކޮންޓްރޯލް ކުރުމަށް އާއްމުން އެއްބާރުލުން ދެއްވާ ގޭގައި ތިބުމަށް އެދިވަޑައިގެންފައެވެ. މަގުމައްޗަށް ނިކުންނަ މީހުން 1000 ރުފިޔާ އިން ޖޫރިމަނާ ކުރަންށާއި އަދި ދެވަނަ ފަހަރަށް މަގުމައްޗަށް ނިކުމެއްޖެނަމަ ޖިނާޢީ ދައުވާ ކުރަން ފުލުހުން ވަނީ މިހާރު ނިންމާފައެވެ.\nމޮޑާނާ ވެކްސިން ޖެހުމުން،6މަހާއި ހަމައަށް ކޮވިޑުން ރައްކާތެރިކޮށްދޭކަމަށް ދައްކައިފި\nއޭޕްރީލް 17, 2020 23:37\nފުލުހުން ޖުރުމަނާކޮށް ދަޢޫވާކުރަން ބުނާއިރު ނިކަމެތި ރައްޔިތުންގެ އަސާސީ ބޭނުންތައް ގޭގަ ތިބެގެން ފުއްދޭނަމަ އޯކޭ އެކަމަކު މީގެ ކުރިން ގޮވީ ތަކެތި ގަނެ ގެއަށްނުވައްދާށޭ ބޭނުން ވަރަކަށް ތަކެތި ލިބޭނޭ އެކަމަކު ފިހާރަތައް ބަންދު ގެއިން ބެރަށްނުތުންމަނާ ނުކައި ނުބޮއި ތިބެ ބަނޑަށް މަރުވާންވީތޯ؟ ބޭރަށް ނުކުންނާކަށް ބޭނުމެއްނޫން އެކަމަކު ބަނޑުހައިހޫނުކަން ބޮޑޫވީމަ ތުއްތު ކުދިން ބަނޑުހައިވެގެން ރޯއަޑު އަހާކަށް ހިތަކަށް ކެތެއްނުވާނެ އެކަކަށްވެސް\nއޭޕްރީލް 17, 2020 23:47\nއޭޕްރީލް 18, 2020 00:20\nމަގުމަޢްޗަށް މީހުން ނިކުންނަނީ ދެވަނަ ގޮތެއް ނުފެނުމުން!ފުލުހުން ބަންޑާރަ ކޮއްތު ކައިގެން ތިބެ މީހުން އަތުން 1000ރުފިޔާ އަތުލައިގެން ކާއެތިކޮޅު ގަނެދޭންވީނުން! ބަޔަކު ހޭވި ހަޑިއަށް އަދަބު މިލިބެނީ ރައްޔިތުންނަށް! ތިޔަބަލިފަތުރާ 200މީހުން ގެންގޮސް ކަރަންޓީނު ފެސިލިޓީތަކަށް ވައްދަން ވީނުން! ނުކެރޭނެ އާއިލީ ކުދިން!\nއޭޕްރީލް 18, 2020 00:32\nހައްޔަރުކުރާ ބިދޭސީން ޑީޕޯޓު ކޮށްލާ\nއޭޕްރީލް 18, 2020 11:06\nޑީޕޯޓް ކުރަނީ ކޮންތާކަށް! ސޯމާލިޔާ ސޫރިޔާއިން ފޮނުވާލާ ގޮތަށް ދާނެ ގައުމެއް މިތާ ކާރިޔަކު ނެތް. އިންޑިޔާ އާ ކާރި ކޮށްފިއްޔާމު އެއިގެ 10 ގުނަ މިކޮޅަށް ފޮނުވާނެ!\nއޭޕްރީލް 18, 2020 01:02\nސާބަސް ދިވެހި ފުލުހުން. އަޅުގަނޑު ކަ މުގައިވިޔަސް ތިޔަ އަ މުރު ތަންފީޛު ކޮށްދެއްވު މަށް އިލތި މާސް ކުރަން.\nއޭޕްރީލް 18, 2020 01:03\nސާބަސް ދިވެހި ފުލުހުން. އަޅުގަނޑު ކަ މުގައިވިޔަސް ތިޔަ އަ މުރު ތަންފީޛު ކޮށްދެއްވު މަށް އިލްތި މާސް ކުރަން. ތިޔައީ އަޅުގަނޑު މެންގެ ބަލަދުވެރިން.\nއޭޕްރީލް 18, 2020 03:00\nވަގުތުން ފިޔަވަޅު އަޅާ ނިކުންނަ މީހުންނަށް ކެތްތެރިވާން ނޭންގެތީތަ ތަންކޮޅެއްބޮޑުވަރު\nއޭޕްރީލް 18, 2020 04:50\nކަންކަން ކުރަން އޮންނަ ގޮތާއި ޚިލާފަށް ސަރުކާރުން ކަންތައް ކުރާތީ މަގުމައްޗަށް ގިނަމީހުން ނިކުންނަނީ\nޕޮލިހުންވެސް އަދުލު އިންސާފަށް ލޯބިކުރާނަމަ ރަނގަޅު\nއޭޕްރީލް 18, 2020 06:58\nރަށު މީހުންގެ މަލާމާތައް ބެލުމެއް ނެތި ކޮންމެވެސް ވަރަކަށް އެއްޗެހި މާލެއިން ގެނެސްފަ ރައްކާކުރީ. ތުއްތު ކުދިންގެ ޒަރޫރީ އެއްޗެއްސާ ރޯދަމަސް އަންނާތީ ކާޑު. އަލްޙަމްދުލިﷲ... މިހާރު ނުޖެހޭ ފިހާރަ އައް ތޮއްޖެހެން ދާކަށް. މަލާމަތް ކުރި މީހުން ތައް އެއްޗެހި ނުލިބިގެން ތެޅިފޮޅެނީ... ހަމަ ވިސްނުމުން ވިސްނާލިޔަސް އެންގޭނެ ދޯ ފިހާރަތަކުގަ މުދާ ހުއްޓަސް ސަރުކާރަށް ކިހިނެއް ހުރިހާ ކަމެއް އެންމެ ފުރިހަމަަ އައް ކޮއްދެވޭނީ. އަނެއްކާ ބަލި ފެތުރެންޏާ ޑެލިވާރީ ވެސް ސޭފް އެއް ނޫން. އެއްޗެހި ގަނެވެން އޮތް ދުވަހު ނުގަތީމަ ދެން ޖެހޭނީ ކެތްތެރި ވާން.\nއޭޕްރީލް 18, 2020 07:15\nފުރަތަމަ ފަހަރު އެއްތެޔޮގަނޑުން 10 ފަހަރު2ވަނަފަހަރު ދުއްރަ އިން 103ވަނަފަހަރު ދުއްރައިން 100 އޭރުން އޮންނާނީ ގޭގަ\nއޭޕްރީލް 18, 2020 07:16\nކުރީބައިގާ އެއްޗެހި ނުހޯދަން ބުނި އެކަކުގެ ވެސް މިހާރު އަނގަ އެއް ނުހުޅުވައެންނު... އެމީހުން ރައްކާ ނުކުރާ ކަމެއްވެސް ނޭނގެ. ފުރަތަމަ ދުވަހު ވެސް އެމީހުންގެ މުނާފިގު ކަން ވިސްނާަލިނަމަ.\nއޭޕްރީލް 18, 2020 10:55\nޖުރުމާނާއަކީ ހައްލެއް ނޫން. ބަންދުކުރުމަކީ ހައްލެއް ނޫން. ބަޔަކު ބަންދުކޮށްގެން ޖުރުމާނާކޮށްގެން ޖަލަށްލައިގެން ކަމެއް އިސްލާހުވާނަމަ މިހާރު ކިތަންމެ ބަޔަކު އިސްލާހުވެދާނެ. ޖަލަށްލާމީހާ ތަކުރާރުކޮށް ކުށްގެން ހަތްދިހަ ފަހަރު ޖަލަށް މިލަނީ އެހެންވެ. ހައްލު އޮތީ މައްސަލަތަކުގެ ހައްލު އޮތީ ރައްޔިތުންގެ މަޖިލީހުގެ މެންބަރުންގެ އަތްމަތީގައި. މިރާއްޖޭގެ ކޯޓުތަކުގައި ދުއްރަ ކިޔާ އެއްޗެއް އޮންނާނެ. އެއަށް ބާރު ދީފައި އޮތްއިރު ތިބީ މައިތިރިކޮށް. މިހާރުވެސް އެއަށް ބާރުދީ. އިސާހިތަކު މައިތިރިވާނެ.\nއޭޕްރީލް 18, 2020 13:11\nސިންގަޕޫރު މައިތިރިވެފައި އެ އޮތީ އެހެންވެ. ދެފަށް އެތްތެލުން ތެޅުން މިހާރުވެސް އެތާނގެ ގާނޫނު ހުއްދަކުރޭ.\nއޭޕްރީލް 18, 2020 11:52\nދިވެހިންގެ ވިސްނުން މިހަަރު ވަނީ ބަދަލުވެފަ ދިވެހިންގެ ގިނަ މީހުންނަށް މިހާރު ވިސްނެނީ އެއްވެސް ކަމެއްގަ ބިރުގަންނަން ނުޖެހޭކަމަށް ހުރިހާ ކަމެއްގަ ބިރު ފަހަނަޅާ ދިޔައީމަކަން ތިމާގެ ގަޓު ހުރިކަން އެހެން މީހުންނަށް ދެއްކޭނީ. ހުރިހާވެސް މޮޅަކީ ދެއްކުން ދުނިޔަވީ ތެރިކަން. އެކަމު މިއީ ޙަޤީޤަތުގަ ޤަލާގަދަރަށް އީމާން ނުވުން.\nމި ވިސްނުން ދިވެހިންނަށް ދަސްކޮށްދިނީ ކާކުތޯ އެންމެން ވިސްނާލަން ޖެހޭ. ކާކުގެ އަވާގަ ޖެހިގެންތޯ އިސްލާމްދީނާ ދުރަށް މި ދެވެނީ.\nﷲ ހުރިހާ މީސްތަކުންނަށް ސަލާމަތާ ރައްކާތެރިކަން ލައްވާށި. އާމީން


Sridevi maraaleekamah bune Indiage fuluhaku thuhumathu tahke koffi - AO News\nބޮލީވުޑްގެ މަޝްހޫރު ތަރި ސްރީދޭވީ ގެ މަރަށް އެއްއަހަރު ފުރުނުފަހުންކެރެލާގެ ޖަލުގެ “ޑީޕީޖީ” އަކު އަނެއްކާ އާތުހުމަތު ތަކެއް ކޮށްފިއެވެ.\nއުމުރުން 54 އަހަރުގެ ސްރީދޭވީ މަރުވެފައި ވަނީ ހިތް ހުއްޓިގެން، 2018 ވަނަ އަހަރު ފެބްރުއަރީ 24 ވަނަ ދުވަހުގެ ރޭ 11:30 އެހާކަށް ހާއިރު ދުބާއީގަ އެވެ. ސްރީދޭވީގެ މަރަށް ފަހު ހެދި ޕޯސްޓް މޯޓަމް ރިޕޯޓްގައި ބުނެފައިވަނީ އޭނާ މަރުވީ ހިތްހުއްޓިގެން ބާތްޓަބަށް ވެއްޓި ގެނބުމުންކަމަށެވެ.\nކެލެރާ ފުލުސް އޮފީހުގެ ޑީޕީޖީ މިސްޓަ ރިޝްރާޖް ސިންގް ބުނެފައިވަނީ ސްރީދޭވީގެ ޕޯސްޓް މޯޓަމް ހެދި، އޭނަގެ ރަހުމަތްތެރިޔެއް ކަމުގައިވާ ޑޮކްޓަރ އުމަދްތަން ވަނީ ސްރީދޭވީގެ މަރަކީ ގުދުރަތީ މަރެއް ނޫންކަމަށް ވުންވެސް އެކަށީގެން ވާކަމަށް ބުނެފައެވެ. ރިޝްރާޖް ބުނީ ޑޮކްޓަރ އުމަދްތަން މިހާރު މިދުނިޔޭގައި ނެތް ނަމަވެސް މަރުވުމުގެ ކުރީން އޭނަކައިރީ މިވާހަކަ ސިއްރެއްގެ ގޮތުގައި ބުނެފައިވާ ކަމަށެވެ. ޑޮކްޓަރ އެހެން ބުނީ ކީއްވެތޯ ރިޝްރަޖް ވަނީ އޭނަޔާ އޭރުސުވާލުކޮށްފައެވެ. ރިޝްރާޖް ބުނީ ސްރީދޭވީ އާއި ބޯނީ ކަޕޫރް ގެ ކައިވެންޏަށް 24 އަހަރު ވީއިރުވެސް މިދަތުރު ނޫނީ ދެމީހުން އެނަކި އެކުގައި ކޮށްފައި ނުވާކަން ބައެއް ހޯދުންތަކުން ދައްކާކަމަށް އޭނަގެ އެކުވެރިޔާ ޖަވާބުގަައި ބުނިކަމަށެވެ. އަދި މިއީ ސްރީދޭވީގެ މަރަކީ ގުދުރަތީ މަރެއް ނޫންކަމަށް ޝައްކުވާ އެއް ސަބަބު ކަމަށްވެސް އެކުވެރިޔާ ބުނިކަމަށް ރިޝްރާޖް ބުންޏެވެ.\nރިޝްރަޖް ބުނީ މީގެ އިތުރުން އޭނަގެއެކުވެރި ފޮރެންސިކް ޑޮކްޓަރ ތުހުމަތު ކުރާގޮތުގައި ދުބާއީން ހެދި ޕޯސްޓްމޯޓަމް ރިޕޯޓްގައި ވެސް ސްރީދޭވީ މަރުވެފައިވަނީ ހާޓްއެޓޭކް އެއްޖެހިގެން ނޫން ކަމަށާއި ބާތްޓަބަށް ގެނބިގެން ކަމަށް ލިޔެފައިވާއިރު މިއީ މީހަކު ރާވައިގެން ކޮށްފައިވާ ކަމެއް ކަމަށް ވަރަށް ބޮޑަށް ބެލޭވޭކަމަށެވެ. ރިޝްރާޖް ބުނީ އެކުވެރިޔާ ކިޔައިދިން ގޮތުގައި، ބާތްޓަބްގައި ފުރާފެން ހުރިކަމަށާއި ސްރީދޭވީ ބާތްޓަބްގައި މަރުވެފައޮތް އިރު އޭނަ ގެނބެން ފެށުމުން އެއްވެސް ވަރަކަށް ސަލާމަތް ވާން މަސައްކަތް ކުރިނަމަ ފާހާނާ ތެރެއަށް ބާތްޓަބުން ފެންފައިބާފައި ހުންނާނެ ކަމަށެވެ. އެހެން ނަމަވެސް ބޭރަށް އެއްވެސް ވަރަކަށް ފެން ފައިބަފައި ނެތުމާއި، އެހާތިލަ ފެންގަނޑެއްގެ ތެރެއަށް ސްރީދޭވީ ގެނބިދާނެ ކަމަށް ލަފާނުކުރެވޭ ކަމަށެވެ.\nސްރީދޭވީގެ ޕޯސްޓްމޯޓަމް ރިޕޯޓުން ދައްކާގޮތުގައި އޭނާ ގެންބިގެން މަރުވެފައި ވާއިރު ހަށިގަނޑުން ކޮންމެވެސް ވަރަކަށް އަލްކަހޯލް ގެ އަސަރު ފެނިފައި ވެއެވެ. ސްރީދޭވީގެ ޕޯސްޓް މޯޓަމް ހެދި ބައެއް ޑޮކްޓަރުން ބުނާގޮތުގައި އޭނަ ބިލިގާތެރޭގައި ނިދިގެން ގެނބުނީއެެވެ. އެހެން ނޫނީ ހޭނެތިގެން ވެއްޓިގެނބުނީއެވެ.\n2018 ވަނައަހަރު ފެބްރުއަރީމަހު ސްރީދޭވީ އާއި ބޯނީ ކަޕޫރު ދުބައީ އަށް ދިޔައީ އާއިލާ ކުއްޖެއްގެ ކައިވެންޏަށެވެ.ކައިވެނި ނިމުމަށްފަހު ބޯނީ ކަޕޫރު ވަނީ އެނބުރި އިންޑިއާ އަށް ގޮސްފައެވެ. ނަމަވެސް ސްރީދޭވީ އެކަނި ހޮޓެލްގައި މަޑުކުރީ ކުރު ޗުއްޓީއެއް ހޭދަކޮށްލުމުގެ ބޭނުމުގައެވެ. އެހެން ނަމަވެސް ސްރީދޭވީ ބޯނީ އަށް ގުޅާފައި އޭނަމަތިން ހަނދާން ވާކަމަށް ބުނުމުން ސަޕްރައިޒެއް ދޭން ބޯނީ ވަނީ ފެބްރުއަރީ 24 ވަނަދުވަހު ދުބާއީ އަށްގޮސްފައެވެ. ބޯނީ އާހަވާލާދީ އިންޑިއާގެ ބައެއް މީޑިއާތަކުން ރިޕޯޓް ކޮށްފައިވާ ގޮތުގައި، އެރޭ ދުބާއީއަށް ގޮސް ސްރީދޭވީ އާ ބޯނީ ވަނީ ބައިގަޑިއެއްހަ އިރުވަންދެން ވާހަކަދައްކަން ތިބެފައެެވެ. އެއަށްފަހު ރޭގަނޑުގެ ކެއުމަށް ރެސްޓޯރެންޓް އަށް ދިޔުމަށް ސަރީދޭވީ ވަނީ ފެންވަރާށެވެ. ސްރީދޭވީގެ ހަބަރެއް ނުވެ ލަސްވަމުން ބޯނީ ފާހާނާ އަށް ގޮސްބެލި އިރު ގެންބިގެން އޭނަ މަރުވެފައިވާ ކަމަށް ބޯނީ ބުނެފައިވެއެވެ.\nސްރީދޭވީގެ މަރުގައި ޝައްކުތަކެއްވާ ކަމަށް އަބަދުވެސް މީހުން ތުހުމަތު ކުރެއެވެ.\nއުމުރުން އެންމެ ހަތަރު އަހަރުން ފެށިގެން ސްރީދޭވީ ދިޔައީ ތަމަޅަ، ޓުލުގޫ، މަލަޔާލަމް އަދި ހިންދީ ފިލްމުތަކުގައި މަސައްކަތްކުރަމުންނެވެ. އޭނާއަކީ ބޮލީވުޑްގައި މަޝްހޫރު ފިރިހެން ތަރިއެއްގެ އެހީއާ ނުލާ ވެސް ބޮކްސް އޮފީހުގެ ކާމިޔާބު ކަށަވަރުކުރެވޭ މަދު އަންހެން ތަރިންގެ ތެރެއިން އެކެކެވެ.\nބޮލީވުޑްގެ މަޝްހޫރު ބަތަލާއިންގެ ލިސްޓުން އޭނާ ފުރަތަމަ ޖާގަ ހޯދީ 1978 ގަ އެވެ. އޭނާގެ ކެރިއަރުގެ 50 އަހަރުގެ ތެރޭގައި 150 ފިލްމުގައި މަސައްކަތްކުރި އެވެ. އެންމެ މަޝްހޫރުވި ފިލްމުތަކުގެ ތެރޭގައި މިސްޓަ އިންޑިއާ އާއި ޗާނދަނީ، ޗާލްބާޒު އަދި ސަދްނާ ހިމެނެ އެވެ.\nކޮވިޑް-19: އަމީތާބް އާއި އަބީޝޭކް ކޮރޯނާވައިރަހަށް ޕޮޒިޓިވްވެއްޖެ\nސުޝާންތް ދަންޖެހެން ބޭނުން ކުރި ފޮތިގަނޑު ޓެސްޓްކުރަން ފޮރެންސިކް ލެބަށް ފޮނުވައިފި


Airport ge tharahegee | Mihaaru\nމަހުޖޫބު ޝުޖާއު، އެއާޕޯޓުގެ ތަރައްގީގެ ކަންކަން ބަލަހައްޓާ މަންދޫބަކަށް\n19 މެއި 2019 - 15:16 18 comments\nހުޅުމާލެ ހިންގާ ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) ގެ މެނޭޖިން ޑިރެކްޓަރުކަން ވެސް ކުރިން ކުރެއްވި މަހުޖޫބު، އެއާޕޯޓުގެ ތަރައްގީގެ ކަންކަން ބަލަހައްޓަން ރައީސް އޮފީހުގެ ފަރާތުން ހަވާލުކުރިތާ ދުވަސްތަކެއް ވެފައިވާ ކަމަށް ވެ އެވެ. އޭނާ މަސައްކަތް ކުރައްވަނީ ވެސް ވެލާނާ އެއާޕޯޓު ހިންގާ މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) އޮފީހުގަ އެވެ.\nއެއާޕޯޓުގެ ތަރައްގީގެ ކަންކަން ބެލުމަށް ރައީސް އޮފީހުގެ ފަރާތުން މަހުޖޫބު ކަނޑައެޅިއިރު، އެމްއޭސީއެލްގެ ފަރާތުން އެ މަޝްރޫއުގެ ކަންކަން ބަލަހައްޓާ އިސް ވެރިއަކީ ކުންފުނީގެ ބޯޑު މެމްބަރު އިބްރާހިމް ނޫރައްދީން ކަމަށް ވަނީ ހަމަޖައްސައިފަ އެވެ. އޭނާ އެކަމަށް އިސްކުރީ ބޯޑުން ނިންމައިގެންނެވެ.\nއިބްރާހިމް ނޫރައްދީން މިއަދު "މިހާރު" އަށް ވިދާޅުވީ އެއާޕޯޓުގެ އާ ޓާމިނަލްގެ މަޝްރޫއުއާ ބެހޭ ހުރިހާ ކަމެއް ނިމި މިހާރު ފަށަން ތައްޔާރު ވެފައިވާ ކަމަށެވެ.\n"ދެން މާ ގިނަ ދުވަހެއް ނުނަގާނެ. ވަރަށް ހަލުއިކޮށް ދެން ކުރިއަށް ދާނެ،" އޭނާ ވިދާޅުވި އެވެ.\nއެމްއޭސީއެލްގެ ޑިރެކްޓަރުންގެ ބޯޑު މެމްބަރު އިބްރާހިމް ނޫރައްދީން (ވ) ކުރީގެ ރައީސް ނަޝީދު އަދި ވޮލީ ކޯޗު ސައްޔިދު އަލީއާ އެކު.\nކުރީގެ ރައީސް އަބްދުﷲ ޔާމީންގެ ސަރުކާރުގެ ދުވަސްވަރު އެމްއޭސީއެލްގެ މެނޭޖިން ޑިރެކްޓަރު އާދިލް މޫސާ އެ ސަރުކާރު ބަދަލުވުމާ ގުޅިގެން، މިދިޔަ އަހަރުގެ ނޮވެމްބަރު 15 ގައި އިސްތިއުފާ ދެއްވި ނަމަވެސް އެ މަގާމަށް މި ސަރުކާރުން އަދިވެސް ބޭފުޅަކު ކަނޑައެއް ނާޅުއްވަ އެވެ. އެ ދުވަހުން ފެށިގެން އެތަން ހިންގަވަމުން ގެންދަވަނީ އެމްއޭސީއެލްގެ ޑެޕިއުޓީ ޗީފް އިންފޮމޭޝަން އޮފިސަރު މޫސާ ސޯލިހެވެ. އޭނާ އަކީ މިހާރުގެ ރައީސް އިބްރާހިމް މުހަންމަދު ސޯލިހްގެ ބޮޑުބޭބޭފުޅެވެ.\nއެމްއޭސީއެލް ހިންގަވާ މޫސާ ސޯލިހް: އެ ކުންފުނީގެ އެމްޑީ ކަމަށް މި ސަރުކާރުން އަދިވެސް ބޭފުޅަކު ކަނޑައެއް ނާޅާ.---ފޮޓޯ: މިހާރު\nޔާމީންގެ ސަރުކާރުގައި ވެލާނާ އިންޓަނޭޝަނަލް އެއާޕޯޓު ތަރައްގީ ކުރުމަށް ފެށި ބިޔަ މަޝްރޫއުގެ އެންމެ މުހިންމު އަދި އެންމެ ބޮޑު ކަމަކީ އާ ޓާމިނަލްގެ މަސައްކަތެވެ. މި ސަރުކާރު އައި ފަހުން، މަސައްކަތް ކުރިއަށް ނުގެންދެވި ލަސްވާތީ އެތައް ބައެއްގެ ކަންބޮޑުވުން ވަނީ އިތުރުވެފަ އެވެ.\nމި މަޝްރޫއު އަލުން ކުރިއަށް ގެންދިއުމާ ގުޅޭ ގޮތުން ފިނޭންސް މިނިސްޓަރު އިބްރާހިމް އަމީރު، ސައުދީ ފަންޑުގެ އިސް ބޭފުޅުންނާ އެކު މި މަހުގެ ކުރީކޮޅު ބޭއްވެވި މަޝްވަރާތަކަށް ފަހު ވިދާޅުވެފައި ވަނީ އާ ޓާމިނަލްގެ މަސައްކަތް އަންނަ މަހުގެ ތެރޭގައި އަލުން ފެށޭނެ ކަމުގެ އުއްމީދު ބޮޑު ކަމަށެވެ.\nޓާމިނަލްގެ މަސައްކަތް ކުރީގެ ރައީސް ޔާމީންގެ ސަރުކާރުން ހަވާލުކުރީ ސައުދީ ބިންލާދިން ގްރޫޕާ އެވެ. އެއީ، ސައުދީ އަރަބިއްޔާގެ ވެސް އެންމެ ވަރުގަދަ އެއް ކުންފުންޏެވެ.\nމި މަސައްކަތަށް ފައިސާ ޚަރަދު ކުރަނީ ސައޫދީ އާއި އަބޫދާބީ އަދި ކުވެއިތު ފަންޑުން އުފައްދާފައިވާ ކޮންސޯޓިއަމަކުންނެވެ.\nޓާމިނަލްގެ މަޝްރޫއު އަލުން ކުރިއަށް ގެންދަން މި ސަރުކާރުން ބޭނުންވަނީ ބަދަލުތަކާ އެކު އެވެ. މި ސަރުކާރުން ބޭނުންވާ އެއް ބަދަލަކީ، އެނގިފައިވާ ގޮތުގައި، ބައިނަލްއަގުވާމީ ދަތުރުތަކަށް ހާއްސަ ޓާމިނަލް ކުރިން ހަދަން އޮތް ވަރަށް ވުރެ ބޮޑުކުރުމެވެ. އާ ޓާމިނަލްގެ ފައުންޑޭޝަނަށް ބޭނުންވާ 1400 އަށް ވުރެ ގިނަ ދަގަނޑު ހޮޅި ޖެހުމުގެ މަސައްކަތް، ޔާމީންގެ ވެރިކަން ނިމުނު އިރު، ބިންލާދިން ގްރޫޕުން އޮތީ ފަށައިފަ އެވެ. އާ ޓާމިނަލް ހަދަނީ، މިހާރުގެ ޓާމިނަލްގެ ދެކުނު ފަަރާތުގައި، 78،000 އަކަމީޓަރުގެ ސަރަހައްދެއްގަ އެވެ.\nއިތުރު ލިޔުންތައް އެމްއޭސީއެލް ވެލާނާ އިންޓަނޭޝަނަލް އެއާޕޯޓް ރައީސް އޮފީސް ރައީސް އިބްރާހިމް މުހައްމަދު ސޯލިހް އިބްރާހިމް ނޫރައްދީން (އެމްއޭސީއެލް) އެއާޕޯޓް އާ ޓާމިނަލް އައިއެންއައިއޭ އާ ޓާމިނަލް ބިން ލާދިން ގުރޫޕް ރާއްޖެ-ސައުދީ ސައޫދީ އަރަބިއްޔާ


11 Gaumehge meehun Japan ah erun manaa, listgai Sri lanka\n11 ގައުމެއްގެ މީހުން ޖަޕާނަަށް އެރުން މަނާ، ލިސްޓްގައި ލަންކާ ހިމެނޭ\nޖަޕާންގެ ބޮޑުވަޒީރު ޔޮޝިހިޑޭ ސުގާ: ވިދާޅުވަނީ ބޯޑަރު ބަންދުކު ރުމަކީ ކޮވިޑުން ރައްކާތެރިވުމަށް އެޅުއްވި ވަގުތީ ފިޔަވަޅެއް ކަމަށް\nގައުމުތަކުގައި ފެތުރެމުން އަންނަ ކޮވިޑްގެ ގޮތް ނޭނގޭ އާ ވައްތަރުތައް ޖަޕާނަށް އެތެރެވިއަ ނުދިނުމަށް ބޯޑާ ކޮށްޓްރޯލް ކުރުން ހަރުކަށި ކޮށްފި އެވެ. ޖަޕާންގެ ބޮޑުވަޒީރު، ޔޮޝިހިޑޭ ސުގާ ވިދާޅުވީ މިއީ މިވަގުތު ކުރައްވަން ޖެހިވަޑައިގެންނެވި ކަމެއް ކަމަށާއި އެކަމަކު އެއީ ވަގުތީ ބަންދެއް ކަމަށެވެ.\nޖަޕާނަށް އެތެރެވުން ވަގުތީ ގޮތުން މާނާވި ގައުމުތަކަކީ، ވިއެޓްނާމް، ޗައިނާ، ދެކުނު ކޮރެއާ، ޓައިވާން، ހޮންގް ކޮންގް، މިއަންމާ، ތައިލޭންޑް، ކެމްބޯޑިއާ، ސިންގަޕޫރު، ސްރީ ލަންކާ އަދި މެލޭޝިއާ އެވެ.\n"މިއީ ރައްޔިތުންގެ ދިފާއުގައި ކުރި ކަމެއް،" ސުގާ ވިދާޅުވި އެވެ. "ކޮވިޑްގެ އާ ވައްތަރުތައް ގައުމުގައި ފެތުރިގަނެ އޮބިނޯންނަވަރު ވެދާނެ ކަމަށް ބަލައި ވަގުތީ ގޮތުން އެޅިފިޔަވަޅެއް" އޭނާ ވިދާޅުވި އެވެ.\nސުގާ ވިދާޅުވީ ޖަޕާނުގައި އަދި ވެސް ކޮވިޑް ކޮންޓްރޯލް ނުކުރެވޭ ކަމަށާއި މިހާރު ބެލެވެނީ ޔޫކޭ ކޮވިޑް ވެސް ޖަޕާނުގައި އުޅޭ ކަމަށެވެ. އޭނާ ވިދާޅުވީ ޔޫކޭ އާއި ބްރެޒިލުން ޖަޕާނަށް އެތެރެވި ދެ މީހެއްގެ ފަރާތުން އަލާމާތްތައް ފެންނަ ކަމަށް އޮފިޝަލުން ވިދާޅުވާ ކަމަށެވެ.\nޖަޕާނަށް އެތެރެވުން މަނާވި ގައުމަތަކަށް އެ އަމުރު އޮންނާނީ އަންނަ ފެބްރުއަރީ ހަތެއްގެ ނިޔަލަށް ކަމަށް ވެސް އޮފިޝަލުން ބުނެ އެވެ. އެއީ ޖަޕާނުގައި މިހާރު އޮތް ކުއްލި ނުރައްކަލުގެ ހާލަތު ނިމޭ ދުވަސް ވެސް މެ އެވެ.\nޖަޕާނަށް އެތެރެވުން މަނާކުރި ގައުމުތަކުގައި ކޮވިޑްގެ އާވައްތަރު އުޅޭކަން ވަނީ އިއުލާން ކޮށްފަ އެވެ. ޖަޕާނުން މީގެ ކުރިން ބުނީ ބޯޑަރު ބަންދު ކުރާނީ ކޮވިޑްގެ އާ ވައްތަރު އެ ގައުމުން ފެނުމުން ކަމަށެވެ. އެހެން ނަމަވެސް ބޮޑުވަޒީރު ސުގާ ވިދާޅުވީ ދުރާލާ ރައްކާތެރިވެ ވަޑާއިގަތުން މުހިންމު ކަމަށެވެ.\nޖަޕާން ކޮވިޑް-19 ސްރީލަންކާ + ކޮވިޑް-19 އިގެ ބަލާއާފާތް ލޮކްޑައުން ޕްރޮޓޮކޯލް\nޖަޕާން ކުރީގެ މިނިސްޓަރަކު ކޮވިޑްގައި އަވަހާރަވެއްޖެ


އެޕަލްގެ ނިޔުޑިޓީ-ބްލަރިންގް މެސެޖްސްއަށް ބޮޑު ކުރިއެރުމެއް! - Tech News Maldives\nއެޕަލްގެ ނިޔުޑިޓީ-ބްލަރިންގް މެސެޖްސްއަށް ބޮޑު ކުރިއެރުމެއް!\nއަޙްމަދު ދާއޫދު • 24 އޭޕްރީލު 2022\nއެޕަލްގެ "ކޮމިއުނިކޭޝަން ސޭފްޓީ އިން މެސެޖްސް" ފީޗާއަކީ، އެ ކުންފުނީގެ މެސެޖިން ސާވިސް ބޭނުންކޮށްގެން ކުޑަކުދިންނަށް ފޮނުވާ ނިވާކަން ކުޑަ ހެދުން ހިމެނޭ ފޮޓޯތައް އޮޓޮމެޓިކުން ނުފެންނާނެހެން ބްލާރ ކޮށްލަދޭ ގޮތަށް ފަރުމާކޮށްފައިވާ ފީޗާއެކެވެ.\nމިދިޔަ އަހަރު އެމެރިކާގައި ލޯންޗުކުރުމަށް ފަހު، މި ފީޗާ މިހާރު އަންނަނީ އިނގިރޭސިވިލާތް، ކެނެޑާ، ނިއުޒިލެންޑް އަދި އޮސްޓްރޭލިއާގައި އައިއޯއެސް، އައިޕެޑްއޯއެސް އަދި މެކްއޯއެސް ބޭނުންކުރާ ފަރާތްތަކުގެ މެސެޖްއެޕްތަކަށް އަންނަމުންނެވެ. ސީދާ ކަށަވަރު ނުވި ނަމަވެސް ދަ ގާޑިއަން ނޫހުން ރިޕޯޓުކޮށްފައިވާ ގޮތުގައި މި ފީޗާ އިނގިރޭސިވިލާތަށްވެސް ވަރަށް އަވަހަށް އަންނާނެ އެވެ.\nއެޕަލްއިން މިހާރުވެސް ބޭނުންކުރަމުން އަންނަ "ފެމިލީ ޝެއަރިން ސިސްޓަމް" އާއި އިންޓަގްރޭޓް ކޮށްފައިވާ މި ފީޗާ އަށް އަހުލުވެރި ކުރާނެ ގޮތުގެ އިރުޝާދު ތައް މިލިންކުން ލިބޭނެ އެވެ.\nމިއެޕްގެ މި ފީޗައިން ކޮށްދޭ ކަމަކީ ކުޑަކުދިންނާ ނުގުޅޭ ބާވަތުގެ ފޮޓޯއެއް ފޯނަށް އަތުވެއްޖެނަމަ އެ ފޮޓޯއެއް އޮޓޯއިން ބްލާރ ކޮށްލުމަށްފަހު ޕޮޕްއަޕް މެސެޖަކުން އެ ފޮޓޯއަށް ހުރި އޮޕްޝަންތައް ބުނެދެނީއެވެ. އެފޮޓޯ ފެނުމުގެ ކުރިން ޑިލީޓް ކޮށްލުމާއި، އިތުރު ފަރާތަކަށް ހިއްސާ ކޮށްލުމުގެ ފުރުޞަތު ލިއްބައިދެއެވެ.\nއަދި އަބަދުވެސް ތިބާ އިތުބާރު ކުރާ މީހެއްގެ ފަރާތުން ނުވަތަ ތަމްރީނު ލިބިފައިވާ ޕްރޮފެޝަނަލް މީހުންގެ ފަރާތުން އެހީތެރިކަން ހޯދުމުގެ ފުރުޞަތު ލިބުމުގެ އިތުރުން އެމެސެޖް ފޮނުވި މީހާ ބްލޮކް ކޮށްލުމުގެ ފުރުޞަތުވެސް މި ފީޗަރއިން ފޯރުކޮށްދެއެވެ.\nއެޕަލް އިން މި ފީޗާ އެންމެ ފުރަތަމަ މިދިޔަ އޯގަސްޓް މަހު އިއުލާނު ކުރިއިރު، މި ނޮޓިފިކޭޝަން އޮޓަމެޓިކުން އަންނާނެ ކަމަށް ލަފާކޮށްފައިވާއިރު، ފާޑުކިޔުންތެރިން ބުނަމުން އައީ އަސްލު އެ އެޕްރޯޗްގެ ސަބަބުން ކުދިންނަށް އެފަދަ ނުރައްކާތެރި ފޮޓޯތައް ސިއްރުން ބެލުމުގެ ފުރުޞަތު އިތުރަށް ހުޅުވިގެން ހިނގައިދާނެކަމަށެވެ. އެހެންނަމަވެސް މިއަދު އެބުނުމާއިމެދު ގިނަބަޔަކު މިވަނީ ދެކޮޅުހަދާފައެވެ. އަދި އެފީޗަރގެ މުހިންމުކަމާޢި، ބޭނުންތެރިކަން ބޮޑުކަން ގިނަބަޔަކު ދަނީ ބުނަމުންނެވެ.\nއެޕަލްގެ މެސެޖް މި ފީޗަރގެ އިތުރުން އެޕަލް އިން ދަނީ ސްޕޮޓްލައިޓް، ސިރީ އަދި ސަފާރީ ސާޗްތަކަށްވެސް އާ ފީޗާއެއް ރޯލްއައުޓް ކުރުން އަވަސް ކުރުމުގެ މަސައްކަތް ކުރަމުންދާކަމަށް ރިޕޯޓްތައް ބުނެއެވެ.


Ishange furathama solo album anna mahu nereny | Mihaaru\nއިޝާން: އޭނާގެ ސޯލޯ އަލްބަމް އަންނަ މަހު ރިލީޒް ކުރާނެ.\nއިޝާންގެ ފުރަތަމަ ސޯލޯ އަލްބަމް އަންނަ މަހު ނެރެނީ\n25 އޯގަސްޓް 2016 - 06:233comments\n"މޯލްޑިވިއަން އައިޑޮލް" އިން ތިން ވަނަ ހޯދި ލަވަ ކިޔުންތެރިޔާ އަހުމަދު އިޝާން ސޯލޯ އަލްބަމެއްގެ މަސައްކަތް ފަށައި، އަންނަ މަހު އަލްބަމް ރިލީޒް ކުރުމުގެ ތައްޔާރީތައް ވާން ފަށައިފި އެވެ.\nއޭނާ ބުނީ އަމިއްލަށް ހެދި، އަމިއްލަ ރާގުގެ އަށް ލަވަ ހިމެނޭ ހުރިހާ ލަވައެއްގެ މިއުޒިކް ހަދައި ނިމިފައިވާ ކަމަށެވެ.\n"ކުރިއަށް ދެން މިއޮތީ ރެކޯޑިން އާއި މާސްޓަރިން،" ހަތަރު މެމްބަރުން ހިމެނޭ އަމިއްލަ ބޭންޑް "އިޝާން" އިން ހަދާ އިޝާންގެ ފުރަތަމަ އަލްބަމާ ބެހޭ ގޮތުން ޒުވާން ލަވަ ކިޔުންތެރިޔާ ބުންޏެވެ.\nއޭނާ ބުނީ މުޅި އަލްބަމްގެ ހުރިހާ މަސައްކަތަކީ ބޭންޑްގެ އަމިއްލަ މަސައްކަތް ކަމަށެވެ. އަލްބަމްގެ އެއް ލަވައިން އަންހެން އަޑެއް ވެސް އިޝާނާ އެކު އިވިގެން ދާނެ އެވެ. އެހެން ނަމަވެސް ލަވަ ކިޔުންތެރިޔާގެ ނަން އަދި ބާއްވަން ބޭނުން ވަނީ ސިއްރެއްގެ ގޮތުގަ އެވެ.\nއިޝާން ބުނީ 100 ޕަސެންޓް އަމިއްލަ މަސައްކަތެއް ފޭނުންނަށް ގެނެސް ދެވޭތީ ވަރަށް އުފަލުން ހުރި ކަމަށެވެ.\n"މީގެ ހުރިހާ މަސައްކަތެއް މި ކުރަނީ އަމިއްލަ އަށް. ގޭ ތެރޭގައި މަސައްކަތް ކުރިއަށް ދަނީ ވެސް ބޭންޑްގެ އަނެއް މެމްބަރުންނާ އެކު. މިހާރު ގާތްގަނޑަކަށް ހުރިހާ ވަގުތެއް ހުސް ކުރެވިފައި ވަނީ އަލްބަމްގެ މަސައްކަތަށް،" އަލްބަމަށް ޑަންކްގެ ފަރާތުން މާލީ ގޮތުން އެހީތެރިކަން ލިބޭކަން ފާހަގަކޮށް އިޝާން ބުންޏެވެ. "އަޑު އަހާލަން ވަރަށް ހިތްގައިމު ރީތި ލަވަތަކެއް އަލްބަމްގައި ހިމެނޭނެ."\nއޭނާ ބުނީ އަމާޒަކީ ސެޕްޓެމްބަރު މަސް ނިމުމުގެ ކުރިން އަލްބަމް ރިލީޒް ކުރުން ކަމަށެވެ. "އިޝާން" ބޭންޑަކީ ރިސޯޓްގައި ވެސް ކުޅޭ ބޭންޑެކެވެ.\nއެހެން ނަމަވެސް ރިސޯޓް މިއުޒިކް ވެސް މި ވަގުތަށް އޮތީ މަޑު ޖައްސާލައިފަ އެވެ.\nއިޝާން: އޭނާގެ ސޯލޯ އަލްބަމްގައި އަށް ލަވަ ހިމެނޭނެ.\n"ހަމައެކަނި އޯޑިއޯ ރިލީޒް ކުރަން ވެސް އެބަ ވިސްނަން. އޭގެ އިތުރަށް ހުރިހާ ލަވަތަކުގެ ވީޑިއޯ ވެސް ހަދާފައި ވީޑިއާ އަލްބަމެއްގެ ގޮތުގައި ވެސް ގެނެސް ދޭން އެބަ ހިޔާލު ކުރަން. ދެ ވިސްނުމެއްގައި މި އުޅެނީ،" ތ. މަޑިފުއްޓަށް އުފަން އިޝާން ބުންޏެެވެ. "އެެހެން ނަމަވެސް ސެޕްޓެމްބަރު މަސް ނިމުމުގެ ކުރިން އަލްބަމް ރިލީޒް ކުރާނަން."\n"މޯލްޑިވިއަން އައިޑޮލް" އިން ލިބުނު ތަރުހީބާ އެކު އިޝާން ބުނީ ދިރިއުޅުމަށް ވެސް ބަދަލުތަކެއް އައިސްފައިވާކަން މިހާރު ގަބޫލު ކުރެވޭ ކަމަށެވެ.\n"މޯލްޑިވިއަން އައިޑޮލް" ގައި އިޝާން ޕަފޮމް ކުރަނީ\n"މިހާރު އެބަ ގަބޫލު ކުރެވޭ މީހަކަށްވެއްޖެކަން. މީހުން ބަލައިގަންނަ މީހަކަށްވުމަކީ ލިބޭ ވަރަށް ބޮޑު ހިތްހަމަޖެހުމެއް،" މިހާރު ބާއްވާ ޝޯތަކުން އާންމުކޮށް ފެންނަ ލަވަ ކިއުންތެރިޔާ ބުންޏެވެ. "އެހެންވެ އެކަމާ ވަރަށް އުފާވޭ."\nއިޝާން ބުނީ މިއުޒިކް ދާއިރާއަކީ ރާއްޖޭގައި މިހާރު ކުރިއަށް ދެވެން އޮތް ދާއިރާއެއް ކަމަށެވެ.\n"އެހެންވެ އަބަދު ވެސް މި ދާއިރާއިން ފެންނާނެ. މިއީ މިހާރު އިޝާންގެ ހުރިހާ ވެސް ކަމަކީ،" އަންނަ މަހު ލ. އަތޮޅާއި ކުޅުދުއްފުށީގެ އިތުރުން އައްޑޫގައި ޕަފޮމް ކުރަން ވެސް ތައްޔާރުވަމުން އަންނަ ހުނަރުވެރިޔާ ބުންޏެވެ.\nއިތުރު ލިޔުންތައް މޯލްޑިވިއަން އައިޑޮލް


Barulamaanee Nizaamakah Raajje Badhal Kuraane Kamah Nasheed Vaudhu Vehjje - Vaguthu\nބަރުލަމާނީ ނިޒާމަކަށް ރާއްޖެ ބަދަލު ކުރާނެ ކަމަށް ނަޝީދު ވައުދުވެއްޖެ\nރިޔާސީ ނިޒާމަކީ ދިވެހިންނާއި ގުޅޭ ނިޒާމެއް ނޫންކަން ކަށަވަރުވެފައިވާކަމަށާއި، ޤައުމީ އެއްބައިވަންތަކަމުގެ ސަރުކާރެއް ޤާއިމްކޮށް، ވެރިކަމުގެ ނިޒާމް ބަރުލަމާނީ ނިޒާމަށް ބަދަލުކުރެއްވުމަށް ހުށައަޅުއްވާނެކަމަށް ކުރީގެ ރައީސް މުހައްމަދު ނަޝީދު މިރޭ ވައުދުވެ ވަޑައިގެންފިއެވެ.\nރައީސް ނަޝީދުގެ މިވައުދު އިއުލާން ކުރެއްވީ އެމަނިކުފާނު އެމްޑީޕީގެ ރިޔާސީ ޕްރައިމަރީ ފެއްޓެވުމުގެ ގޮތުން އައްޑޫ ސިޓީގައި ބޭއްވި ޖަލްސާއަކަށް ފޮނުއްވެވި ވީޑިއޯ މެސެޖެއްގައެވެ.\nރައީސް ނަޝީދުގެ ކެމްޕޭން މިރޭ ފެށީ "ޖަޒީރާ ރައީސް" ގެ ނަމުގައެވެ.\nރައީސް ނަޝީދު ވިދާޅުވީ ސިޔާސީ ނިޒާމް ދިވެހިން ހިޔާރުކުރީ އަދާވަތްތެރި ސިޔާސީ ނިޒާމެއް ދުށުމުގެ ނިޔަތުގައި ނޫން ކަމަށެވެ.\nރައީސް ނަޝީދު ޤައުމީ އެއްބައިވަންތަކަމުގެ ސަރުކާރެއް ޤާއިމްކުރަންޖެހޭކަމަށާއި، އަދި އެ ސަރުކާރަކީ އެ ސަރުކާރުގެ މުއްދަތުގެ ތެރޭގައި ވަގުތީ ސަރުކާރެއް ހިންގާނެ އިންތިޒާމްތަކަކާއެކު ޤާއިމްކުރެވޭ ސަރުކާރަކަށްވާންޖެހޭ ކަމަށް އެމަނިކުފާނު ވިދާޅުވި އެވެ. ރައީސް ނަޝީދު ވިދާޅުވިގޮތުގައި އުފައްދާ ޤައުމީ އެއްބައިވަންތަކަމުގެ ސަރުކާރުގެ މުއްދަތަކީ6އަހަރު ކަމަށެވެ.\n"މި ހަ އަހަރުގެ ފުރަތަމަ ދޮޅު އަހަރު ދިވެހިންގެ ތެރޭން، ގެއްލުމާއި، ހިތާމައާއި، އަނިޔާ ލިބި ތިބި މީހުންގެ ހިތްތަކަށް ފިނިކަން ގެނެސްދޭންޖެހޭ. ބަދަލުވުމަށް ބޭނުންވާ ހިތްހަލާސްކަން ހޯދައިދޭނެ އަދާލަތު ނުވަތަ ޓްރޭޝިޝަނަލް ޖަސްޓިސްގެ މަސައްކަތް ހިންގާ ފަނޑިޔާރުގެތަކަށް ރައްޔިތުންގެ އިތުބާރު ލިއްބައިދޭނެ ބަދަލުތައް ގެނެސް ޖިނާއީ އަދުލުގެ ނިޒަމާއި، ފުލުހުން އަދި ސިފައިންގެ މުއައްސަސާ ހަރުދަނާކޮށް،މ ުސްތަޤީލް މުއައްސަސާތަކުގެ ބޭނުން އެންމެ ފުރިހަމަ ގޮތުގައި ރައްޔިތުންނަށް ހިފޭނެ ހަމަތަކަކަށް އެ މުއައްސަސާތައް ބަދަލުކުރަންޖެހޭ." ރައީސް ނަޝީދު ވިދާޅުވިއެވެ.\nރައީސް ނަޝީދު ވިދާޅުވީ ދިވެހިރާއްޖެއަށް ސިޔާސީ ހަމަޖެހުން ހޯދުމަށް ވެރިކަމުގެ ނިޒާމް ބަދަލުކުރަންޖެހޭ ކަމަށެވެ. އަދި ދިވެހިރާއްޖެއާއި މި ރިޔާސީ ނިޒާމް ނުގުޅޭކަން ކަށަވަރުވެއްޖެކަމަށާއި، ބާރުގަދަ ރައީސުލްޖުމްހޫރިއްޔާއަށް މުޅި ނިޒާމް ގަނޑުބަނޑުކުރެވޭކަމީ ފެންނަން އޮތް ހަޤީޤަތެއްކަމަށް އެމަނިކުފާނު ވިދާޅުވި އެވެ.\nރައީސް ނަޝީދު ވިދާޅުވީ ރާއްޖޭގެ ވެރިކަމުގެ ނިޒާމް ބަރުލަމާނީ ނިޒާމަކަށް ބަދަލުކުރަންޖެހޭކަމަށެވެ.\nބަރުލަމާނީ ނިޒާމެއް ގެންނާނެ ކަމަށް ރައީސް ނަޝީދު ވައުދުވެ ވަޑައިގެންނެވި އިރު ރާއްޖޭގެ ޤާނޫނު އަސާސީ ރިޔާސީ ނިޒާމެއްގެ ސިފަތައް ހިމަނައިގެން ފާސްކޮށްފައި ވަނީ ރާއްޖޭގައި އޮންނަން ފެންނަނީ ރިޔާސީ ނިޒާމެއް ކަމަށް ރައްޔިތުންގެ ފެންނަ ނުފެންނަ ވޯޓަކުން ނިންމަވާފައި ވާތީއެވެ.\nމެއި 11, 2018 22:56\n13 އަހަރު ފަހަށް އަހަރުމެން މަޑުކުރާނަން... އޭގެފަހުންތާ ތިބޭފުޅާޔަށް ތިކަންތަށް ހުށަހެޅީނީ\nމެއި 11, 2018 23:01\nބުއްޅޭ ފޮނިނުކަނޑާބަލަ. ކަލެއަށް ވެރިކަމަށް ކުރިމަތިލެވެންއޮތީވެސް މިޤާނޫނު އަސާސީ ބަދަލުކޮށްގެން. ދެން ކިހިނެއް އެކަން ނުކޮށް އެހެން ކަންކަން ކުރަނީ\nމެއި 11, 2018 23:07\nތި އައްޑޫ ރައީސެއްތަ؟ މީނާގެ ހުރިހާކަމެއް އައްޑޫގަ އައްޑޫ އައްޑޫ ދަރުރުގަ ހިނއގި ބޮޑެތި ހުރިހާކަމެއްވެސް އައްޑޫގަ..އަހަރެމެން ބޭނުމީ މުޅި ޤައުމުގެ ރައީސްއެއް\nމަޖިލިސްގެ އުނދަގޫ ބޮޑުވެގެން ހުރިހާ ވަޒީރުން ލައްވާ އިސްތިޢުފާާ ދެއްވަން ޖެއްސެވީ އެހެންވެގެންތޯ؟\nމެއި 11, 2018 23:08\nބުނެލަން އޮތީ ތިބޭފުޅާގެ ނަމެއް ވޯޓުކަރުދާހުގައި ނުހިމަނާ ވާހަކަ\nމެއި 11, 2018 23:09\nމިކަލޭގެ އަކަށް ދެކޮޅުޖެހޭ ވާހަކައެއް ދައްކާކަށް ނޭގޭނެ . މިގައުމަށްއެކަށޭނަ ނިޒާމަކީ ރިޔާސީ ނިޒާމް . ތިބޭފުޅާއާ ތިބޭފުޅާގެ ޕާޓީ އަކުނޫޅޭ އެއް ނިޒާމެއްވެސް ކަމުދާނެ ބަޔެއް އެއީ ކަމެއް ކުރަން ނުދަންނާތީ އެގެނީ މުޒާހަރާ ކުރުން އެކަނި ވެރިކަމުގާ ހުރެގެންވެސް ކުރީ މުޒާހަރާ ތިޔަ ހިޔާލީ ފޮލާކައްކާނެކަމެއްނެތް ތިޔަކަމެއްނުވާނެ.\nމެއި 11, 2018 23:22\nމެއި 11, 2018 23:49\nއަންނިގެ އެމްޑީޕީ ރިޔާސީ ޕްރައިމަރީ ފެއްޓެވުމުގެ ޖަލްސާއަށް ހާދަބަޔަކު ގޮސް އޮތޭދޯ؟ މަހަމަ ހައިރާންވެއްޖެ! މިފަހަރު ޕްރައިމަރީ ކާމިޔާބުކޮށް އަނެއްކާ ވެރިކަމަށް އަންނާނެ ކަމުގެ ކޮޅުމަތި މިރެއިންމިރެޔަށްވެސް ފެނިއްޖެ.\nމެއި 12, 2018 00:26\nވީޑިއޯ މެސެޖުންނާ އޯޑިއޯ މެސެޖުން ވެރިކަން ކުރެވޭތަ. ސިކުނޑީގަ މައްސަލައެއް އުޅޭތޯ ބެލުމުގެ ބަދަލުގަ، މީނަގެ ސިކުނޑިއެއް އިންތޯ ޓެސްޓް ހަދަންވީ.\nމެއި 12, 2018 01:23\nގާނޫނު އަސާސީ ކުޅެން ތިއުޅޭ ހަމައެކަނި މަގުސަދަކީ އެގާނޫނު އަސާސީގައި އޮތް މުސްލިމް ލިޔެފައިވާ ހުރިހާ ތަނެއް އޭގެން ނަގަށް. ބޮޑު އިބިލީހަށް އެކަން ހާސިލްވާނީ އިދިކޮޅުގަ ތިތިބި ގަމާރުންނާ ލާދީނީ މީހުންގެ އެހިގަކަން މިކަލޭގެއަށް އެނގޭ.\nމެއި 12, 2018 01:27\nހައިވާނު މިހާރު ފެށީދޯ ގާނުނު އަސާސީގަ އޮތް ދިވެންގެ ދީނަކީ އިސްލާމް ދީނޭ ބުނާ މާއްދާ ނެގުމުގެ މަސައްކަތް. އަޅެ މިޝައިޠާނު މުސީބާތުން ދިވެހިން ސަލާމަތް ކުރައްވާނަމަ.7އަހަރުވީ މި މުސީބާތުގަ އުޅޭތާ. ޔާ ﷲ ކެނެރީގޭ ބޮޑު ޝައިޠަނުގެ ނުބައިކަމުން މި މުސްލިމް އުއްމަތް ސަލާމަތް ކޮށްދެއްވާނދޭވެ. އާމީން.\nމެއި 13, 2018 19:19\nމެއި 12, 2018 05:50\nޏަޝީދަކީ ދީނާއި ޤައުމުގެ ދުޝްމަނެއް، އަބަދުވެސް ދައްކާނީ ދެކޮޅު ނުޖެހޭ ވާހަކަ، އަދި ދަެްކާ ވާހަކަ ނިމުމުގެކުރިން އެދައްކަނީ ތާކުންތާކު ނުޖެހޭ ވާހކައެއްކަން އަދުއަހާމީހައަށް އެނގޭވަރު ކުރާނެ، އެހެންވެ ބުނަން ޖެހެނީ މި ނަޝީދުގެ ފަހަތުގައި އުޅެގެން އެއްވެސް މީހަކަށް ހެވެއް ނުލިބޭނޭ\nމެއި 12, 2018 06:23\nމީއަޅެ ގަމާރެއްތަ. ރައްޔިތުންކުރެ ނާހާ އަބަދުވެސް މޮޅުވާހަކަ ދައްކައިގެން ތިމާ ބޭނުންވާގޮތައް ހުރިހާ ކަމެއް ކުރަނީ. ޑިމޮކްރަސީގަ އޮންނަނީ ތިމާ ބޭނުންވާ ގޮތެއްނޫން އިނގޭތޯ. ރާއްޖޭގެ މެޖޯރިޓީ ބޭނުންވާގޮތް.\nމެއި 12, 2018 06:38\nމީހަމަ ބޮޑު ރޯގާއެއް ދުވަހަކު ހިތްހަމަ ޖެހިގެން ނުހުންނާނެ އަބަދުވެސް ފޮނި ދެއްކުން ރަސްކަލަކަށް ވާންވީނުން\nމެއި 12, 2018 07:13\nއަދިވެސް މިކަލޭގެކިބައިގައި ހުންނަ ބޮޑާ ކިބުރުވެރިކަމެއް ނުކެނޑެޔޭދޯ. ކަލެއާ ކަލޭގެ ފަހަތުގަތިބި މުނާފިގުން ގެކިބައިން މާތްވެގެންވާ އިސްލާމްދީނާ، މިބިމާ، އެންމެހާ ދިވެހި ރައްޔިތުން ސަލާމަތްކޮށް ދެއްވުން އެދި ދަންނަވަނީ ބާރުވެރި ވަންތަ މާތްﷲ ގެ ޙަޟްރަތުން.\nމެއި 12, 2018 07:16\nއައްޑޫގައި ތިޔަހަދަންއުޅޭ ސަރުކާރު ތިޔަބުނާގޮތައް ހަދާލަންފެނޭ އެއީ އައްޑޫމީހުންނަކީ، ކަލޭވަރުގެ މީހަކުނެތިގެން އުޅޭބައެއް. ކަލޭ ޖަހާހާ ބެރަކަށް އެމީހުން ނަށާނެ.\nމެއި 12, 2018 08:29\n"ބަނޑުއަޅާލާ" ނިޒާމަކަށް ދިވެހިރާއްޖެ ބަދަލު ކުރަންވެސް ކެލެއަކަށް މިދިވެހިރާއްޖެ ނެރޭނެ!\nއޮޅިގެން އެރިޔަސް ހަމަ ޖަލަށް ލާނީ\nގަލޮޅުގަ އުޅޭނެ އާބިދާ ކިޔާ އަންހެނެއް .އޭނައައް ގުޅާފަ ތިޔަފަތިވަރު ދަމާ ބަލަ. އަހަރެމެން ފޫހިވެއްޖެ ތިޔަ މޮޔަގަޑު ދެކެ، ރައީސް ޔާމީން ރޭގަ ޖަލުސާގަ އެވިދާޅުވި ގައިދީންނައް ފުރުސަތެއް ނެތޭ، ދެންތިޔަ ހުވެފެން ދެކުން ހުއްޓާލާ،އަހަރެމެން ބޭނުމެއްނުން ދެވަނަ ސުރިލަންކާއައް ވީހެން ވާކައް ތަރައްގި ފަހަތައްސޮއްސާލާކައް،،\nމެއި 12, 2018 09:45\nކަލެއަށް ރިޔާސީ އިންތިޚާބުގައި ކުރިމަތި ލެވޭނެ އެއްވެސް ޖާގައެއް ނެތޭ ކަލޯ އުސާމާބިން ލާދިންގެ ވައްތަރަށް ފިލާ އޮވެގެން ވީޑިއޯ ފޮނުވުން ނޫން ކަމެއް ކަލެއަކަށް ނުކުރެވޭނެ ތީ ބޯ ބުރާންތި ވެފަ ހުރިމީހެއް\nމެއި 12, 2018 18:38\nއަންނި އަކީ ދުވެއްސެއްތަ؟ ކޮންމެ ކޮންމެ މީހަކަށް މިޤައުމުގެ ވެރިކަން ހިންގާ ނިޒާމް ބަދަލު ކުރެވޭނެތަ؟ ޖަލު ޙުކުމް ތަންފީޒު ކުރަން ނުކެރޭ މީހުންނަށް ޤައުމުގެ ވެރިކަމާއި ތޮޅެން އެނގޭތީ ހިތާމަ ކުރަން\nމެއި 13, 2018 19:27\nމި ވަހުޝީ ޝައިތާނު އެހެން މޮޔަގޮވާތީ އުފާކުރަން... އަދި އަދައްވުރެ ކަޅު ދުވަސްތަކެއް މިކަލޭގެ އަށް ދައްކަވާ އެގޮތުގަ ނިމިދާށި... ހިއަތް ފިނިކަމޭ.. ގެއްލުމުގެ ބަދަލޭ... މިކަލޭގެ ޤައުމަށް ޤައްދާރުވޭވޭ އެހުންނަނީ... ހުސް ބުޅީގަ ބާނާ ކަނޑު މަސް ބާނަނީ އެން ޖަހާގެން... އެހެންވީމާ ބުނެލަން އޮތީ އެމަސް ކެޔަސް ދިވެހީންނަކީ ކަލޭ ކަހަލަ މޮޔައިންނެއްނޫނޭ... ކެނެރީ އާއިލާއަށް ވެސް މިކަލޭގެޔާހެދި ހުތުރު... ފޫހި އާއިލާއެއް... ގިނައީ ޚާއިނުން، ޤައްދާރުން، ހިއްޕަވާ މީހުން، ޖުވާގެ ބޮޑުން


Mihaaru Ves Male' 37 Miskitheh Gai Namaadh Kureveyne Inthizaam Ebahuri - Ministry - Vaguthu\nދުނިޔެ އަނެއްކާވެސް ކޮވިޑްގެ ބިޔަ ރާޅެއްގެ ތެރެއަށް! - 59 މިނެޓް ކުރިން\n1 މަސް ކުރިން ( ޖޫން 1, 2021 )\nމިހާރު ވެސް މާލޭ ސަރަހައްދުގެ 37 މިސްކިތެއްގައި ނަމާދު ކުރެވޭނެ އިންތިޒާމް ހަމަޖެހިފައި އެބަހުރި ކަމަށް އިސްލާމިކް މިނިސްޓްރީން ވިދާޅުވެއްޖެއެވެ.\nވަކިން ނަމާދު ކުރަން ވެސް މިސްކިތްތަކަށް ނޭރޭ ގޮތައް މިސްކިތްތައް ބަންދުކޮށް، މިސްކިތްތަކުން ފެން ކަނޑާލުމުން ކުރިމަތިވެފައިވާ ފާޑުކިޔުންތަކަށް ރައްދުދީ އިސްލާމިކް މިނިސްޓްރީން ނެރުނު ބަޔާނެއްގައި ވިދާޅުވީ މިސްކިތްތައް ބަންދުކުރަން ނިންމި ކަމުގައިވިއަސް ބައެއް ޢާންމު ފަރާތްތަކުން ޚާއްޞަ ޙާލަތްތަކުގައި މިސްކިތްތައް ބޭނުން ކުރަމުންދާތީ، މާލެ ސަރަޙައްދުގައި ހިމެނޭ 40 މިސްކިތުގެ ތެރެއިން 37 މިސްކިތުގައި ނަމާދު ކުރުމާއި، ފާޚާނާކުރުމާއި، ވުޟޫ ކުރެވޭނެ އިންތިޒާމު މިހާރުވެސް ހުރިކަން ފާހަގަކުރެވޭ ކަމަށެވެ.\n37 މިސްކިތެއްގައި ނަމާދު ކުރުމާއި، ފާޚާނާކުރުމާއި، ވުޟޫ ކުރެވޭނެ އިންތިޒާމު މިހާރުވެސް ހުރިކަން ފާހަގަ ކުރެވޭ ކަމަށް އިސްލާމިކް މިނިސްޓްރީން ވިދާޅުވި ނަމަވެސް މިސްކިތަކުގެ ދޮރުތައް ކައިރީ ޓޭޕްތައް ދަމައި އަދިވެސް ހުރީ ބަންދުކޮށްފައެވެ. މިސްކިތަކުން ކަރަންޓާއި ފެން ކަނޑާލާފައި ވަނިކޮށް ގިނަ މިސްކިތަކުގެ ފެނާއި ކަރަންޓް ދީފައި ވަނީ މިސްކިތައް އަރާ އާއްމުން ކަމަށް މައުލޫމާތު ލިބެއެވެ.\nއެއްވެސް މިސްކިތެއްގައި ނަމާދު ކުރުމާއި، ފާޚާނާކުރުމާއި، ވުޟޫ ކުރެވޭނެ އިންތިޒާމު އިސްލާމިކް މިނިސްޓްރީން ހަމަޖައްސައިދިން ކަން އެނގިފައެއް ނުވެއެވެ.\nމިރޭ އިސްލާމިކް މިނިސްޓްރީން ނެރުނު ބަޔާނުގައި ވެސް ވަނީ މިސްކިތްތައް ބަންދުކުރަން ނިންމި ނިންމުން ދިފާއުކޮށްފައެވެ. މިނިސްޓްރީގެ ބަޔާނުގައި ވިދާޅުވީ މިސްކިތްތައް ބަންދުކުރީ މިސްކިތްތަކުގައި ގައިދުރުކަމެއް ނެތި، ޖަމާޢަތް ހަދައިގެން ނަމާދުކުރަމުންދާތީ، ޢާންމު މަޞްލަޙަތަށް ރިޢާޔަތްކޮށް ރައްކާތެރިކަމުގެ ފިޔަވަޅެއްގެ ގޮތުން ކަމަށެވެ.\nމިސްކިތްތައް ބަންދުކުރުމުން އެންމެ ބޮޑެތި ދަތިތަކާއި ކުރިމަތިލާން ޖެހުނީ ވަޒީފާ އަދާކުރަން ބޭރުގައި އުޅޭ މީހުންނަށާއި ދިރިއުޅޭ ގޭގެ ޖާގައިގެ ދަތިކަން ހުރުމުން މިސްކިތުގައި ނަމާދު ކުރަން ޖެހޭ މީހުންނަށެވެ.\nމާލެ ސަރަހައްދުގެ 39 މިސްކިތެއްގައި އީދު ނަމާދު ކުރާނެ\nބަންދުކޮށް ޖުތުމަނާ ކުރާގޮތަށް ހުރީ. ތިމިނިސްޓަރަކީ ލާދީނީ މީހުންގެ ޕަޕެޓެއް.\nނަމާދައް މިސްކިތައް ދެވޭ. ޖޫރިމަނާ ވެސް ވެދާނެ.\nޖޫން 1, 2021 21:55\nޖުރިމާނާ ނުކުރާނެތޯ އަދި ކޮންމެ ނަމާދަކަށްވެސް ދެވޭނެތޯ؟\nޖޫން 1, 2021 22:16\nމިނިސްޓަރު ތިކިޔަނީ އަމއޭތަ؟ ﷲ ގެ ލަޢުނަތަށް ޒިންމާދާރު ވެރިން ބިރުވެސް ނުގަންނަނީތަ؟ ރައްޔިތުން ބިކަޙާލުގަ ޖައްސާ ރައްތިތުންނަށް ހުސްދޮގާއި މަކަރު - މިމީހުންނަށް ހީވަނީ މަރުވެސް ނުވާނެހެން، މިދުނިޔޭގަ ކުރާ ޢަމަލުތަކަށް ސުވާލުވެސް ނުކުރެވޭނެހެން.\nޖޫން 1, 2021 22:19\nމިސްކިތްތަކުގައި ނަމާދުކުރެވޭގޮތަށް ނުވެސް ނެތް ، އަދި ހުއްޓަސް ނަމާދަށް ދާންހަމަ ނިކުންނަތަނާ ޖުރުމަނާ ކުރެމުންދަނީ ،\nޖޫން 1, 2021 22:29\nދޮގު ހަދާ މިނިސްޓްރީ އެއް.... އިސްތިއުފާ\nބަންދު ކޮށްފައި ހުރީ . އިތުރު ފުޅު ނަހައްދަވާ. މީހުން އަރައަގެން ނަމާދު ކުރަނީ. ގޭތެރޭގައި ދަތި ޚުޝޫޢަތްތެރި ކަމާއި އެކު ނަމާދު ކުރުމަށް. ކުޑަކުދިންނާއި ތޮއްޖެހިފައިވާޢާއިލާތައް. އަނެއްކާ މަސައްކަތްކުރާ ތަނުގައި ހުރެ ގެއަށް ދާންވެސް ދަތިވެ ކައިރިގައި ހުންނަ މިސްކިތަށް އަރަނީ. ކާކު ކޮންބައެއް ރުއްސަންތޭ މިއުޅެނޫ. ބަލިމަޑުކަމުގެ ޙާލަތުވީމާ ޖަމާޢަތް ނެހެދިޔަސް މިޙާލަތުގައި ވެސް މިސްކިތުގައި ނަމާދުކުރަން ބޭނުންވާ މީހާއަށް އެފުރުޞަތު އޮންނަށްވާނެ. ނޫނީ އިސްތިއުފާދީފައި ގޭގައި ތިބޭ.


Xiaomi in America sarukaarah dhauvaakohfi\nޝޯމީގެ ލޯގޯ: އެމެރިކާއިން ވަނީ ޝޯމީ ބްލެކް ލިސްޓްކޮށްފައި\nޗައިނާއަށް އިގްތިސޯދީ ގޮތުން ދަތި ކުރަން އެމެރިކާއިން ކުރާ މަސައްކަތްތަކުގައި، ރައީސް ޓްރަމްޕްގެ ދައުރު ނިމުމުގެ ކުރިން ވަނީ ޗައިނާގެ ސްމާޓްފޯން ކުންފުނި، ޝޯމީ ވެސް ބްލެކް ލިސްޓްކޮށްފަ އެވެ. މިނިންމުމާ ގުޅިގެން ޝޯމީ ދޫކޮށް ނޮވެމްބަރު 11، 2021 ގެ ކުރިން އިންވެސްޓަރުން ދާންޖެހެ އެވެ. އެހެން ނޫނީ އެ ކުންފުންޏަކަށް ވެސް ދަތިކުރަން ފިޔަވަޅު އެޅުމުގެ އިހުތިޔާރު އެމެރިކާއަށް ލިބެ އެވެ.\nޝޯމީން ނެރުނު ބަޔާނެއްގައި ބުނާ ގޮތުން މިލިޓަރީ ބްލެކް ލިސްޓް ކުރިއެއްކަމަކު ޗައިނާގެ މިލިޓަރީއާ އެއްވެސް ގުޅުމެއް ނޯންނަ ކަމަށެވެ. އެހެންކަމުން ދެން އޮތް ގޮތަކީ ކޯޓުން މައްސަލަ ބެލުން ކަމަށެވެ. ރޮއިޓާސް ބުނާ ގޮތުން ޝޯމީން ވަނީ މި މައްސަލަ ކޯޓަށް ވައްދާފަ އެވެ.\nޝޯމީން މައްސަލަ ހުށަހަޅާފައި ވަނީ އެމެރިކާގެ ޑިޕާޓްމަންޓް އޮފް ޖަސްޓިސްއާ ދެކޮޅަށް އެމެރިކާ ކޯޓަކަށެވެ. ޝޯމީން ބުނީ މިލިޓަރީ ބްލެކް ލިސްޓް ކުރުމަކީ ގާނޫނަ ގަވާއިދާ ވެސް ފުށުއަރާ ކަމެއް ކަމަށެވެ.\nއެމެރިކާއިން މިފަދަ ކަމެއްކުރިއިރު ޝޯމީއަށް އަންގާފައި ނުވާ ކަމަށް ވެސް އެކުންފުނިން ބުނެ އެވެ. ޝޯމީން ބުނީ އެކުންފުންޏަށް ނުރަނގަޅަށް ކުރެވިފައި ހުރި ކަމެއް ވެސް އެމެރިކާއަށް ނުދެއްކުނު ކަމަށެވެ.\nޝޯމީން ބުނީ އެމެރިކާ އިންވެސްޓަރުންގެ ހިއްސާވެސް ކުންފުނީގައި އޮންނަ ކަމަށާއި ޗައިނާ މިލިޓަރީއާ ގުޅުން އޮންނަ ނަމަ އެމީހުން ވެސް ޝޯމިއަށް ސަޕޯޓްނުކުރާނެ ކަމަށެވެ. އެމެރިކާގެ އެންޓިޓީ ލިސްޓްގައި މިހާރު ވެސް ޗައިނާ ކުންފުނިތައް ހިމެނެ އެވެ. އޭގެ ތެރޭގައި ވާވޭ، ޒީޓީއީ އަދި ޑްރޯން ކުންފުނި ޑީޖޭއައި ހިމެނެ އެވެ.


ދުވާލަކު އެއްޕެކެޓު ޗިޕްސް ކާނަމަ އަހަރަކު5ލިޓަރު ކުކިންގ އޮއިލް ބުއިން ފަދަ: ދިރާސާ — Ihavandhoo.com\nދުވާލަކު އެއްޕެކެޓު ޗިޕްސް ކާނަމަ އަހަރަކު5ލިޓަރު ކުކިންގ އޮއިލް ބުއިން ފަދަ: ދިރާސާ\n9 އޭޕުރީލު 20132ޢަބުދުﷲ ޙަމީދު\nތައްޔާރީ ލުއިކާނާތަކުން އިންސާނުންގެ ހަށިގަނޑަށް ކުރާ ނޭދެވޭ އަސަރުގެ ވާހަކަތައް އަޑުއިވެއެވެ. ޒުވާން ފިރިހެނުން ތައްޔާރީ ކާނާ ކެއުން ހުއްޓާލަން ޖެހޭ ކަމަށާއި ޕިއްޒާއާއި ޕޮޓޭޓޯ ޗިޕްސް އާއި ތައްޔާރީ ކާނާ ކެއުމުން ދަރިމައިނުވެދާނެ ކަމަށް ސައިންސްވެރިން ވަނީ ބުނެފައެވެ. މީގެ ކުރިން ހަވާރޑް ޔުނިވަރސިޓީ އަދި ޔުނިވަރސިޓީ އޮފް މަރސިޔާ ނިޔުޓްރިޝަންގެ ޑަކްޓަރުންނަށް ފެނުނީ ކެއުމުގައި ގިނަ އަދަދަކަށް ކޮލެސްޓްރޯލް / ތެޔޮ ހިމެނޭ ކާނާ ކާ މީހުންނަށް ދަރިމައި ނުވުމުގެ ނުރައްކާ ވަރަށް ބޮޑު ކަމަށެވެ.\nމަޝްހޫރު ލަވަކިޔުންތެރިޔާ އަދްނާން ސާމީ އޭނާ ހިކުނުގޮތާބެހޭގޮތުން "ކޮމްޕުލީޓް ވެލްބީން" ވެބްސައިޓަށް ދީފައިވާ އިންޓަވިއުއެއްގައި އޭނާ ބުނެފައި ވަނީ 230 ކިލޯއިން 85 ކިލޯއަށް ބަރުދަން ލުއިކުރުމަށްޓަކައި ކެއުމަށްގެނަ ބަދަލުތަކުގެ ތެރޭގައި ޕޮޓޭޓޯ ޗިޕްސް ކެއުން ދޫކޮށްލި ކަމަށެވެ.\nރާއްޖޭގައި ޕޮޓޭޓޯ ޗިޕްސް ބޭނުންކުރާމިންވަރު ދެނެގަނެވިފައިނުވާ ނަމަވެސް އިނގިރޭސި ވިލާތުގައި ކުރި ދިރާސާއަކުން ދައްކާގޮތުގައި އެޤައުމުގެ ގިނަ ކުދިން ދުވާލަކު އެއްޕެކެޓު ޕޮޓޭޓޯ ޗިޕްސް ކައެވެ. އެއީ އަހަރެއްގެ މައްޗަށް5ލީޓަރުގެ ކުކިންގ އޮއިލް ބުއިން ފަދަ ކަމެއްކަމަށް ސިއްހީ މާހިރުން ބުނެއެވެ. އެއީ އަދި ޕެކެޓުގައި ހިމެނޭ ހަކުރާއި ފެޓްސް އަދި ލޮނުގެ ބައިތަށް ފާހަގަ ނުކޮށެވެ.\nޕޮޓޭޓޯ ޗިޕްސްގެ ޕެކެޓު ތައްޔާރުކޮށްފައި ހުންނަލެއް ކަލަރފުލް ކަމުންނާއި ޑިޒައިންކޮށްފައިވާ ރީތި ގޮތުގެ ސަބަބުން އަދި ފިހާރަތަކުގެ ހަރުގަނޑުތަކުގައި އަތުރާލާފައި ހުންނަލެއް ފުރިހަމަ ކަމުން އޭގެ ނުރައްކާތެރިންކަން ޤަބޫލުކުރުމަށް އުނދަގޫ ވެދޭނެއެވެ. އަދި މިތަކެތި ތައްޔާރުކޮށްފައި ހުންނަނީ މީހުން އެއަށް "ދެވި" ހިފާފަދަ ގޮތަކަށް ކަންވެސް ވަނީ ހޯދިފައެވެ. ކާނާ އާއި ބެހޭގޮތުން ދާދި ފަހުން ނެރެފައިވާ ފޮތެއްގައި އެފޮތް ލިޔުނު ލިޔުންތެރިޔާ މައިކަލް މޮސް ލިޔެފައިވަނީ ޕޮޓޭޓޯ ޗިޕްސް ކޮޅެއް ކާލުމާއި އެކު އޭގައި ހުންނަ ލޮނުރަހައިން ކާމީހާއަށް ހިތްހަމަޖެހުން ގެނުވާދޭ ކަމަށެވެ. އަދި ލޮނާއިއެކު ޗިޕްސް ތަކުގައި ބޭނުންކޮށްފައިވާ ފެޓްސްގެ ސަބަބުން ކާމީހާއަށް މިކެވެނީ ޗީސް ފޮއްޗެއް ކަމުގެ އިހުސާސް ކުރެވޭ ކަމަށެވެ. އަދި ޕޮޓޭޓޯ ޗިޕްސް ހެދުމުގައި ހަކުރު ބޭނުންކޮށްފައި ވުމުގެ ސަބަބުން މިހުރިހާ ބައިތަކެއް އެކުވެގެން ސިކުނޑިއަށް ފޮނުވާދޭ މެސެޖުތަކުން ކޮންމެ ޗިޕްސް ކޮޅެއް ވެސް ކާލުމުން އެލިބޭ ހިތްހަމަ ޖެހުމާއި އެކު އިތުރަށް ޗިޕްސް ބޭނުންވާގޮތްވެއެވެ. މައިކަލް އިތުރަށް ލިޔެފައިވާގޮތުގައި ޕޮޓޭޓޯ ޗިޕްސް ކާއިރު ޗިޕްސްތައް މުގުރޭ އަޑު ގަދަވިވަރަކަށް ޗިޕްސް ހަފާހިތްވާ ކަމަށް ދިރާސާތަކުން ހޯދިފައިވާ ކަމަށެވެ.\nގިނައަދަދަކަށް ޕޮޓޭޓޯ ޗިޕްސް ބޭނުންކުރުމުން ގެއްލުން ވަނީ ހަމައެކަނި ބޮޑެތިމީހުންނަކަށް ނޫނެވެ. އިނގިރޭސިވިލާތުގައި ކުރެވުނު ދިރާސާއަކުން ދެއްކިގޮތުގައި މައިބަނޑު އަންހެނުން ގިނައަދަދަކަށް ޕޮޓޭޓޯ ޗިޕްސް ބޭނުންކުރާނަމަ އެއީ މައިމީހާ ސިނގިރޭޓު ބުއިގެން ލިބޭ ގެއްލުމާއި އެއްވަރަށް ކުޑަދަރިފުޅަށް ގެއްލުންވާ ކަމެކެވެ. މިކަން މެދުވެރިވަނީ ޕޮޓޭޓޯ ޗިޕްސް ގައި ހިމެނޭ (acrylamide) ކިޔާ ރަހައެއް ނުލާ، ނުފެންނަ ވިހަ މާއްދާއަކުންނެވެ. މިމާއްދާއިން ޑީއޭންއޭ ހަލާކުކޮށްލައެވެ. މިވިހަ މާއްދާ ފުރަތަމަ ހޯދިފައިވަނީ ޕުލާސްޓިކާއި ކުލަ އުފައްދާ ކާރުހާނާ ތަކުންނެވެ.\nއެއިގެ ފަހުން މީގެ 10 އަހަރު ކުރިން ސްވިޑިޝްގެ ސައިންސްވެރިންނަށް ހޯދުނު ގޮތުގައި ޕޮޓޭޓޯޗިޕްސް ފަދަ ހައި ޓެމްޕަރޭޗަރ ގައި ކައްކާގެން ތަކެތި އުފައްދާ ކާރުހާނާތަކުގައި (acrylamide) ވަރަށް ގިނަ މިންވަރަކަށް އުފެދެއެވެ.\nބުރެޑްފޯރޑޮ އިންސްޓިޓިއުޓް ފޯރ ހެލްތް ރިސާޗުން ހޯދާފައިވާ ގޮތުގައި (acrylamide) ށް މައިބަނޑުމީހުން ހުށައެޅޭ މިންވަރު އިތުރުވާނަމަ، ލިބޭދަރިފުޅުގެ ބަރުދަން ލުއިވުމާއި ބޮލުގެ ވަށަމިން ކުޑަވާ ކަމަށް ފާހަގަ ކުރެވެއެވެ. އަދި މިކަމުގެ ސަބަބުން ކުއްޖާގެ ސިކުނޑި އާއި ނާރުތައް ބޮޑުވެ ތަރައްޤިވާ މިންވަރު ލަސްވުމާއި، ހިތުގެ ބަލިތައް ޖެހުމާއި ހަކުރުބަލީގެ ޓައިޕް2ޖެހުން މެދުވެރިވެއެވެ.\nމިސަބަބުތަކާއި ހުރެ ސިނގިރޭޓު ފޮށީގެ ބޭރުގައި އިންޒާރުގެ ލިޔުން ޖަހާފަދައިން ޕޮޓޭޓޯ ޗިޕްސް ޕެކެޓުގެ ބޭރުގައިވެސް އެއިންލިބޭ އިންޒާރު ޖަހަން ޖެހޭނެކަމަށްބުނެ ސިއްހީމާހިރުން ދަނީ ވަކާލާތު ކުރަމުންނެވެ. // މަޢުލޫމާތު: ޑެއިލީމެއިލް އިން\nޗިޕުސް އުފައްދާ ކުންފުނިތަކާ ތިހާ އިދިކޮޅަށް ޕީއާރު ނުޖެއްސިޔަސް ވެދާނެއްނު!\n–9އޭޕުރީލު 201300\nދުވާލަކު4ތެޔޮރޮށި ކާނަމަ އަހަރަކު6ލީޓަރު ތެޔޮ ބުއިންފަދަ، ދުވާލަކު2އިރު ތެޔޮ އަޅައިގެން ކައްކާފައިވާ ބަތް ކާނަމަ، އަހަރަކު6ލީޓަރު ތެޔޮ ބުއިންފަދަ. ދުވާލަކު ތެލުލި މުށިމަހެއް ކާނަމަ އަހަރަކު 8 ލީޓަރު ތެޔޮބުއިންފަދަ،\n– 19 އޭޕުރީލު 201300


SunOnline: Corona jehigen Indiagai maruvi baehge hashigandu thah valhugandah ukaali massala fenmathivejje\nކޮރޮނާ ޖެހިގެން އިންޑިއާގައި މަރުވި ބައެއްގެ ހަށިތައް ވަޅުގަނޑަކަށް އުކާލި މައްސަލަ ފެންމަތިވެއްޖެ\nމުހައްމަދު އައުޒަމް 02 Jul 2020, 09:46\nއިންޑިއާގެ ކަރްނާޓަކާގައި ކޮވިޑް ޖެހިގެން މަރުވި މީހުންގެ ހަށިގަނޑުތައް ވަޅުގަނޑަށް އެއްލާލަނީ--\nކޮރޮނާ ޖެހިގެން އިންޑިއާގެ ކަރްނާޓަކާ ސްޓޭޓްގައި މަރުވި މީހުންގެ ހަށިގަނޑުތައް ވަޅުގަނޑަށް އެއްލާލާތަން ފެންނަ ވީޑިއޯތައް އާންމުވުމުން ކުރިމަތިވި ފާޑުކިޔުންތަކާ ގުޅިގެން އެ ސްޓޭޓްގެ އޮފިޝަލުން މާފަށް އެދިވަޑައިގެންފި އެވެ.\nސޯޝަލް މީޑިއާގައި އާންމުވި ވީޑިއޯތަކުގައި ޕްލާސްޓިކް ބޭގްގައި މަރުވި މީހުންގެ ހަށިގަނޑުތައް ވަޅުގަނޑުތަަކަށް އެގޮތް މިގޮތަށް އުކާތަން ފެނެ އެވެ.\nކަރްނާޓަކާގެ ބެެލެރީ ޑިސްޓްރިކްޓްގެ އޮފިޝަލް ނަކޫލާ ބީބީސީ ހިންދީއަށް ވިދާޅުވީ އެ ވީޑިއޯތަކަކީ ސައްހަ ވީޑިއޯތަކެއް ކަމަށެވެ. އެކަމާ ގުޅިގެން އެ އޮފިޝަލުން ވަނީ މަރުވި މީހުންގެ އާއިލާތަކުގެ ކިބައިން މާފަށް އެދިފަ އެވެ. އަދި އެގޮތަށް އެ ހަށިގަނޑުތައް އުފުލާ ހެދުމުގައި އިންސާނީ ކަރާމާތް ނުގެެއްލޭ ގޮތަށް އަމަލުކުރަން ޖެހޭކަން ވެސް އޮފިޝަލް ވަނީ ފާހަގަކޮށްފަ އެވެ.\nއޭނާ އިތުރަށް ވިދާޅުވީ އެ މަސައްކަތުގައި އުޅުނު މީހުން މިހާރު ބަދަލުވެސްކޮށްފައިވާ ކަމަށެވެެ.\nކަރްނާޓަކާގައި ކޮވިޑް ޖެހިގެން 246 މީހުން ވަނީ މަރުވެފަ އެވެ. އެ ސްޓޭޓުން އެޅި ފިޔަވަޅުތަކާ އެކު ބަލި ފެތުރޭ މިންވަރު ވަނީ ވަރަށް ބޮޑަށް ކޮންޓްރޯލްކޮށްފަ އެވެ.\nއިންޑިއާގައި ކޮވިޑް ޖެހިފައިވާ މީހުންނާ މެދު ގިނަ ބަޔަކު ވަރަށް ދަށުދަރަޖައިގެ ގޮތުގައި ދެކެއެވެ. އަދި ސިއްހީ ދާއިރާގެ މަސައްކަތްތެރިން ވެސް ބަލި ޖެހިފައިވާ މީހުންގެ ހަށިގަނޑުގައި އަތްލަން ބޭނުން ނުވާ މައްސަލަތައް ވަނީ ކުރިމަތިވެފަ އެވެ.\nއިންޑިއާގެ ހަ ލައްކައެއްހާ މީހުންނަށް ކޮވިޑް ޖެހިފައިވާ އިރު މުޅި ދުނިޔެއިން ވެސް ހަތަރު ވަނައަށް އެ ބަލި އެންމެ ގިނައިން ފެނިފައި ވަނީ އިންޑިއާގަ އެވެ.--ބީބީސީ--\nއިންޑިއާގެ އިގްތިސޯދު ސަލާމަތް ކުރެވޭނެ ގޮތް ކިޔައިދީފި\nއިންޑިއާއިން ހަތިޔާރުތަކެއް އެތެރެ ކުރުން މަނާ ކުރަނީ\nއިންޑިއާގެ ކޮވިޑް ފެސިލިޓީއެއްގައި ރޯވެ، 10 މަރު


Immigrationnah Work permit dhinumai Visa jehun | Mihaaru\nއިމިގްރޭޝަނަށް ވޯކްވިސާ ވިސާޖެހުން އެކަނި\n12 ފެބުރުއަރީ 2019 - 11:05 20 comments\nމިހާރު ބިދޭސީންގެ ހުރިހާ ކަމެއް އިމިގްރޭޝަނުން ބަލަހައްޓާއިރު އަންނަ މާޗް މަހުން ފެށިގެން ބިދޭސީންނާ ގުޅޭ ގިނަ ޚިދުމަތްތައް ދޭނީ އިކޮނޮމިކް މިނިސްޓްރީން ކަމަށް އިއްޔެ ރައީސް އިބްރާހިމް މުހައްމަދު ސޯލިހް ވަނީ ނިންމަވާފަ އެވެ. އެއީ ބިދޭސީންގެ ކަންކަމުގައި އިމްގްރޭޝަނުން ހިންގާ ކޮރަޕްޝަންގެ ކަންކަން ހުއްޓުވުމަށް ސަރުކާރުން އެޅި ފިޔަވަޅެކެވެ.\nހަނަފީ "މިހާރު" އަށް ވިދާޅުވީ ބިދޭސީންނާ ގުޅޭ އާ އުސޫލާ އެކު އިމިގްރޭޝަނުން ބަލަހައްޓަމުން ގެންދާނީ ވިސާ ޖަހައި ދިނުން އެކަނި ކަމަށެވެ. ކޯޓާ ދޭނީ އިކޮނޮމިކް މިނިސްޓްރީންނެވެ.\nމިހާރާ ހިލާފަށް ދެ މުއައްސަސާއަކުން ބިދޭސީންގެ ކަންކަން ބެލެހެއްޓުމުން އެކަން ދެފުށް ފެންނަ ގޮތަކަށް ކަންކަން ކުރެވޭނެ ކަމަށް އޭނާ ވިދާޅުވި އެވެ.\n"އޭރުން އަޅުގަނޑުމެންގެ މަސައްކަތްތަކަށް އަޅުގަނޑުމެނަށް ފޯކަސް ކުރެވޭނެ. އަދި އެބޭފުޅުންގެ ދާއިރާ އަށް އެ ބޭފުޅުންނަށް ފޯކަސް ކުރެވޭނެ. ދެތަނަކުން ކުރުން ރަނގަޅީ ވެސް،" މި ސަރުކާރާ އެކު އިމިގްރޭޝަނާ ހަވާލުވެވަޑައިގެންނެވި ހަނަފީ ވިދާޅުވި އެވެ.\nއިކޮނޮމިކް މިނިސްޓްރީގެ ދަށަށް ބަދަލުވާ ޚިދުމަތްތައް:\n• ރާއްޖެ އަށް އެތެރެވާ ބިދޭސީންގެ ކަންކަން ބެލެހެއްޓުމަށް ބޭނުންކުރާ އެކްސްޕެޓް އޮންލައިން ސިސްޓަމްގައި ރެޖިސްޓްރީ ވުމުގެ ކަންކަން. • ކޯޓާ ދޫކުރުން • އެންޕްލޯއިމެންޓް އެޕްރޫވަލް ދިނުން. • ވިސާ ޑިޕޮސިޓް ފީ ބަލައިގަތުން އަދި ރީފަންޑްކުރުން.\nހަނަފީ ކުރިން ވިދާޅުވެފައި ވަނީ ބިދޭސީން ގެންނަން ގަވައިދާ ހިލާފަށް އިމިގްރޭޝަނުން ގިނަ ކޯޓާތަކެއް ދޫކޮށްފައިވާ ކަމަަށެވެ. އެގޮތުން ކުދި ވިޔަފާރިތަކަށް އެ ވިޔަފާރިތަކާ އެކަށީގެން ނުވާހާ ގިނަ އަދަދުތަކުން މީހުން ގެންނަން ހުއްދަ ދީފައިވާ ކަމަށް ވެސް އޭނާ ވިދާޅުވި އެވެ.\nރާއްޖޭގެ ބޯޑާ ކޮންޓްރޯލް ކަންކަން ބަލަހައްޓާ އިމިގްރޭޝަންގެ ކޮންޓްރޯލާ ވިދާޅުވީ އެ މުއައްސަސާގެ ބައެއް ޒިންމާތައް އެހެން ތަނަކަށް ބަދަލު ކުރެވުމުން އެތަނުން ދޭ ހިދުމަތްތައް ފުޅާކުރުމަށް ފުރުސަތު ލިބިގެންދާނެ ކަމަށެވެ. އެގޮތުން އެންމެ ކުރީގެ ގޮތަށް މިހާރު ވެސް ދެމުން އަންނަ ހިދުމަތްތައް ޒަމާނީ ކުރުމަށާއި އަތޮޅުތެރެއިން ހިދުމަތްތައް ދިނުމަށް މަސައްކަތް ކުރަމުން އަންނަ ކަމަށް ވިދާޅުވި އެވެ.\nއިމިގްރޭޝަންގެ ތެރޭގައި ކޮރަޕްޝަން އިތުރުވެ ގަވައިދާހިލާފަށް އުޅޭ ބިދޭސީން ރާއްޖޭގައި ވަރަށް ބޮޑަށް އިތުރުވެފައިވާއިރު އެކަން ހައްލު ކުރުމަކީ މި ސަރުކާރުގެ ރިޔާސީ ވައުދުތަކުގެ ތެރޭގައި ހިމެނޭ ކަމެކެވެ. އިކޮނޮމިކް މިނިސްޓްރީގެ ދަށަށް ބައެއް ހިދުމަތްތައް ބަދަލު ކުރީ އެކަން ހައްލު ކުރުމަށްޓަކަ އެވެ.\nއިތުރު ލިޔުންތައް ލޭބަ ސެކްޝަން ކޮރަޕްޝަން މޯލްޑިވްސް އިމިގްރޭޝަން ކޮންޓްރޯލާ އޮފް އިމިގްރޭޝަން މަސައްކަތްތެރިންގެ ހައްގުތައް މުހައްމަދު އަހުމަދު ހުސައިން (ކޮންޓްރޯލަރު) އިކޮނޮމިކް މިނިސްޓްރީ


ލޮލުގެ ދުޅަހެޔޮކަމަށް މި ކާނާތައް ބޭނުންކުރުން މުހިއްމު! – Haftha\nSun, 29 March, 2020, 11:31 am\nރަހައަށް އެކަނި ނުބަލައި ލޮލަށް ވެސް ބަލާށެވެ. ތިމާގެ އެންމެ ނާޒުކު އެއް ގުނަވަންކަމަށްވާ ލޮލުގެ ދުޅަހެޔޮކަން ގުޅިފައިވަނީ ތިމާ ކާ އެއްޗަކާއެވެ. ނޫނެކެވެ. ހަމައެކަނި ކެރެޓެއް ވެސް ނޫނެވެ.\nމި ލިޔުމުގައި މި ބަލާލަނީ ތިމާގެ ލޮލުގެ ދުޅަހެޔޮކަމަށް ކޮންމެ ދުވަހެއްގެ ކެއުމުގައި ވެސް ހިމެނުން މުހިއްމު ބައެއް ކާނާއަށެވެ.\nއެލްމަންޑުގައި ހުންނަ ވިޓަމިން އީގެ ސަބަބުން އުމުރުން 60 އަހަރުން މައްޗަށް ދިއުމުން ގިނަ މީހުންނަށް ދިމާވާން ފަށައި، ލޯ އަދިރިވުން ނުވަތަ އޭޖް ރިލޭޓެޑް މަކުލާ ޑީޖެނެރޭޝަން (އޭއެމްޑީ) ވުން ލަސްކޮށްދެއެވެ. އަދި ލޮލުގެ ކަޅި ހުދުވެ، ލޮލުގެ ފެނުން ފުސްކޮށްދިނުމުން އެހީއަކަށްވެއެވެ.\nކެޝޫ ނަޓްސްއަކީ ނުރައްކާތެރި އަލްޓާ ވައިލެޓް ދޯދިތަކުން ސަލާމަތްކޮށްދީ ލޮލުގެ ރެޓީނާ ފަށައިގެން ރައްކާތެރިކަމުގެ ލޭޔަރެއް އުފެދުމަށް އެހީވެދޭ ބާރުގަދަ އެންޓިއޮކްސިޑެންޓް ޕިގްމަންޓެއް ކަމަށްވާ، ޒީއަޒަންތިން ހިމެނޭ ކާނާއެކެވެ.\nއޭގެ އިތުރުން ކެޝޫ ނަޓްސް އަކީ އުމުރުގެ ސަބަބުން ދިމާވާ އޭޖް ރިލޭޓެޑް މަކުލާ ޑީޖެނެރޭޝަން އިން އެހީވެދީ ލޮލުގެ ދުޅަހެޔޮކަމަށް މުހިއްމު އެއްޗެކެވެ.\nގީ އަކީ ހަށިގަނޑަށް ކޮންމެ ދުވަހަކު ވެސް ބޭނުންވާ މުހިއްމު ވިޓަމިން ތަކެއް ކަމަށްވާ ވިޓަމިން އޭ، ޑީ، އީ އަދި ކޭ ގިނަ އަދަދަކަށް އެކުލެވޭ ކާނާއެކެވެ. އޭގެ ތެރެއިން ވިޓަމިން އޭ އަކީ ލޮލުގެ ފެނުން ތޫނުކޮށްދީ ހަންގަނޑު މޮއިސްޓް ކޮށްދިނުމަށް މުހިއްމު ވިޓަމިން އެކެވެ.\nކަރާއި ޔޯގަޓް ފަދަ ޑެއިރީ ޕްރޮޑަކްޓްސް އަކީ ލޮލަށް ފައިދާ ހުރި އެއްޗިއްސެވެ. އޭގައި ވިޓަމިން އޭގެ އިތުރުން މިނެރަލް ޒިންކް ހިމެނެއެވެ. އެގޮތުން ވިޓަމިން އޭގެ ސަބަބުން ލޮލުގެ ލެންސްގެ ރައްކާތެރިކޮށްދޭއިރު، ހަށިގަނޑުގެ ފުރަމޭ ނުވަތަ ލިވާ އިން ވިޓަމިން އޭ ލޮލާ ހަމައަށް ގެނެސްދިނުމަށް ޒިންކު އެހީތެރިވެދެއެވެ.\nހޯދުންތަކުން ޔަގީން ވެފައިވާ ގޮތުގައި އެންޓިއޮކްސިޑެންޓްސް ލުޓެން އަދި ޒީއަޒަންތިން ހުންނަ ކާނާއަކީ އިންފެކްޝަނަކުން ނުވަތަ އަނިޔާއަކުން ލޯ ރަތްވުމާއި ދުޅަވުމުގެ ނުރައްކަލުން ސަލާމަތްކޮށްދިނުމަށް މުހިއްމު ޕިގްމަންޓަކެކެވެ.\nއެގޮތުން ސްޕިނޭޗް، ކިވީ އަދި ޒުވާރި ފަދައިން ބްރޮކޮލީއަކީ ވެސް މިބުނާ މާއްދާތައް އެކުލެވޭ ތަރުކާރީއެކެވެ.\nބިހުގެ ގޮބޮޅި (ރީނދޫ ބައި)\nބިހުގެ ގަބޮޅިއަކީ ހަމައެކަނި އެންޓިއޮކްސިޑެންޓެއް ކަމަށްވާ ލުޓެން އިން މުއްސަނދި އެއްޗެއް ނޫނެވެ. އޭގެ އިތުރުން އެ ބަޔަކީ ލޮލުގެ ފެނުމަށް މުހިއްމު ނިއުޓްރިޝަން ކަމަށްވާ އޮމެގާ 3، ޒިންކު އަދި ވިޓަމިން އީ ހިމެނޭ އެއްޗެކެވެ.\nއޮރެންޖު އަދި އެހެނިހެން ސިޓްރަސް މޭވާ އަކީ ލޮލުގެ ދުޅަހެޔޮ ކަމަށް މުހިއްމު، ވިޓަމިން ސީ ހިމެނޭ މޭވާއެކެވެ. އޮރެންޖުގެ ސަބަބުން ލޮލުގެ ލޭ ހޮޅިތަކުގެ ދުޅަހެޔޮކަން އިތުރުކޮށްދީ ލޮލުގެ ކަޅި ހުދުވެ، ލޮލުގެ ފެނުން ފުސްކޮށްދިނުމާއި އޭޖް ރިލޭޓެޑް މަކުލާ ޑީޖެނެރޭޝަން އުފެދުން ހުއްޓުވައިދެއެވެ.


GefuLhuge UrakoLhu BadhaLu Koffi\nރައީސްގެ ދަތުރުފުޅަށް ގައްދޫގައި ހެދި މަރިޔާދުގޭގައި ...\nކިސްވާ ބަދަލުކުރުމުގެ މަސައްކަތް ފަށަނީ ހައްޖުގެ އެންމެ މާތް އަޅުކަން އަދާކުރުމަށް ހައްޖުވެރިން އަރަފާތަށް ދަތުރުފެށުމުންނެވެ. ގެފުޅުގެ ކިސްވާ ނުވަތަ އުރަކޮޅު ބަދަލުކުރަނީ އެކަމަށް ކަނޑައަޅާފައިވަ ޚާއްސަ ޓެކްނިކަލް ޓީމަކުންނެވެ.\nގެފުޅުގެ އުރަކޮޅު ތައްޔާރު ކުރަނީ ފަށުވިންނެވެ. އަދި އުރަކޮޅުގައި ކީރިތި ގުރްއާނުގެ އާޔަތްތަކާއި މާތް ﷲ ސުބްޙާނަހޫ ވަތައާލާގެ އިސްމުފުޅުތަކާއި ތަސްބީހަތައް ލިޔެފައި ވަނީ ރަނާއި ރިހީގެ އަސްލާކުންނެވެ. ގެފުޅުގެ ކިސްވާ އެކުލެވިގެންވަނީ ހަތަރު ބައެއްގެ މައްޗަށެވެ. އެއީ ގެފުޅުގެ ހަތަރު ފާރުގެ ތެރެއިން ކޮންމެ ފާރެއް ނިވައި ކުރުމަށް ވެސް ބައެއް ހިމެނޭ ގޮތަށެވެ.\nއުރަކޮޅުގެ އިތުރުން ގެފުޅުގެ ދޮރުކޮޅަށް ޚާއްސަކޮށްގެން ތައްޔާރުކޮށްފައިވާ ދޮރުފޮތިގަނޑެއް ވެސް ހިމެނެ އެވެ. އުރަކޮޅު ބަދަލުކުރާއިރު ކޮންމެ އަހަރަކު ވެސް މި ފޮތިކޮޅު ބަދަލު ކުރެ އެވެ. އުރަކޮޅު ބަދަލުކުރާ ގޮތަކީ އައު އުރަކޮޅު އޮޅާލައިގެން ގެފުޅުގެ މައްޗަށް ނެގުމަށް ފަހު އެ އުރަކޮޅު އައްސަން ޖެހޭ ތަންތަން ގެފުޅުގެ މަތީގައި އެއްސުމަށް ފަހު ތިރިއަށް ވައްޓާލައި ފަތުރާލުމަށް ފަހު ބައު އުރަކޮޅު މަތިން މޮހެލައި އައު އުރަކޮޅުގެ ދަށުން ވައްޓާލަނީ އެވެ.\nއުރަކޮޅު ތައްޔާރުކުރުމަށް ގާތްގަނޑަކަށް 700 ކިލޯގެ ފަށުވި ބޭނުންކުރެ އެވެ. އުރަކޮޅު ތައްޔާރުކުރުމަށް ޚާއްސަ ފެކްޓްރީއެއް މިހާރު ސައުދީގައި ގާއިމްކޮށްފައި ހުންނައިރު ކިސްވާ ތައްޔާރުކުރުމަށް 17 މިލިއަން ސައުދީ ރިޔާލު ހޭދަކުރެ އެވެ. ގެފުޅުގެ އުރަކޮޅުގެ އުސްމިނުގައި 14 މީޓަރު އަދި ވަށަ މިނުގައި 47 މީޓަރު ހުރެ އެވެ.


''Namaste London'' flop vaane kamah nimmai filmy career ves nimunee kamah heekurin: Katrina Kaif - One Online\n"ނަމަސްތޭ ލަންޑަން" ފްލޮޕް ވާނެ ކަމަށް ނިންމައި ފިލްމީ ކެރިއަރުވެސް ނިމުނީ ކަމަށް ހީކުރިން: ކެޓްރީނާ ކައިފް\nފިލްމު ނަމަސްތޭ ލަންޑަން ފްލޮޕް ވާނެ ކަމަށް ނިންމައި އެހައި ހިސާބުން އޭނާގެ ފިލްމީ ކެރިއަރު ވެސް ނިމުނީ ކަމަށް ހީކުރެވުނު ކަމަށް މަޝްހޫރު ބަތަލާ ކެޓްރީނާ ކައިފް ބުނެފިއެވެ.\nއޭނާ މިހެން ބުނެފައިވަނީ ކޮފީ ވިތު ކަރަންގައި ބައިވެރިވެ ދެއްކި ވާހަކައެއްގެ ތެރެއިންނެވެ.\nކަޓްރީނާ ކައިފް، ފިލްމު ނަމަސްތޭ ލަންޑަންގައި އަކްޝޭ ކުމާރު އާއިއެކު---\nކެޓްރީނާ ކައިފް ބޮލީވުޑަށް ތައާރަފު ވެފައި ވަނީ ޖެކީ ޝްރޮފް އަދި އައިޝާ ޝްރޮފް އުފެއްދި ''ބޫމް'' ކިޔާ ފިލްމަކުންނެވެ. އެ ފިލްމު ފްލޮޕް ވެ ޖެކީ އާއި އައިޝާއަށް އެއިރު ބޮޑު ގެއްލުމަކާ ކުރިމަތިލާން ޖެހުނެވެ.\nއެފިލްމަށްފަހު ''މެއިނޭ ޕިޔާރް ކިޔޫން ކިޔާ'' އަދި ''ހަމް ކޮ ދީވާނާ ކަރް ގައީ'' އިން ކެޓްރީނާ ފެނިގެން ގޮސްފައިވީ ނަމަވެސް އޭނާއަށް ބޮޑު މަގުބޫލުކަމެއް ލިބިގެން ގޮސްފައިވަނީ ''ނަމަސްތޭ ލަންޑަން'' އިންނެވެ.\nނަމަވެސް އެފިލްމުގައި އޭނާ ހުށަހަޅައިދީފައިވާ ރޯލު ގިނަ ބަޔަކު ބަލައި ނުގަންނާނެ ކަމަށް ގަބޫލުކުރި ކަމުގައި ކަޓްރީނާ ވަނީ ބުނެފައެވެ. ފިލްމުގެ ޑައިރެކްޓަރު ވިޕުލް ޝަރްމާ އޭނާއަށް ފިލްމު ދެއްކުމުން ބުނާނެ އެއްޗެއް ނޭނގި ނުކުމެގެން ދިޔަ ކަމަށާއި، ޑައިރެކްޓަރުގެ ފޯނަށް ޖަވާބު ނުދީ ގިނަ ދުވަސްތަކެއް ވާންދެން ހުރި ކަމަށްވެސް ކެޓްރީނާ ވަނީ ބުނެފައެވެ.\nނަމަވެސް ކަޓްރީނާ ހީކުރި ގޮތާ ހިލާފަށް އެފިލްމުގައި އޭނާ ހުށަހަޅައިދީފައިވާ ރޯލު ގިނަ ބަޔަކު ވަނީ ބަލައިގަނެފައެވެ. އޭގެ ސަބަބުން އޭނާއަށް އިންޑަސްޓްރީގެ ގިނަ ޑައިރެކްޓަރުންގެ ތައުރީފުވެސް ލިބިގެން ދިޔަ ކަމަށާއި އަދި އެއީ އެ ވަގުތަށް އޭނާއަށް ވަރަށް މުހިއްމު ކަމެއް ކަމަށް ކެޓްރީނާ ވަނީ ބުނެފައެވެ.\n''ނަމަސްތޭ ލަންޑަން'' އަށްފަހު ކަޓްރީނާ ވަނީ ''ވެލްކަމް''، ''ރޭސް''، ''ޕާޓްނާ،'' ''ސިންގް އިސް ކިންގް''، ''ޒިންދަގީ މިލެގި ނާ ދޮބާރާ'' އަދި ''ބޮޑީގާޑު'' ފަދަ ކާމިޔާބު އެތައް ފިލްމުތަކެއް ކުޅެފައެވެ.\nގުޅޭ ޓެގު ބޮލީވުޑް ކެޓްރީނާ ކައިފް


Hiya Flat thakakee Male' rahyithun nah hahggu minvareh noon: Meekail - vNews.mv\nގަލޮޅު ދެކުނު ދާއިރާގެ މެމްބަރު މީކާއިލް އަހުމަދު ނަސީމް\nހިޔާ ފްލެޓްތަކަކީ މާލޭ ރައްޔިތުންނަށް ހައްގު މިންވަރު ނޫން: މީކާއިލް\nރިފާޢަތު Male' | 23 February 2021, 13:18\nހިޔާ ފްލެޓްތަކަކީ މާލޭ ރައްޔިތުންނަށް ހައްގު މިންވަރު ނޫން ކަމަށް ގަލޮޅު ދެކުނު ދާއިރާގެ މެމްބަރު މީކާއިލް އަހުމަދު ނަސީމް ވިދާޅުވެއްޖެއެވެ.\nމެމްބަރު މިހެން ވިދާޅުވީ ހިޔާ މަޝްރޫޢު ދަށުން ދޭން ނިންމި އެއް ކޮޓަރީގެ ފްލެޓްތަކަށް ހެދިގޮތެއް ހާމަކުރުމަށް ގޮވާލާ ނައިފަރު ދާއިރާގެ މެމްބަރު އަހުމަދު ޝިޔާމް ރައްޔިތުންގެ މަޖިލީހަށް ހުށަހެޅުއްވި މައްސަލައަށް ބަހުސްކުރައްވަމުންނެވެ.\nމީކާއިލް ވިދާޅުވީ ހިޔާ ފްލެޓްތަކަކީ މާލޭ ރައްޔިތުންނަށް އަދި ވަކިން ޚާއްސަކޮށް ގަލޮޅު ދެކުނު ދާއިރާގެ ރައްޔިތުންނަށް ހައްގު މިންވަރު ނޫން ކަމަށާއި ހިޔާ ފްލެޓްތަކަކީ ޖަވާހިރަށް ހަދަން އުޅުނަސް އެކަމެއް ނުވާނެ ކަމަށެވެ. އެހެންނަމަވެސް އެތައް އަހަރެއް ވަންދެން ނިކަމެތި ހާލުގައި ދިރިއުޅެމުން އަންނަ މީހުންނަށް އެ ހިޔާ ފްލެޓުތައްވެސް ވާނީ ބޮޑު އެއްޗަކަށް ކަމަށާއި އެފަދަ މީހުން ހިޔާ ފްލެޓްތައް ނުލިބިގެން އުޅޭނެ ކަމަށް މެމްބަރު ވިދާޅުވިއެވެ.\nޕީޕީއެމުން ހިޔާ ފްލެޓްތަކަކީ ޖަވާހިރަށް ހަދަން ނޫޅުމަށް ގޮވާލާ މެމްބަރު ވަނީ ބޯހިޔާވަހިކަން ނުލިބިތިބި މާލޭ މީހުންގެ އިހުސާސްތަކުގެ ބޭނުން ނަހަމަގޮތުގައި ކުރީ ސަރުކާރުން ހިފިކަމުގެ ތުހުމަތުތަކެއް ކުރައްވާފައެވެ.\nހަތްހާސް ފްލެޓުވެސް ހަމަނުވާ ތަނެއްގަ ބާރަހާހަށް ވުރެ ގިނަ މީހުންނަށް ލިޔުންދީފައިވޭ. މިއީ ޖިނާއީ ދައުވާ ކުރެވޭނެ ކަމެއް. ދައުލަތުގެ ސިއްކަޖެހި ލިޔުން މީހުންނަށް ހަވާލުކޮށްފަ އެ ނުދެވުނީމަ އެކަންކަމުގެ ޒިންމާ ނަގަންޖެހޭ ކޮންމެވެސް ފަރާތްތަކެއް ހުންނަން ޖެހޭނެ. މިކަމުގެ ޒިންމާ ނަގަން ޖެހޭނީ ޑރ. މުއިއްޒު."\nފްލެޓް ލިސްޓަށް އަދިވެސް އާންމުންގެ ފަރާތުން ޝަކުވާ ލިބެމުންދާކަން ފާހަގަކުރައްވާ މެމްބަރު ވިދާޅުވީ މާލޭގައި ދިރިނޫޅޭ ގިނަ ބަޔަކަށް ފްލެޓް ދީފައިވާ އުސޫލު ބަލަންޖެހޭ ކަމަށެވެ.\nޑރ. މުހައްމަދު މުއިއްޒު ހިޔާ މަޝްރޫޢު ރާއްޖެ މީކާއީލް ނަސީމް ސިޔާސީ\nމީ މާ ކަންކަން ދަންނަ މީހެއް ދޯ.


ވަފާތެރިޔާ - hiyaavehi\nHome » » ވަފާތެރިޔާ\nއާދައިގެ މަތިން ދެ އެކުވެރިން އެކުގައި ވަގުތު ހޭދަކުރަމުން ދިޔަ ދުވަހެކެވެ. ރަޝިޔާގެ އަވަށެއްގެ ކާރޫ ބާރޫ ބޮޑު މަގެއްގެ އަނެއް ފަރާތުގައި ވާ ގަސްތަކުގެ ތެރެއަށް ދިޔުމަށްޓަކައި ދެ އެކުވެރިން ތިބީ ތައްޔާރުވެގެންނެވެ.\nދުއްވާއެއްޗިހި މަދުވި ވަގުތެއްގައި އަވަސް އަވަހަށް މަގު ހުރަސްކުރުމަށްޓަކައި ދުއްވައިގަތެވެ. ނަމަވެސް ސަލާމަތުން ދެވުނީ އެކަކަށެވެ. ބާރު ދުވެލީގައި އައި ކާރެއް ދަށުވެ އަންހެން އެކުވެރިޔާ މަރުވިއެވެ. ގާތް އެކުވެރިޔަކު ނެތި ދިޔުމަކީ ރަހުމްހުރި ކޮންމެ ހިތަކަށްވެސް ކެތްކުރަން ދަތި ހިތާމައަކަށް ވެދެއެވެ. ހިތާމައިން ހިތް ހަލާކުވެފައިވާ ރަހުމަތްތެރިޔާ، މަރުވެދިޔަ އެކުވެރިޔާއަށް އެހީވާން މަސައްކަތްކުރިއެވެ. ވަރަށް މަސައްކަތުން މަގުން ނަގައި ގަސްތަކުގެ ތެރެއަށް ގެންދިޔައެވެ. އަދި އެކުވެރިޔާ ލޯ ހުޅުވާތޯ ގޮވައި ހެދިއެވެ.\nއެކުވެރިޔާ ގާތުގައި، އޭނާގެ ދިފާއުގައި ފާރަވެރިވެ އެހެން ހުންނަތާ ހަފްތާއެއް ވީއިރުވެސް ވަލު ޖަނަވާރަށް ދޫކޮށް ދާ ޚިޔާލެއް ނުކުރިއެވެ. ރެއާއި ދުވާލު، އުންމީދު ކަނޑާނުލައި އެކުވެރިޔާ ލޯހުޅުވާލާނެ އިރެއްގެ އިންތިޒާރުގައި އިނެވެ. ދެން ދުވަހަކުވެސް އެ ލޯ ނުހުޅުވާނެކަން ގަބޫލުކުރަން ވެސް ބޭނުން ނުވަނީއެވެ. އެ މަންޒަރު ފެނިގެން އެ ހިސާބަށް އަންނަ އެއްވެސް މީހަކު، މަރުވެފައިވާ އެކުވެރިޔާއާ ގާތް ވިޔަކަ ނުދެއެވެ.\nމިއީ ދެ އިންސާނުންގެ ވާހަކައެއް ނޫނެވެ. މިއީ ދެ ކުއްތާގެ ވާހަކައެވެ. އެކުގައި އުޅުނު ކުއްތާއެއް މަރުވުމުން އޭތި ކައިރީގައި ފާރަޔަށް އިންދެ އެއް ހަފްތާ ވީއިރުވެސް ދުރަކަށް ނުދިޔައެވެ. ގާތް ފަރާތެއް ނެތި ދިޔުމަކީ ޖަނަވާރުންނަށް ވެސް ހިތާމައާއި ހިތްދަތިކަން ކުރިމަތިވާ ކަމެކެވެ.\nމަރުވެފައިވާ އަންހެން ކުއްތާގެ ފާރައަށް އިން ފިރިހެން ކުއްތާގެ ހަރަކާތްތައް ދުށް މީހުންވަނީ އެކަމާ ވަރަށް ހައިރާން ވެފައެވެ. އަދި އެފަދަ ވަފާތެރިކަމެއް އެސޮރުގެ ކިބައިން ފެންނާތީ އެއަވަށުގެ ގިނަބަޔަކު އެ ކުއްތާ އެމީހުންގެ ގެއަށް ގެންދަން ވަރަށް ބޭނުންވެއެވެ.


SunOnline: Vote ge natheejaa aa kulhey nama, madun nuthibeyne kamuge inzaaru dheefi\nވޯޓުގެ ނަތީޖާއާ ކުޅޭނަމަ މަޑުން ނުތިބޭނެކަމުގެ އިންޒާރު ދީފި\nޝަފްނާ ހުސައިން 13 Apr 2021, 22:56\nމިދިޔަ ހޮނިހިރު ދުވަހު ބޭއްވި ލޯކަލް ކައުންސިލްތަކުގެ އިންތިހާބުގެ ނަތީޖާއާ ކުޅޭނަމަ، މަޑުން ނުތިބޭނެ ކަމުގެ އިންޒާރު، އިދިކޮޅު ކޯލިޝަނުން ދީފި އެވެ.\nއިންތިހާބުގައި އިދިކޮޅުން ވަނީ މިފަހަރު ރަނގަޅު ކާމިޔާބެއް ހޯދައިފަ އެވެ. އެގޮތުން މާލެ ސިޓީގެ މޭޔަރުކަމާ، ކައުންސިލްގެ ގިނަ ގޮނޑިތައް ވެސް ނެގީ އިދިކޮޅުންނެވެ.\nނަމަވެސް އިންތިހާބުގައި މާލެ ސިޓީގެ ހަތަރު ދާއިރާއަކަށް ލިބުނު ވޯޓު އަލުން ގުނައިދޭން ސަރުކާރު ހިންގާ މައި ޕާޓީ، އެމްޑީޕީ އިން ވަނީ އެދިފަ އެވެ.\nމިއަދު 18 ވޯޓު ފޮއްޓެއްގެ ވޯޓު އަލުން ގުނުމަށް އިލެކްޝަންސް ކޮމިޝަނުން ނިންމުމުން ސަރުކާރުން އިންތިހާބުގެ ނަތީޖާ އޮޅުވާލަން މަސައްކަތް ކުރާ ކަމަށް ތުހުމަތުކޮށް، ޕީޕީއެމް، ޕީއެންސީ މެމްބަރުން އިންތިހާބީ މަރުކަޒަށް އެއްވެ، އިހްތިޖާޖް ކުރި އެވެ. އަދި އެ އިހްތިޖާޖުގެ މެދަށް އެމްޑީޕީގެ ރައީސް މުހައްމަދު ނަޝީދު ވަޑައިގަތުމުން އެ އިހްތިޖާޖު އިތުރަށް ހޫނުވި އެވެ.\nއިހުތިޖާޖަށްފަހު، އިދިކޮޅު ކޯލިޝަނުން ބޭއްވި ނޫސްވެރިންގެ ބައްދަލުވުމުގައި ޕީއެންސީގެ ރައީސް އަބްދުއްރަހީމް އަބްދުﷲ (އަދުރޭ) ވިދާޅުވީ މާލޭގެ އިތުރުން އައްޑޫ ސިޓީގެ ބައެއް ދާއިރާތަކުގެ ވޯޓު ވެސް އަލުން ގުނަން އެމްޑީޕީން މަސައްކަތް ކުރަމުންދާ ކަމަށެވެ.\nނަމަވެސް ވޯޓާ ކުޅޭތަން ބަލަން ރައްޔިތުން އަބަދު ނުތިބޭނެ ކަމަށް އޭނާ ވިދާޅުވި އެވެ.\nއަދުރޭ ވިދާޅުވީ އެންމެ ވޯޓެއްގެ މައްސަލަ ވެސް ދޫނުކުރާނެ ކަމަށާއި، އިލެކްޝަންސް ކޮމިޝަނާ ހަމައިން ނުނިމިއްޖެ ނަމަ ކޯޓަށް ވެސް ދާނެ ކަމަށެވެ.\n"އެ ތަނުގައި މުޒާހަރާކުރަން ޖެހިއްޖެއްޔާ މުޒާހަރާ ކުރާނަން. އެތަނުން ނުނިކުމެ ތިބެން ޖެހިއްޖެއްޔާ ސައްވީސް ގަޑިއިރު ގޮނޑި އަޅައިގެން ވެސް ތިބޭނަން،" އަދުރޭ ވިދާޅުވި އެވެ.\nމިއަދުގެ އިހުތިޖާޖާ ގުޅޭގޮތުން އަދުރޭ ވިދާޅުވީ، އިދިކޮޅު ކޯލިޝަންގެ އިސްވެރިން މަރުކަޒަށް ދިޔައީ އީސީގެ އެދުމަކަށް ކަމަށެވެ. އަދި އެތަނުގެ ހަމަޖެހުން ގެއްލުނީ އެމްޑީޕީގެ ރައީސް، މުހައްމަދު ނަޝީދު އެތަނަށް ވަޑައިގަތުމުން ކަމަށެވެ.\nނަޝީދު އެތަނުގައި ހަމަނުޖެހުން ހިންގަން އުޅުއްވި ކަމުގެ ތުހުމަތު އަދުރޭ ކުރެއްވި އެވެ. އެގޮތުން ނަޝީދު ބޭނުންވެވަޑައިގަތީ ވޯޓު ގުނާ މަރުކަޒުގެ ހަމަޖެހުން ނަގާލައި، އެތަން ގަޑުބަޑުކޮށް، ވޯޓު ފޮށިތައް އުކާލައި އަލުން އިންތިހާބަކަށް ދާން ޖެހޭ ގޮތަށް މަސައްކަތް ކުރަން ކަމަށެވެ.\n"އެ ފުރުސަތު އަޅުގަނޑުމެން ނުދިނީ،" އަދުރޭ ވިދާޅުވި އެވެ.


އެންމެ ފަހުން ސޯނޫ ނިގަމް ބޯ ބާލައިފި\nއަވަހަށް 10 ލައްކަ ރުޕީސް ތައްޔާރުކޮށްފައި ބެހެއްޓުމަށް ސޯނޫ ވަނީ މައުލަވީ ކިބައިން އެދިފައި\n20 އޭޕްރިލް 2017 | ބުރާސްފަތި 13:47\nސޯނޫ ނިގަމް (ކ) އަދި 10 ލައްކަ ދޭން ބުނި މުސްލިމް މައުލުވީ\nބަންގީގެ އަޑާ ހެދި އުނދަގޫވެގެން އިންޑިއާގެ މަޝްހޫރު ލަވަކިޔުންތެރިޔާ ސޯނޫ ނިގަމް ދެއްކި ވާހަކަތަކާ ގުޅިގެން މުޅި އިންޑިއާ ވަނީ ހިލިގެން ގޮސްފައެވެ. ސޯޝަލް މީޑިއާގައި ބޮޑެތި ބަހުސްތައް ކުރެވެމުންދާ އިރު ޗެނެލްތަކުގެ ވެސް ފަލަ ސުރުސީތަކުގައި އޮތީ މި ވާހަކައެވެ. އަދި ބޭރުގެ އެހެން ގައުމުތަކުގައި ވެސް ސޯނޫ އަށް ފާޑުކިޔުންތައް ވަނީ އިތުރުވެފައެވެ. އިސްލާމް ދީނާއި ރަސޫލާ އަށް ފުރައްސާރަކުރި ކަމަށް ބުނެ ފަތުވާތައް ދަނީ ނެރެމުންނެވެ.\nސޯނޫ އަށް ދެމުން ގެންދާ އިންޒާރުތަކަށް އޭނާ ވެސް ދަނީ ކެރިގެން ރައްދު ދެމުންނެވެ. އެ ގޮތުން ވެސްޓް ބެންގާލް މައިނޯރިޓީ ޔުނައިޓެޑް ކައުންސިލްގެ ނައިބް ރައީސް ސައީދު ޝާ އާތިފް އަލީ އަލް ގުދާރީ ވަނީ ސޯނޫ ނިގަމްގެ ކަރުގައި ފައިވާނުގެ ހާރެއް އަޅުވައިގެން ހިންގުވި މީހަކަށް އޭނާގެ އަމިއްލަ ޖީބުން 10 ލައްކަ ރުޕީސް ދޭނެ ކަމަށް ބުނެފައެވެ. އަދި އޭނާގެ ބޯ ބޭލި މީހަކަށް ވެސް އެ އަދަދުގެ ފައިސާގެ އިނާމް ދޭނެ ކަމަށް ބުނެފައި ވެއެވެ.\nބޯ ބޭލުމުގެ ކުރިން މައުލުވީ ކޮށްފައިވާ ޓްވީޓަށް ރައްދު ދެމުން ސޯނޫ ބުނެފައި ވަނީ ބުދަދުވަހުގެ މެންދުރު2ޖަހާއިރު އޭނާގެ ބޯބޭލުމަށް އާލިމް ނަމަކަށްކިޔާ މީހަކު އަންނާނެ ކަމަށެވެ. އަދި އަވަހަށް 10 ލައްކަ ރުޕީސް ތައްޔާރުކޮށްފައި ބެހެއްޓުމަށް ވެސް ގޮވާލާފައި ވެއެވެ.\nއޭނާވަނީ ނޫސްވެރިންގެ ކުރިމަތީގައި ބޯ ބޭލުމަށް ފަހު ނޫސްވެރިންގެ ސުވާލުތަކަށް ޖަވާބު ވެސް ދީފައެވެ.\nސޯނޫ ބުނެފައި ވަނީ އޭނާ އެގޮތަށް ޓްވީޓްކުރުމުން މިހާ ބޮޑު މައްސަލައަކަށް ވާނެ ކަމަށް ހީނުކުރާ ކަމަށެވެ. އަދި އޭނާއަކީ މުސްލިމުންނާ ދެކޮޅު މީހެއް ނޫން ކަމަށް ވެސް ބުނެފައި ވެއެވެ. އެކަމުގެ ހެކި ދައްކަމުން އޭނާ ބުނީ އޭނާ ލަވަކިޔުމުގައި ނަމޫނާއަކަށް ބަލަނީ މުސްލިމެއް ކަމަށްވާ މުހައްމަދު ރަފީއު ކަމަށާއި އަމިއްލަ ޑްރައިވަރެއްގެ ގޮތުގައި ވެސް ގެންގުޅެނީ މުސްލިމެއް ކަމަށެވެ. އަދި އޭނާގެ ބޯކޮށާ މީހާއަކީ ވެސް މުސްލިމެއްކަން އޭނާ ފާހަގަކުރިއެވެ.\nސޯނޫގެ ޓުވީޓްތަކާ ހެދި މީހުންތައް ކެކި އަރަން ފެށުމުން އޭނާ ބުނެފައި ވަނީ މިސްކިތްތަކެކޭ އެއްގޮތަށް ފައްޅިތަކާއި އަޅުކަންކުރާ އެހެން ތަންތަނުގައި ވެސް ލައުޑްސްޕީކަރު ބޭނުންކުރަންޖެހޭ ކަމަށް ގަބޫލުނުކުރާ ކަމަށެވެ.\nސޯނޫ މިދިޔަ ހޯމަދުވަހުގައި ކޮށްފައިވާ ޓްވީޓުތަކުގައި ބުނެފައިވަނީ ބަންގިއަކީ ދީނީ މަޖުބޫރުކުރުމެއް ކަމަށެވެ. އޭނާއަކީ މުސްލިމެއް ނޫން ކަމަށްވާއިރު ބަންގީގެއަޑަށް ފަތިހު ހޭލަންޖެހޭތީ ކަންބޮޑުވާ ކަމަށާއި އަދި އިންޑިއާގައި އެކަން ހުއްޓުމަކަށް އަންނާނީ ކޮން އިރަކުންތޯ ވަނީ ސުވާލުކޮށްފައެވެ.\nޓްވީޓްތަކާއި ގުޅިގެން ސޯނޫ އަށް އައި ފާޑުކިޔުންތަކާ ހެދި މުމްބާއީގެ ޕޮލިހުން ވަނީ އޭނާގެ ގޭގެ ސެކިއުރިޓީ ވެސް ބަލަހައްޓަން ފަށާފައެވެ.\nސޯނޫއަށް ވަނީ އާންމުންގެ މަލާމާތް ވެސް ރައްދުވާން ފަށާފައެވެ. އެގޮތުން ޓްވިޓާގައި އޭނާ ޓެގްކޮށް އެކި ފަރާތްތަކުން ދަނީ ފާޑުކިޔަމުންނެވެ.\nމަޝްހޫރު ބައެއް ފަރާތްތަކުން ވެސް ސޯނޫގެ މި ޓްވީޓްތަކަށް ވަނީ ރައްދު ދީފައެވެ. އެގޮތުންއިންޑިއާއަކީ ޑިމޮކްރަޓިކް ގައުމެއްކަމަށްވާއިރު ހުރިހާ ދީނުގެ މީހުންނަށްވެސް އިހުތިރާމް ކުރުމަށް ބުނެފައިވެއެވެ. އަދި އެއް މުޖުތަމައުއެއްގައި ދިރިއުޅޭއިރު އެކިކަންތައްތަކާ ކުރިމަތިލާންޖެހޭ ކަމަށް ބުނެފައި ވެއެވެ.


SunOnline: ''83' gai Ranveer ge anhenunge role ah Deepika?\n"83"ގައި ރަންވީރުގެ އަންހެނުންގެ ރޯލަށް ދީޕިކާ؟\nއިންޑިއާގެ ލެޖެންޑަރީ ކްރިކެޓް ކެޕްޓަން ކަޕިލް ދޭވްގެ ހަޔާތުގެ މައްޗަށް އުފައްދާ ފިލްމު '83''ގެ އަންހެން ލީޑަކަށް ކުޅަދާނަ ބަތަލާ ދީޕިކާ ޕަދުކޯން ހަމަޖައްސައިފައިވާ ކަމަށް ރިޕޯޓުތައް ބުނެފި އެވެ.\nކަބީރު ޚާން ޑައިރެކްޓް ކުރާ އެ ފިލްމުގެ ލީޑުން ފެނިގެންދާނީ ދީޕިކާގެ ފިރިމީހާ ރަންވީރު ސިންގ އެވެ. ރިޕޯޓުތައް ބުނާގޮތުން ފިލްމުގައި ވެސް ދީޕިކާ އަދާކުރާނީ ރަންވީރު (ކަޕިލް ދޭވް)ގެ އަނބިމީހާ، "ރޯމީ ބާޓިއާ" ގެ ރޯލެވެ.\nޕިންކްވިލާ އިން ރިޕޯޓުކޮށްފައިވާ ގޮތުގައި ފިލްމުގެ ކާސްޓް މިހާރު ވަނީ މުޅިން ޔަގީންވެފަ އެވެ. އަދި ދީޕިކާ ވެސް ވަނީ ފިލްމަށް އެއްބަސްވެފަ އެވެ. ނަމަވެސް ކާސްޓާ ގުޅޭ ގޮތުން ފިލްމު އުފައްދާ ފަރާތުގެ ބަހެއް އަދި ނުލިބެ އެވެ.\nފިލްމުގައި އެކްޓު ކުރުމުގެ އިތުރުން ދީޕިކާ '83'' ކޯ-ޕްރޮޑިއުސް ކުރަން ނިންމައިފައިވާ ކަމަށް ވެސްވެ އެވެ. އެހެންކަމަށް ވާނަމަ، '83'' ވެގެންދާނީ ދީޕިކާ ޕްރޮޑިއުސް ކުރާ ދެވަނަ ފިލްމަށެވެ. މޭގްނާ ގުލްޒާރު ޑައިރެކްޓުކޮށް ދީޕިކާ ލީޑު ރޯލުން ފެނިގެންދާ ފިލްމު 'ޗަޕާކް' ވެސް ޕްރޮޑިއުސް ކުރަނީ ދީޕިކާ އެވެ.\n'83'' އިން ފެނިގެންދާނީ 1983 ވަނަ އަހަރު ކަޕިލް ދޭވްގެ ކެޕްޓަން ކަމުގެ ދަށުން އިންޑިއާ އިން ކްރިކެޓް ވޯލްޑް ކަޕް ހޯދި ގޮތެވެ. އެ އަހަރު ލަންޑަންގައި ކުރިއަށް ދިޔަ ވޯލްޑް ކަޕް އިންޑިއާ އިން ކާމިޔާބު ކުރީ ފައިނަލްގައި ވެސްޓް އިންޑީޒް އާއި ވާދަކޮށްގެންނެވެ. އެއީ އިންޑިއާ އިން ކްރިކެޓް ވޯލްޑް ކަޕް އުފުލައިލި ފުރަތަމަ ފަހަރެވެ.\nއޭޕްރީލް 2020 ގައި ރިލީޒްކުރާ އެ ފިލްމު ވެގެންދާނީ އިންޑިއާގެ ތާރީޚުގައި ވެސް އުފެއްދި އެންމެ ބޮޑު ސްޕޯޓްސް ފިލްމަށް ކަމަށް ޑައިރެކްޓަރު ކަބީރު ބުނެ އެވެ. އަދި އެ ފިލްމު އިންޑިއާގެ ތިން ބަހަކުން ރިލީޒް ކުރުމަށް ވަނީ ނިންމައިފަ އެވެ.\n"ނާގިން 5" ވެސް އަންނާނެ\nމަޝްހޫރު ކޮމްޕޯސާ ވާޖިދު ހާން މަރުވެއްޖެ\n"މަލަންގް 2"ގެ ސްކްރިޕްޓްގެ މަސައްކަތް ނިންމާލައިފި


"Hamalaagai Maruvi Dharifulhu, Emme Fahuvaguthu Kuri Asarugadha Suvaal" - Vaguthu\n"ހަމަލާގައި މަރުވި ދަރިފުޅު އެންމެފަހު ވަގުތު ކުރި އަސަރުގަދަ ސުވާލު"\n| މުޙައްމަދު ސަމާޙު\nކެވިންގެ މަންމަ "ވަގުތު"އަށް އިންޓަވިއު ދެނީ، އަދި ކެވިންގެ މޫނު ދެއްކުން ކުރިއަށް ދަނީ - ވަގުތު އިމޭޖްސް/ މުހައްމަދު ޖިމީ\n(ބެޓިކޮލާ، ސްރީލަންކާ) އެ ގެއަށް ވަންއިރު މުޅި ގޭތެރޭން ފެނުނީ ހަމަހިމޭންކަމެވެ. އާއިލާގެ ގިނަ މީހުން ތިބީ ގޭގެ ބޭރަށް ވާގޮތަށް ހަދާފައި ހުރި ހިޔާގަނޑެއްގައެވެ. މިއީ ލަންކާގެ ޒިއޯން ޗާޗުގައި އޭޕްރީލް މަހުގެ 21 ވީ އާދިއްތަ ދުވަހު ދިން ހަމަލާގައި މަރުވި އުމުރުން 09 އަހަރުގެ ކެވިންގެ ވާހަކައެވެ.\n"މަންމާ، އަހަރެން މަރުވެއްޖެއްޔާ މަންމަ ހަދާނީ ކިހިނެއް؟" އާދިއްތަ ދުވަހު ހެނދުނު އަޅުކަމަށް ދާން ތެދުވެ، ސައިތައްޓެއް ދިއްކޮށްލުމުން ކެވިން އޭނާގެ މަންމައާއި ސުވާލު ކުރިއެވެ.\nލަންކާ ހަމަލާގައި މަރުވި ކެވިންގެ މަންމަ ވަގުތާއި އެދުވަހުގެ ވާހަކަތައް ހިއްސާ ކުރަނީ: ވަގުތު ފޮޓޯ/ މުހައްމަދު ޖިމީ\nޖަވާބުގައި އެކަހަލަ ވާހަކަ ދައްކާކަށްނުވާނޭ ބުނެ އޭނާގެ މަންމަ ވާހަކަ އޮއްބާލިއެވެ. އެފަދަ ބިރުވެރިކަމަކާއި ކުރިމަތިލާން ޖެހިދާނެކަމުގެ އެއްވެސް ޚިޔާލެއް ފިކުރެއް ނެތިއެވެ. އޭނާގެ ދަރިފުޅަށް ތައްޔާރުކޮށްދޭ އެންމެފަހުގެ ސައިތަށިކަން ޚުދު އޭނާއަށް ވެސް ނޭނގެއެވެ. އާއިލާގެ އެންމެ ކުޑަ ފުރާނަ ދުނިޔެއާއި އަލްވަދާޢު ކިޔާ ވަގުތު ޖެހެނީކަން ވެސް ރޭކާނުލާ ހާލުގައެވެ. ކެވިންގެ މައުސޫމް ހިތުގައި އެ ސުވާލު އުފެދުނު ސަބަބު، އޭނާގެ ވަކިވެދިޔުމާއި އެކު ބިލާހަކަށްވެ ނިމުނީއެވެ.\nކެވިންގެ އާއިލާގެ މެންބަރުން އެ ދުވަހުގެ ވާހަކަތައް "ވަގުތު"އާ ހިއްސާ ކުރަނީ - ވަގުތު އިމޭޖްސް/ މުހައްމަދު ޖިމީ\nއެދުވަހު އަޅުކަންކުރުމަށް ފައްޅިއަށް ދިޔައީ ކެވިންގެ އިތުރުން އޭނާގެ ދެ ދައްތައެވެ. އުމުރުން 13 އަހަރުގެ ޑިނާ އާއި އުމުރުން 16 އަހަރުގެ ވިވޭކާ އެ ހަމަލާއިން ސަލާމަތްވީ ހަމަ ކިރިޔާއެވެ.\nހަމަލާ ދިން ދުވަހު، ކެވިން ގޮވައިގެން އޭނައާ އެންމެ ގާތުގައި އުޅުނު ޑިނާ ބުނި ގޮތުންނަމަ، އެދުވަހު ސަންޑޭ ސްކޫލު ނިންމާލުމަށްފަހު އެންމެން ތިބީ ކާށެވެ. އެމީހުން ވެސް ކައިގެން ތިރިއަށް ފޭބީ ކެވިން ކުޅެންވެގެން ތިރިއަށް ދާން ކިޔާ ވަރުންނެވެ.\n"ކޮއްކޮ އަހަރެން އަތުގައި ހިފައިގެން ތިރިއަށް ފޭބީ. އޭރު ދައްތަ ހުރީ ތަންކޮޅެއް އެތެރޭގައި. ކޮއްކޮގެ ފަސް ފަހަތުން ފައިބަނިކޮށް ބޮން ގޮވީ،" އެދުވަހުގެ ހިތްދަތި ވާހަކަތައް ކިޔައިދެމުން ޑިނާ ބުންޏެވެ.\nކެވިންގެ ބައްޕަ ދަރިފުޅުގެ ފޮޓޯތައް "ވަގުތު" ނޫސްވެރިޔާ އަށް ދައްކަނީ - ވަގުތު އިމޭޖްސް/ މުހައްމަދު ޖިމީ\nޑިނާ ބުނީ އޭނާއަށް ބޮން ގޮއްވި މީހާ ފެނުނުކަމަށާއި، އޭނާ އެންމެ ފުރަތަމަ ޗާޗަށް ވަދެގެން އައި އިރު ހުރީ ފޯނާ ކުޅެން ކަމަށެވެ. އަދި އެތަނުގައި އުޅުނު ފާދިރީއެއްގެ ގާތުގައި މަންމަ ބަލިވެގެން ފަރުވާ ކުރަންވެގެން އެ ފައްޅީގެ އިސް ފާދިރީއާ ބައްދަލުކުރަން ބޭނުންވާ ވާކަމަށް ވެސް ބުންޏެވެ.\n"އެހެން ބުނީމަ އޭނާއާ ވާހަކަ ދެއްކި ފާދީރީ ބުނީ މިވަގުތު އިސްފާދިރީއާއި ބައްދަލެއް ނުވާނޭ. ދެން ފާދިރީ ދަމުން އެތާ ތިބި ދެމީހެއް ގާތުގައި ބުނީ އެ މީހާ އެތެރެއަށް ވަނަ ނުދޭން،" ޑިނާ ކިޔައިދިނެވެ.\nހަމަލާގައި ލިބުނު އަނިޔާއާއެކު ލިބުނު ކުއްލި ސިހުމުން ގޮތްހުސްވެފައި ހުރި ޑީނާ އާއި އޭނާގެ މަންމަ - ވަގުތު އިމޭޖަސް: މުޙައްމަދު ޖިމީ\nޑިނާއަށް ބޮޑު ގެއްލުމެއް ނުވިޔަސް އޭނާގެ މޫނު މަތީގެ ބައެއް ތަންތަނާއި ކަރު ކައިރި ޒަހަމްވިއެވެ. މަރުވި އޭނާގެ ކޮއްކޮގެ މޭ ފޫއަޅުވާލައި ހިތާ ދިމާއިން ބޮމުގެ އެތިކޮޅެއް ވަދެފައިވާކަމަށް އޭނާ ކިޔައިދިނެވެ.\nކެވިން އެ އާއިލާއާ ވަކިވުން އެއީ މުޅި އާއިލާއަށް ވެސް ލިބުނު ބޮޑު ހިތްދަތިކަމެކެވެ. އޭނާގެ މަންމައާ ބައްޕަގެ މޫނުމަތިން އެ ހިތްދަތިކަން އަދިވެސް ފެނެއެވެ. މަންމަގެ މުޅި މޫނު މަތީން ފެންނަނީ މޮޅިވެރިކަމާއި ހިތާމައެވެ. ކެވިންއަކީ އެ ދެމަފިރިންގެ އެންމެ ހަގު ދަރިފުވެސް މެއެވެ.\nކެވިންގެ ހަނދާން އައު ކުރަމުން އޭނާގެ މަންމަ "ވަގުތަށް" ބުނިގޮތުގައި، ކެވިންއަކީ އަބަދުވެސް މުސްތަގުބަލާއި މެދު ފުންކޮށް ވިސްނާ ކުއްޖެއް ކަމަށާއި އަބަދުވެސް އުމުރަށް ވުރެ ބޮޑެތި ވާހަކަ ދައްކާކަމަށެވެ.\n"މިގޭގައި ހުންނާނެ ކުޑަ ފިހާރައެއް. އަބަދުވެސް ބުނާނެ ކީއްކުރަންހޭ މަންމަ ތިޔަ ފިހާރަ ތި ހިންގަނީ. ތިމަންނަ ބޮޑުވެގެން މަންމަމެންނަށް ފައިސާ ހޯދައިދީ ކާންދީ ހަދާނަމޭ..." ގިސްލަމުން ކެވިންގެ މަންމަ އެ ވާހަކަތައް "ވަގުތާއި" ހިއްސާކުރިއިރު ގާތުގައި ހުރި ކެވިންގެ ބައްޕަ ދިޔައީ ގިސްލަގިސްލާ ރޮމުންނެވެ.\nހަމަލާގައި ލިބުނު އަނިޔާތަކާއެކު ހިތަށް ކެތްނުވާ ވަރުގެ ހިތާމައެއް ކުރިމަތިވި ޑީނާ - ވަގުތު އިމޭޖަސް: މުޙައްމަދު ޖިމީ\nއިންޓަވިއު ނިންމާލައި ކެވިންގެ ފޮޓޯތައް ބަލައިލަން މަޑުކުރީމެވެ. މެދު ގޭތެރެއިން ނުކުމެ އަންހެން ކުއްޖަކު އައިސް ކެވިންގެ ބައްޕަ އަތަށް ފޮޓޯ އަލްބަމެއް ދިއްކޮށްލައިފިއެވެ. އެ އަލްބަމް ބަލަންފެށުމާއި އެކު އޭނާގެ ލޮލުން ހިފެހެއްޓުމެއް ނެތި ކަރުނަ އޮހިގަތެވެ. ދުރުގައި ހުރި ކެވިންގެ މަންމަގެ ލޮލުން ވެސް ހިފަހެއްޓުމެއް ނެތި ކަރުނަތައް ދިޔައީ އޮހެމުންނެވެ. މައިލަގޮނޑީގައި އަޅާ ވޭން އިހުސާސް ވާނީ ހަމަ މަޔަކަށެވެ.\nމަރުވެއްޖެއްޔާ ދެން ހަދާނީ ކިހިނެއްހޭ ބުނެ ދަރިފުޅު ކުރި ސުވާލު މިއަދު ވެސް އެ މައިމީހާގެ ކަންފަތުގައި ދަނީ ގުގުމަމުންނެވެ. ދަރިފުޅު ނެތުމުން މިއަދު ހަދާނެ ގޮތެއް ނެތްކަން ދަރިފުޅަށް ކިޔައިދޭނީ ވަކި ކިހިނަކުންތޯއެވެ. އުންމީދާއި އެކު ދިރިއުޅެމުން އައި ކެވިން ނިރުބަވެރިއެއްގެ އަތްދަށުވީއެވެ. ކުށެއް ނެތް މައުސޫމް ފުރާނައެއް މަންމައާ ބައްޕައާ އަބަދުގެ އަބަދަށް ވަކިވީއެވެ.\nލަންކާއަށް ހަމަލާދިން އެކެއްގެ ބޯބުރި ގަބުރުސްތާނެއްގައި ވަޅުލާތީ ބޮޑު ހަމަނުޖެހުމެއް!\nއަލިފާންގަނޑު ކޮންޓްރޯލް ނުވެ، ލަންކާގެ މަޝްހޫރު "ރާވަނަ ފޯލްސް" އާއި ހަމައަށް ފެތުރިއްޖެ\nމެއި 11, 2019 19:23\nމެއި 12, 2019 12:45\nމެއި 11, 2019 20:32\nކަލޭމެން މިވާހަކަ އާކޮށްކޮށްފައި ޖަހަމުންދޭ އަސަރާއެކު. ގައިމު މުސްލިމުން ކުރި ކަމެއް. މިޔަކީ ކިތަންމެ ވަރަކަށް ބުންޏަކަސް މިޔަކީ އިޒްރޭލުގެ ކަމެއް ނޫން. މިކަން މުސްލިމުން ކުރަން ޖެހޭ ސަބަބު ކަލޭމެންނަށްވެސް އެނގޭނެ. އޮޅުވާލެވިދާނެ ބަޔަކަށް.\nމެއި 11, 2019 23:21\nޣައްޒާގެ ރަށްވެހިންނަށް އަނިޔާކުރާ ބައިގަނޑު ހަމަ ސުރީލަންކާގެ ރަށްވެހިންނަށްވެސް ހަމަލާދިނީ، މިއީ ހަމައެއް އިދާރާއެއް.\nމެއި 12, 2019 09:14\nމުސްލިމުންނާއި ހަނގުރާމަ ކުރާބަޔެއްތަ ސިރީލަންކާގެ ހޮޓާތަކުގަޔާއި ޗާޗްތަކުގަތިބީ. އެއީ ހަނގުރާމައިގެ ހަތިޔާރު އަޅައިގެން ތިބި ބަޔެއްތަ..؟ މުސްލިމުންނާ ހަނގުރާމަ ކުރާ އެމެރިކާ އަދި އިސްރާއީލް އަދި ބަރުމާގަ ތިބި ސިފައިން ހަތިޔާރު އަޅައިގެން ތިބި އިރު ލަންކާގަ ތިބި އާދައިގެ ދިރިއުޅުމާއިގެން އުޅޭ ޣައިރު މުސްލިމުންތަކެއް މަރާލުމައް އިސްލާންދީން ހުއްދަކުރޭތޯއެވެ.؟\nމެއި 16, 2019 10:57\nލިޔޯން މާދަންވެސް މަގޮސް މިސްކިތެއް ގޮއްވާލީމަ ކަލޭ ބުނާނަން ދޯ އެކަން އެ ކުރީ މުސްލިމެއް ނޫނޭ ޔަހުދީއެކޭ. މަބުނީ މީ ވަރަށް އެހެން ކަހަލަ ކަންތައްތައް. މި ކަހަލަ ކަންކަމަށް ކިޔާ އުޅެނީ ފިކުރީ ހަގުރާމަ. ކަލޭއަށް ކޮން ޔަގީންކަމެއް އޮތީ މީ މުސްލިމުން ކުރި ކަމެއްކަން. ހަމަ މުސްލިމުންނަށްވެސް ވެދާނެ، އެކަމަކު ހަމަ އެ ގޮތަށް ވެދާނެއްނު މުސްލިމުންގެ ނަމުގައި މުސްލިމުންގެ އަގު މުޅި ދުނިޔޭގައި ވައްޓަންވެގެން ބަޔަކު އުޅެނީ ކަމަށް.\nމެއި 11, 2019 21:27\nމެއި 11, 2019 23:16\nމިއަކީ މުސްލިމުން ކުރި ކަމެއް ނޫން.. މުސްލިމުން ނަމުގައި ތިބޭ ތަނެއް ދޮރެއް ނޭނގޭ ގަމާރުން ކުރާ ކަންތައް. މި ރާއްޖޭގައިވެސް އެބައޮތް ތި ޒާތުގެ ބައިގަޑެއް.. އެމީހުން ފިޔަވާ ހުރިހާ އެންމެންނަކީ ކާފަރުންކަމަށް ދެކިގެން އުޅޭބައެއް.. ފުރިހަމަ އިސްލާމަކު އެއްވެސް ޙައްގަކާއި ނުލާ މީހެއްގެ މުދަލަށް، ފުރާޔަށް ގެއްލުމެއް ނުދޭނެ.. އިސްލާމް ދީނުގައިވަނީ އެހެން ދީން ތަކުގެ މީހުންނަށް އިޙްތިރާމް ކުރުމަށް، އަނިޔާވެރި ނުވުމަށް.. އަދުގެ ޒުވާނުން ވިސްނަންވީ މިސްކިތުން ދިމާވާ ކޮންމެ މީހަކީ ޝެއިޚެއް ނޫންކަން. ކަލޭމެން ޖިހާދަށް ތި ދަނީ އުމުރުން ދުވަސްވީ މަންމަ އާއި ބައްޕަ ނިކަމެތިކޮށް އެކަނިވެރިކޮށްފަ.. އަންހެން ދަރީންނަށް އެހީވާނެ މީހަކު ނެތީސް ދޫކޮށްލާފަ. ޖީހާދު ކުރުމަކީ މާތްވެގެންވާ ކަމެއް.. ނަމަވެސް ޝަރުތު ތަކެއްވޭ.. ޢިލްމު އުގެނޭ.. ތުބުޅި ދިގުކޮށް، ކުރުތާ ލިޔަސް އަދި ދީންވެރި ނުވާނެ..\nއެއީ ހަމަ މުސްލިމް ހާލިތަކުން ފީވި ބިސްތަކުން ނިކުތް ފިޔޮއްތަކެއް. ރާއްޖޭގައި ތިބި ބައެއް ފިޔޮއްތައް ވެސް މިހާރު އެދަނީނު ފިޔަފަޅައިގެން ބޮން އަޅަން؟ އިސްލާމުން އުޅޭ ދުނިޔެއްގަ އަމާން ކަމެއް ކުރިއެރުމެއް ނޯންނާނެ.\nމެއި 15, 2019 12:05\nއަސލުވެސް ތަ؟ އިސްލާމެއްތަ ކަލޭތީ؟ އިސްލާމްދީން ދަންނަންތަ؟ ދުނިޔޭގެ ތާރީޚް ދަންނަންތަ؟ އިރާގާއި ލީބިޔާގެ ފަހުގެ ތާރީކް ކީންތަ؟ މުސްލިމުންނާއި ހެދިތަ މިދުނިޔޭގަ ހަމަނުޖެހުނަ އައުސްގެން މި އުޅެނީ؟\nމެއި 12, 2019 04:42\nދުނިޔޭގެ އެކި ކަންކޮޅުތަކުގައި މުސްލިމް ކުޑަކުދިން، ދިރިތިއްބާ ވަޅުލައި، ބޮޑެތި ހަތިޔާރު އެކުދިންގެ ގައިމަތިން ދުއްވާ ޗިސްކުރިއިރު، އެއްވެސް ބާރެއްނެތް މަންމައިން ކުރިމަތީ ހަދާނެ ގޮތެއް ހެދިއިރު، އަދި ހަދަމުންދާއިރު، 'ވަގުތު' ކޮބާ؟ އެއީ އިންސާނުންނެއްނޫންތަ؟ ނުވަތަ އެ އަނިޔާތަކުގައި ޝަހީދުވި މީހުންގެ އަދަދު މަދީތަ؟ އެ ޚަބަރު ގެނެސްދިނުމަށް 'ވަގުތު'ގައި އޮންނަ ކްރައިޓީރިއާ ހަމަނުވީތަ؟ *ކައްވަޅުގައި ކުރެވޭ3ސުވާލު އަދި އެއްފަހަރު ބެލުން ބުއްދިވެރި*\nމެއި 12, 2019 09:09\nމިތަންތަނުން ފޮޓޯ އާއި މައުލޫމާތު ގެންނާތި. މުހައްމަދު އަމީން ކިޔެވީ ސެއިންޓް ޖޯސަފް. މައުމޫނު ކިޔެވީ ރޯޔަލް ކޮލެޖް. ނާސިރު ކިރުވި ސެއިންޓް ޕީޓަރސް. ކޮލި އަލިމަނިކު،ކޮލި މޮހޮދޭ، އެމްބެސެޑަރ އަލީ ހުސެން ދީދީ ސެއިންޓް ޕީޓަރސް. އައްނި ކިޔެވި އޯވަސީސް. ޑރ. މުހައްމަދު އަހްމަދު ކިޔެވި ސެއިންޓް ބެނރޑިކްޓް. ނަޝްރީނާ ކިޔެވި ލޭޑީސް ކޮލެޖް. ރަޝީދާ މުހައްމަދު ދީދީ ކިޔެވި ސެއިންޓް މޭރީ. ނަސީމާ ކަލޭފާނު ކިޔެވި ލޭޑީސް ކޮލެޖް.ގަދަގޭ ސަލީމް ކިޔެވި ސެއިންޓް ޕީޓާރސް. ބެންހާގޭ ހަބީބް ކިޔެވި ވިޗަރލީ. ޣޯގޯ ލަތީފް، މުސްތަފާ ހުސައިން، މުޖުތަބާ ހުސައިން ކިޔެވި ޓްރިނިޓީ ކޮލެޖް.\nމެއި 13, 2019 19:58\nމެއި 13, 2019 20:01\nމާތްﷲ ނިޔާވި އެންމެނަށް ސުވަރުގެ މިންވަރު ކުރައްވަވާށި އާއިލާތަކަށް ކެއްތެރިކަން މިންވަރު ކުރައްވަވާށި އާމީން\nމެއި 17, 2019 17:57\nގަމާރާ އެއީ ކާފިރުންނޭ. އެއޮތީ ބުނެފަ ޗާޗުގެ ކަންކަމުގަ އުޅުނު ވާހަކަ. ހޭބަލިވެބަލަ!


ޕަބްލިޝްކުރި ތާރީޚް: 09 އޮގަސްޓް 2019\nހދ. ކުރިނބީ ސްކޫލުގައި5ކްލާސްރޫމް އަދި ސްޓާފްރޫމެއް އިމާރާތް ކޮށްދިނުން\n1. މިނިސްޓްރީ އޮފް އެޑިޔުކޭޝަންގެ އެދިލެއްވުމުގެ މަތިން ހދ. ކުރިނބީ ސްކޫލުގައި5ކްލާސްރޫމް އަދި ސްޓާފްރޫމެއް އިމާރާތް ކޮށްދޭނެ ފަރާތެއް ހޯދަން ބޭނުންވެއެވެ. ވީމާ މިމަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝަރުޠުހަމަވާ ހުރިހާ ފަރާތްތަކަށް ހުޅުވާލަމެވެ.\n2. 30 މާރިޗު 2019 އިން ފެށިގެން މި މިނިސްޓްރީއިން ކުރިއަށް ގެންދެވޭ ބީލަންތަކުގައި ބައިވެރި ވެވޭނީ މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރގެ "ޢިމާރާތްކުރުމުގެ ޢަމަލީ މަސައްކަތްކުރާ ފަރާތްތަކުގެ ޤަވާއިދު" ގައިވާ ގޮތުގެމަތީން ރަޖިސްޓަރީ ވެފައިވާ ފަރާތްތަކަށެވެ. މިބީލަމުގައި ބައިވެރިވެވޭނީ އެރަޖިސްޓަރީގެ GC01 ގެ ގިންތި 1، 2، 3، 4، އަދި5އަކަށް ޝަރުޠުހަމަވާ ދިވެހި ފަރާތްތަކަށެވެ.\n3. ބީލަމުގައި ބައިވެރިވުމަށް -/1500ރުފިޔާ (ފަނަރަސަތޭކަ ރުފިޔާ ނުވަތަ 100 ޔޫ.އެސް ޑޮލަރު) ނޮންރިފަންޑަބަލް ރަޖިސްޓްރޭޝަން ފީއެއް ދައްކަވަންޖެހޭނެއެވެ. ފައިސާ ބަލައިގަންނާނީ 19 އޮގަސްޓް 2019 އިން 23 ސެޕްޓެންބަރު 2019 އަށް، ބަންދުނޫން ކޮންމެ ދުވަހަކު 08:30 އިން 12:00އަށް މިމިނިސްޓްރީ އިންނެވެ.\n4. މި މަސައްކަތާއި ބެހޭ އެންމެހައި ލިޔެކިޔުންތައް ސޮފްޓްކޮޕީ ފޯރމެޓުގައި 19 އޮގަސްޓް 2019 އިން ފެށިގެން މި މިނިސްޓްރީގެ ވެބްސައިޓް www.finance.gov.mv އިން ޑައުންލޯޑް ކުރެވެން ހުންނާނެއެވެ. އަދި މިބީލަމާއި ގުޅިގެން ދޫކުރެވޭ އެންމެފަހުގެ މަޢުލޫމާތުތަށް ވެބްސައިޓް މެދުވެރިކޮށް ހޯދުމަކީ ބީލަމަށް ކުރިމަތިލާ ފަރާތުގެ ޒިންމާއެކެވެ.\n5. މި ޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ4ސެޕްޓެންބަރު 2019 ވާ އަންގާރަ ދުވަހުގެ 14:00 ގެ ކުރިން، ތިރީގައިވާ އީމެއިލް އެޑްރެހަށެވެ.\n6. މިޕްރޮޖެކްޓުގެ ބިޑް ސެކިޔުރިޓީގެ ގޮތުގައި65,000.00ރުފިޔާ (ފަސްދޮޅަސް ފަސްހާސް ރުފިޔާ) ހުށަހަޅުއްވަންވާނެއެވެ. ބިޑް ސެކިޔުރިޓީގެ މުއްދަތަކީ ބިޑް ހުޅުވާ ތާރީޚުން ފެށިގެން 148 ދުވަހެވެ.\n7. ބީލަން ހުޅުވުން އޮންނާނީ 24 ސެޕްޓެންބަރު 2019 ވާ އަންގާރަ ދުވަހުގެ11:00ގައި މިމިނިސްޓްރީގެ ނެޝަނަލް ޓެންޑަރގެ ޖަލްސާކުރާ މާލަމުގައެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ.


Shiyam ge thuhumathu: Indiage muvaasalaathee kunfungneh raajje gennanee? - vNews.mv\nޝިޔާމްގެ ތުހުމަތު: އިންޑިއާގެ މުވާސަލާތީ ކުންފުންޏެއް ރާއްޖެ ގެންނަނީ؟\nޠާހިރާ އަޒްހާރު Male' | 16 February 2020, 18:43\nދިވެހިރާއްޖޭގައި ވިޔަފާރިތަުގެ މެދުގައި ވާދަވެރިކަން ނެތްކަމަށް ބުނެ، މަޖިލީހަށް ބިލެއް ހުށައެޅީ އިންޑިއާގެ މުވާސަލާތީ ހިދުމަތްދޭ ކުންފުންނެއް ރާއްޖެ ގެނައުމަށް ކަމަށް ޕީޕީއެމްގެ ނައިބް ރައީސް އަދި ނައިފަރު ދާއިރާގެ މެންބަރު އަހުމަދު ޝިޔާމް ތުހުމަތު ކުރައްވައިފިއެވެ.\nޝިޔާމް މިހެން ވިދާޅުވީ، ސަރުކާރުގެ ފަރާތުން މަކުނުދޫ ދާއިރާގެ މެމްބަރު މުހައްމަދު ރާއީ ހުށަހެޅުއްވި ވިޔަފާރި ދާއިރާގެ ވާދަވެރިކަން އުފެއްދުމުގެ ބިލަށް ރައްދުދީއެވެ.\nޕީޕީއެމްގެ ޖަލްސާއެއްގައި ވާހަކަދައްކަވަމުން ޝިޔާމް ވިދާޅުވީ ދިވެހިރާއްޖެ އެއްކޮށް އިންޑިއާގެ ބާރުގެދަށަށް ދާން އުޅޭތަން މިއަދު ފެންނަމުންދާ ކަމަށެވެ. އަދި މިއަދު ރާއްޖެ ދަތުރުފަށާފައި މިވަނީވެސް ވަރަށް އަނދިރި މިސްރާބަކަށް ކަމަށް އޭނާ ވިދާޅުވިއެވެ.\nމަކުނުދޫ ދާއިރާގެ މެމްބަރު ހުށައެޅުއްވި ބިލަށް ބަހުސްކުރައްވަމުން ބައެއް މެމްބަރުން ވަނީ ރާއްޖޭގައި މިވަގުތު މުވާސަލާތީ ހިދުމަތްދޭ ދެ ކުންފުނިން ރައްޔިތުންނަށް ބޭނުންވާފަދަ ހިދުމަތެއް ނުލިބޭ ކަމަށް ވިދާޅުވެފައެވެ.\nމުވާސަލާތީ ދާއިރާގެ އެހެން ކުންފުނިތައް ގެންނަންޖެހޭ ކަމަށް އެމްޑީޕީގެ ބައެއް މެމްބަރުން ވިދާޅުވެފައިވާތީ ޝިޔާމް ވިދާޅުވީ، މިކަމަކީ ރާއްޖެއަށް އިންޑިއާގެ ކުންފުނިތައް ގެނައުމަށް ވަރަށް ބޮޑަށް ރާވައިގެން ކޮށްފައިވާ ކަމެއް ކަމުގައެވެ.\nއިންޑިއާގައި މިހާރުވެސް މުވާސަލާތީ ހިދުމަތް ދެމުންގެންދާ ކުންފުންޏެއް ކަމަށްވާ 'ރިލަޔަންސް ކޮމިއުނިކޭޝަން' ގެ ނަން ޝިޔާމް ވަނީ ވަކިން ފާހަގަ ކުރައްވާފައެވެ. ޝިޔާމް ވިދާޅުވީ އެކުންފުނި ގެނައުމުގެ ހުރިހާ މަސައްކަތެއް ވަރަށް ސިއްރުން މިހާރު ނިންމާފައިވާ ކަމަށެވެ.\nމިގެއިތުރުން ރާއްޖޭގެ ހުރިހާ މައުލޫމާތެއް މިހާރު އިންޑިއާއަށް އެނގި، އިންޑިއާގެ ބާރުގެދަށަށް ރާއްޖެ މަޑުމަޑުންދާ މަންޒަރު ފެންނަމުންދާ ކަމަށް ޝިޔާމް ވިދާޅުވިއެވެ.\nއިންޑިއާއިން ރާއްޖޭގެ މައްޗަށް ބާރުފޯރުުމުގެ ހުރިހާ ފުރުސަތެއް މިސަރުކާރުން ފަހި ކޮށްދީފައިވާ ކަމަށްވެސް ޝިޔާމް ވިދާޅުވެފައިވެއެވެ. އަދި އިންޑިއާއާ ރާއްޖެއާ ގުޅިގެން ހިންގާ ގިނަ މަޝްރޫއުތަކަށްވެސް ޝިޔާމް ފާޑު ވިދާޅުވެފައިވެއެވެ.\nވިޔަފާރި ސިޔާސީ ޕީޕީޕއެމް\nތިކަންކުރަން މިހާރު މާލަސްވެސް ވެއްޖެހެން ހީވަނީ. ލަންކާގެ ޑައިލޮގްވެސް އެބަގެނޭ. ދެން ދިރާގް، އުރިދޫއަށް ރަގަޅަށް ރާކަނި މަސްކެވޭނެ.\nބޭކާރު ވާހަކަ ނުދައްކާ ރައްޔިތުންނައް ވީވަޢުދުތައް ފުއްދާ....\nމިއުޅެނީ ރައްޔިތަކަށް ފައިދާއެއް ކުރުވާކަށް ނޫން އަމިއްލަ ޖީބު ފުރާލަން. މިހާރު ކެވޭލެއް ކުޑައީ ކަމަށްވާނީ.\nއިންޑިޔާގެ މުށުތރޭ ރާއްޖެ ރަނގަޅަށް ފިއްތާ ލުމަށް މަގުފަހި ކޮށްދިނީ ދިވެހިންގެ ތެރެއިން ގިނަ ބައއްގެ ބޯކާލައިގެން ބައެއްގެ ހީލަތްތެރި ރޭވުމުން ވަގުތުގެ ނާޖާއިޒު ފައިދާ ނަގައިގެން. މިހިސާބުންވެސް ވިސްނާ ފިކުރު ކުރޭ.


Maumoon Aai Ithuru Beyfulhunthakeh Miadhu Court Ah Haaziru Kuranee - Vaguthu\nމައުމޫނާއި އިތުރު ބޭފުޅުންތަކެއް މިއަދު މެންދުރު ކޯޓަށް ހާޒިރު ކުރަނީ\nކުރީގެ ރައީސް އަލްއުސްތާޛް މައުމޫން އަބްދުލްޤައްޔޫމާއި ކުއްލި ނުރައްކަލުގެ ހާލަތުގެ ދަށުން ހައްޔަރުކޮށްފައިވާ އިތުރު ބައެއް ބޭފުޅުން ބަންދުގެ މުއްދަތާއި މެދު ގޮތެއް ނިންމަން މިއަދު ކްރިމިނަލް ކޯޓަށް ހާޒިރު ކުރަން ނިންމައިފިއެވެ.\nރައީސް މައުމޫންގެ އިތުރުން އެމަނިކުފާނުގެ ދަރިކަލުން ދިއްގަރު ދާއިރާގެ މެންބަރު ފާރިސް މައުމޫނާއި ރައީސް މައުމޫންގެ ދަނބިދަރިކަލުން މުހައްމަދު ނަދީމް އާއި މައްޗަންގޯޅީ ދެކުނު ދާއިރާގެ މެންބަރު އަބްދުﷲ ސިނާން އާއި ގާސިމް އިބްރާހިމްގެ ދޮށީ ދަރިކަލުން ސިޔާދު ގާސިމް މިއަދު ކޯޓަށް ހާޒިރު ކުރަން ވަނީ ހަމަޖެހިފައެވެ.\nހުރިހާ ބޭފުޅުން ވެސް ކޯޓަށް ހާޒިރު ކުރަން ނިންމާފައި ވަނީ މިއަދު މެންދުރު 12:00 އަށް ކަމަށް މައުލޫމާތު ލިބެއެވެ.\nއިއްޔެ ވެސް މައުމުނާއި ފާރިސް އަދި ނަދީމް ކޯޓަށް ހާޒިރު ކުރިއެވެ. ނަމަވެސް އެބޭފުޅުން ކޯޓަށް ގެނައިތާ ގަޑިއިރުތަކެއް ފަހުން ވަނީ ޝަރީޢަތް ކެންސަލް ކޮށްފައެވެ. ޝަރީޢަތް ކެންސަލް ކުރި ސަބަބެއް ކުރިމިނަލް ކޯޓުން ހާމައެއް ނުކުރައްވައެވެ.\nމާޗް 21, 2018 10:04\nމި ބޮޑުޚާއިނުކަލޭގެ އަވަހަށް ޙުކުމްކޮށް ދަންޖައްސާ މަރާލަދީ! މި ނުބައި ޝައިޠާނުގެ ވަސްވަހުގަޖެހި ކިތައް ޒުވާނުން މަގުފުރެދިއްޖެހެއްޔެވެ؟ އެގެ އެކަކަަށް ޒައިދުލް އަމީން!\nތި އަމީނުވެސް ދަންޖައްސަންވީ.\nމާްތކަލާކޯ! މީނަ އެއުޅެނީ އޭނަގެ ފާރިޝަށް ވެރިކަން ދޭކަންނު؟